
Husvild 


Gi Husly til to Persowner, 

der haar saa grusselig traant, 

vi kommer fræ ,,Mannemiilherfræ" 
og er paa Vejen til ,,Laant"| 

Gi Husly! 


Gæssen” di goer i djæ baar Bien, 
der huer vi to er føj, 

og Huser' stoer ud” om Nætten 
i den sam' sturige Bøj. 

Gi Husly! 


Vor Gaard i ,,Mannemilherfræ" 
den kan I tro den er pæn, 
Væggen' er gjow o jenne Vind, 
og Stowen er tækket mæ Ræn. 
Gi Husly! 


Og tror I et, de” er Sandhied, 
saa kan I min Dætter spør, 

som aaller haar hat no Foræller 
og hverken ka snak” eller hør. 
Gi Husly! 


1901 


Godnat 


No will a sej Jer Godnæt, 

for a er nøj Kon træt. 

Og no kan I tru mæ og teg mæ, 
no wil a hen og leg mæ. 


A sow i Groven far 

for Vindens gaboben Dar”, 

og a haar sit i en Swimmel 
Vorherr” hans sywend Himmel. 


Men no skal a saligen sow 

i min ijen suet bette Stow, 

i Juen, som er saa wenle 

ved jen, der er søwne og jenle. 


Fowal og saa møj manne Tak 
til Godtfolk saawal som Pak! 
I er wal kij o mi Løwne, 

og sjæl er a oss søwne. 


ÅA reser fræ ingen Gjald, 

det hiele er betald. 

Di Baank, a skylder min Fjender, 
dem foer di nok o hveranner. 


I2 


Fowal min Fjol og min Bow! 

No wil a hen og sow. 

Hvis jen no wil byt” sin Bedrøwels, 
saa kan han fo min Fornøwels. 


Fowal og Tak, bette I! 

A ga Jer, hvad a kun gi. 

Og tøt I et om Musiken, 

da war'et Skaad — for no gik'en. 


1901 


Den blinde Pige 


Siger du, at det lyser 
af Blomster hvor vi træder? 
Oh mine Fødder gyser, 
Elskede ja og jeg græder. 
Nattenernaadig. 


Det var den blinde Merete, 
hun gik med sin Ven at spadsere, 
hørte et Suk og ledte 
og fandt ham aldrig mere. 
Natten er naadig. 


Svinder du fra min Side? 
Din Tien er sær, du savner … 
Taber du dig i det Vide? 
Jeg finder dig — for jeg favner! 
Natten er naadig. 


Skjuler du dig og smiler 
ad mine udbredte Arme? 
Tilgiv mig, Tiden iler, 
jeg længes efter din Varme — 


Nattenernaadig. 


Stille! Ak hvor jeg ryster! 
Duggen fra Nattens Porte 
falder paa mine Bryster — 
Kære, din Mund er borte! 
Nattener naadig. 


Hører du nu, jeg er bange — 
vandrer jeg her alene? 
Gaar jeg imellem mange, 
der alle tier som Stene? 
Nattenernaadig. 


Svæver her sorte Baarer? 
Mit Hjerte fryser og falder. 
Duggen og mine Taarer 
sitrer og græder og kalder … 
Nattenernaadig. 


Aa, hvis du hører min Klage, 
forbande Gud dine Læber! 
Gaa og kom aldrig tilbage — 
ved du, de Blinde dræber! 
Nattenernaadig. 


Gid du maa rammes af Lynet … 
Nej Gud belønne dit Hjerte, 
for nu har jeg faaet Synet! 
Jeg ser Lyset er Smerte. 
Natten er naadig. 


Stakkels, stakkels Merete! 
Med dine favnende Arme 
gik du og ledte og ledte 

og fandt kun Dødens Varme. 


Nattener naadig. 


2 J.V. J.: Digte 


Plejlvisen 


Av! 
Hold inde Djævel … 
Kæreste kære … 
Jeg synger, jeg synger … 
Hold op, lad være! 
Knirk, Knirk. 


Av! 
Jeg lover dig, Blodhund, 
at kvase din Hjerne … 
Nej jeg er henrykt 
jeg synger saa gerne. 
Knirk, Knirk. 


Av! 
Det er saa dejligt, 
Didelom Deja. 
Stop, din Satan … 
Hip Hop og Heja. 
Knirk, Knirk. 


Av! 
Hvad kan jeg give dig, 
Dyr, for at standse? 
Jeg kvæles … det er saa 
dejligt at danse. 


Knirk, Knirk. 


Av! 
Et Spark i Plejlerens 
ædlere Dele …? 
Nej det er jo Sjov og 
Kommers det hele! 


Knirk, Knirk. 


Av! 
Jeg tripper … for Helvede! 


Trip Trap og Trippe … 
Jeg kysser din Hov, hvis 
du lader mig slippe. 


Knirk, Knirk. 


Av! 
Jeg synger jo, synger … 
Du rider mig, rider … 
Du kilder mig … Kære! 
Jeg ler … Aa jeg lider! 


Knirk, Knirk. 


Aw! 
Nej, Nej, Nej dog … 
Forbandede Frister! 
Ha ha ha ha … 
Mit Hjerte brister. 
Knirk, Knirk. 


Columbus 


Der nejed saa mangt et sødygtigt Skib 
paa Bølgen som får. 

Og mangen forvoven Skipper blev graa 
ved det knagende Ror. 

Dér tabte sig ogsaa Christofer Columbus 

forledt af sit aldrig hvilende Hjerte 

paa Vindens og Gusernes Veje 
under Maanens vildsomme Kerte. 


Christofer Columbus fra han var Dreng 
befandt sig bedst 

paa det blaa Hors med den hvide Man — 
Hoa, min Hest! 

Men da han graanede greb ham en Længsel 

næret af Aar og af øde Bølger 

efter den evige Lykke, 
som Sjælen altid forfølger. 


Graanet, med Havets Salt i sit Haar 
og stum af Savn 

vender han bort fra den østlige Vej 
sin Snækkes Stavn. 

Paa Rejser mod Østen han tabte sin Ungdom, 

nu vil i Aftenrøden han lede 

sig frem til Landet som Solen 
beskinner naar den er nede. 


Og Skibet er ene som Maanen i Sky, 

ene paa Sø, 
Matroserne spejder forknyt efter Land, 

de tror de skal dø. i 
De frygter at Skibet skal nærme sig Kanten 
af Jorden, hvor Havet nedstyrter sin Sluse, 
de mener naar Stormen stiger 

at høre Afgrunden suse. 


De samler sig om den tavse Kaptejn: 
Afsindige Mand! 

Vend om før Afgrunden sluger vort Skib! 
Vi vil i Land! 

Giv mig endnu tre sejlende Dage! 

Hvis ikke, naar Solens Straaler de slukne, 

Landet i Vester er funden, 
da vil jeg dø og drukne. 


Og Solen daler den tredje Dag 
i den golde Sø, 

da stiger i Solnedgangens Ild 
en palmegrøn Ø. 

Og det er Landet, Christofer Columbus! 
Men medens de kalder ham Verdensbefrier 


og græder af Fryd, er Columbus 


den eneste Mand der tier. 


For da han fandt den frelsende Ø, 

forgik hans Drøm. 
Der skød sig en Verden imellem ham 

og den yderste Strøm. 
Tilbagevender og Havomfavner! 
Da steg din Forlængsel, da bar dit Hjerte 
som Bølgernes vandrende Byrde 

den evige Verdenssmerte! 


Christofer Columbus, dit hvide Haar, 
din Alders Is, 
kroner de havkolde Vikingebryn 
og din Sjæls Forlis. 
Du gav os Jorden igen og betraadte 
Udødelighedens hvislende Fraade. 
Nu dækker din store Skygge 
Drømmen du aldrig naa'de. 


Usalig er den hvis Ve og Begær 
kan aldrig dø. 

Havbølgen stiger saa øde og tung 
paa den aabne Sø. 

Dér staar han lænket den flyvende Skipper 
paa Spøgelseskibet og fører de Døde 
under den hvide Maane. 

Havbølgen stiger saa øde. 


Saa mangen god Sømand tabte sig selv 
paa Bølgen som får. 
Havbølgen stiger saa øde og tung 
i det vejløse Spor. 
Der er ingen Gud i de rasende Bølger, 
der er Christofer Columbus” Hjerte, 
som skabte en ny Verden 
ud af sin Verdenssmerte. 


1904 


Moderens Sang 


Jeg bærer i mit bespændte Bryst 
en sød og ængstelig Vaar. 

Mit eget lille stumme Barn 
dybt under mit Hjerte gaar. 


Rødmer jeg er det den skjulte Ild 
af Barndom i mit Blod; 
mit Hjerte toner hver Gang du er mæt 


og ryster din spæde Fod. 


Jeg græder i Søvne, sukker og ler 
med dig der slumrende gror, 

vi drømmer sammen en dunkel Drøm 
om den grønne naadige Jord. 


Vi drømmer om Havet der bølger saa vidt 


og om Himlens favnende Blaa 
og om brede Sletter med blomstret Græs, 
som Hjortene hviler paa. 


Vi drømmer om Zebra og Leopard 
og om den vilde Gnu 

og om de myge Aber smaa, 

der hoster mod Skovnattens Gru. 

Vi drømmer om Taarne ved Jangtsekiang 
og om Himalajas Sne 

og om den forunderligt mægtige Sol, 

som Ingen taaler at se. 


Jeg mærker med Smerte og dobbelt Fryd 
i den stille svangre Nat 

hvor Alting er kommen mig mere nær 
og hvor Alting har mig forladt! 


Ak, Alt hvad der faldt og døde med mig 
skal leve med dig paany 

de unge Stjerners undselige Lys 

og Maanens alvise Gry. 


Jeg vil dø, jeg vil svinde ind i dit Smil, 
forgaa som et udslettet Spor. 

Jeg giver dig fri, jeg græder mig ned 

i den sorte velsignede Jord. 


Jeg giver dig Liv, vil du nægte mig 
at strække mig hvilende hen? 

O du er den der skal have Alt 

og Intet give igen! 


1904 


Pigen der vandrer 


Hvem er du, vilde Pige, 

der vandrer saa blid paa Vejene 
og strider dig frem imod Blæsten 
under det sene Solskin? 


Agter du dig saa silde 

til Stævnemøde med Stormen? 
Han er en Flyver! Du finder 
ham ikke før han er falden! 


Blæsten klapper kærligt 

din tynde Kjole mod Knæet, 
Vinden tegner varsomt 

dit unge Skød der vandrer! 


Hvorfor højer du Brystet 

mod Blæsten? Den vil bære dig! 
Strit ikke saa stridigt imod … 
Stormen det er jo mig! 


1904 


Tilegnelse 


Jeg kommer ud fra Skovene. 
Kender I min Kølle! 

Vid, jeg er Vildmanden 

i det danske Vaaben! 


Jeg bringer fra blaa Bølger 
Havets barbariske Hjerte. 

Jeg sætter det til Symbol 

i Feltet med springende Løver. 


Her staar jeg ved Skjoldet. 
Jeg vil slaa Fornægteren. 
Jeg vil bekræfte de Raske 
i Retten til Riget. 

Interferens 


Den blaa Nat er saa stille. Jeg ligger søvnløs. 

Stilheden vider sig og klinger. 

Det er Lyden af tusinde Miles Tomhed. 

Det er Rummets Monologer, hvis Ringe mødes med 
Tidens tonløse Cirkler. 


Min Puls, mit Hjertes hede Spænding holder mig vaagen, 
men jeg overvejer med kølig Hu. 

En Kraft passerer mine Nerver, 

og jeg ligger som livløs. 


Længe tænker jeg med iskold Ro 
paa den flammende Utaalmodighed der er min Skæbne. 
Pludselig føler jeg ganske fattet og uden at røre mig 

en ulidelig Smerte slaa ud i min Bevidsthed og 


svinde igen. 


Imorgen skal jeg staa op 

ladet med Eder og Livslyst 

som alle Morgener før. 

Imorgen skal jeg konfronteres med Vaskefad, Skohorn, 
Tandbørste og hele Historien, 

Tobak og Solskin og Tuborg fra Fad. 

Og jeg tilstaar: 

Enten er dette Topnoteringen af menneskelig Lykke, 
ægte efterlignet, 

eller det er en dum og sørgelig Fiktion. 


Det nytter jo ikke at nægte det, 

jeg nærer en sønderdelende Proces i mit Hoved 
saa saare jeg tænker. 

Min Bevidsthed arbejder skærende. 

Jeg ødelægger af Drift, til Trods for mig selv. 

Intet er sandt. Intet er Umagen værd. 


Aldrig har der været følt smerteligere Hovmod 

end det jeg alene føler ved Besiddelsen af mit Sinds 
Knivsystemer. 

Naar Forestillingen om Verdens topmaalte Under 
mødes med Overbevisningen om alle Tings 
Endelighed, 

da lever jeg. 

Denne Knagen af Akslerne, 

dette djævelske Sammenstød af psykisk Lyd 

frigør de transcendentale Smertevibrationer 

der er Formen for mit inderste Jeg. 


Min Bevidsthed ytrer sig som sjælelig Interferens. 
Selve det skrigende Forhold mellem alle 

iøvrigt harmoniske Virkeligheder 
er mit Indres gennemtrængende Tonart. 


To diametralt modsatte Livsbevidstheder mødes og 
skærpes i mit Hjerte. 


Den blaa Nat er saa stille. Jeg ligger søvnløs. 
Stilheden vider sig og klinger, hviner, skingrer! 
Det er Lyden af tusinde Miles Tomhed 
imellem de kvernende Stenkloder. 


Det er Rummets Monologer, hvis Ringe mødes med 
Tidens tonløse Cirkler. 

Ved Frokosten 


Kafeen skal være velsignet! 

Gud ske Lov for Sofahjørnets Fløjl! 

Jeg omfatter min Kellner med Sympati, 

jeg sidder sval og barberet ved Bordet, 
finder Stangen under det med Fødderne 

og spiler Næsen mod Dugens kyske Klorlugt. 


Giv mig en Bajer! 

Jeg vil berømme det ravgule Øl fra Fad. 

Det er isafkølet, og det fraader af Kulsyre, 

Død og Djævel hvor mine Tænder længes efter det! 
Mit Svælg drikker allerede naar jeg ser det paa Afstand! 
Jeg vil begrave mig i en Slurk … 

Jeg var tørstig … i Aftes, hvordan var det? 


Nu har jeg det godt. 
Der staar fire blomstrende Stykker Smørrebrød for mig. 
Først spiser jeg et med Æg og Sild — 

O Anelsen om Svovlbrinte og om Jodlugt fra Havets 
"Tangskove! 

Derpaa sætter jeg Tand i et ungt og skært Stykke med 
Steg, 

og her fordyber det Smagen at jeg tier. 


Rullepølsens Bouquet af Faar og af oliedryppende 
Maskiner, Væverier, udvider mit Velbefindende. 


Osten knytter Stemningen af Forraadnelse og rygende 
Elskov sammen i mit Hjerte. 


Men nu skælver mit Bryst imod Snapsen, 

som jeg har skænket mig af den iskolde Flaske. 

Se den spiller, den ler klart, ) 

jeg holder den op som en stor levende Diamant, 

Kornbrændevin, kort sagt, Danmark! TER 

Her sidder jeg og bereder mig paa det bedste Øjeblik. 

Her er godt. Hatte passerer Vinduet, meget Folk 
færdes paa Gaden. 

Jeg har sagt til mig selv, at Livet og Solsystemet gaar 
glimrende. 


Skaal! 


Jeg nedlægger ikke en harmfuld Protest 

mod Jordens Vals mellem Stjernebilleder, 
fordi jeg selv varmer Bænke; , 
hellere lyser jeg Lykken høfligt ud af mit Hjerte 
med samt alle Glædespiger og Skalmejer. 


Lykken og jeg forstod ikke hinanden; 
jeg talte altid en Dialekt, hvor jeg saa var. 
Sandheden er at jeg mistede Emma. 


Hvorfor? 

Var hun ikke frisk? Var hun ikke slank og svungen 
i Ryggen, 

ung og lutter Appetit som ulæsket Kalk? 

Var hendes Brystkasse ikke dyb og elåstisk 

som en Vidjekurv fyldt med nyslaaet Kløver, 

havde hun ikke smækre Arme og de klareste Tænder, 

en Malstrøm af et dunkelt Haar og Øjne som Bøsse- 
mundinger? 

Hvorfor løj jeg da en kold Historie sammen 

om en yderst vigtig Ekspedition til Nordishavet? 

Emma, fordi jeg ikke vil bede en Pige, 

der er mig uvedkommende uden for saa vidt som jeg 
elsker hende, 

om at vaske sin nittenaarige Krop. 

Jeg lider ikke Fusel, Smørsyre og andre stikkende 
Vædsker. 

Jeg opæder fortrinsvis Piger med Nerver i Skindet. 

Du stillede mindre proper, skønt skyldfri, Emma, 

velan jeg tav, men jeg forskød dig. 

Hvor heldigt at du omtrent samtidigt 

ytred en uovervindelig Lede for mig, 

mit ukuelige Hoved, min henrykte Egoisme og hele 
Sjæleraahed! 

Hvor sundt for os begge, at vi paa Stand hadede 
hinanden! 

Aa, hvor vi ødte hinanden! Jeg rejste vildt til Polen. 

Du giftede dig med en Violinist, 

hvis Fingre ikke skyede Harpiks, 

og som senere skal have aflokket dig de reneste Toner. 

Altsaa jeg mistede Emma. 

Alverden ynkede mig. Jeg tror jeg saarede mange 
ved den kyniske Lethed hvormed jeg trøstede mig. 
Mit Liv er een Erstatning. 

Hvem siger at man skal leve lykkeligt? 

Samme Foraar traf mig kaad og kernesund, 
skummel af Kærestesorg, 

i Favnen paa yndige Olga. 


Hun var altid vasket og sval, 


jeg maa formode hun var Jomfru paa en Badeanstalt. 


(Emma tilhørte den fornemmere Lavadel). 

Olga var saa frejdig, Klæderne suste fra hende. 

Oh, hendes Fodsaaler var netop saa friske og kølige 

som Aakandebladene i Guldager Bæk, 

hvor jeg badede som ungt Menneske. 

Naar Olga kom ind til mig medbragte hun Duften 

af gabende Linnedskuffer, som jeg elsker, 

et Vejr af Stivelse og af lutret, blaanet Tøj. 

Kæreste Olga, det var sødt at aande den svale Luft 
omkring dig, 

du var frisk som et Neg, 

og Gud ved hvem der siden sankede dig i Lade. 


Jeg har skænket mig en frisk Snaps af den iskolde 
Flaske. 

Uden at betænke mig svælger jeg ogsaa den. 

Snapsen er kold, sød, stærk og brændende … 


Dette var en Skaal for den uudslukkelige Appetit 

der lægger mig ned og sætter mig paa Benene igen 

midt imellem hoftebredt henvandrende Mirakler i 
Menneskeskikkelse. 


Er I kede af at jeg synger saa det sortner mig for 
Øjnene? 


Ak, Emma og Olga! 

Hvor er I henne? 

Et Mindebæger! 

Jeg føler en legende Varme, mit Hjerte hopper, 
jeg tror jeg er glad til Trods for Smerte. 
Snapsen er kold, sød, stærk og brændende … 


Skaal! 

Afsked 


Graavejr i København! ; 
Gigt og ondartet Stemning i al Evighed! 


Dog i Dag er mit Hjerte stille. 

Efter lange Tiders Vintermørke, Sygnen og Trods 
er det bleven Jevndøgnsdag, ; 

og jeg har faaet det saa ubetalelig roligt, 
mit Sind er glat og godt af Træthed 

og af en Årt raa, lægende Smerte — 

kom nu an, alle mine Fjender, 

og kom an I hvem jeg har Svaghed for! 
Jeg kan ikke undgaa at klare mig nydeligt, 
for mit Hjerte sidder i Dag dulmet, 
mættet af Klage, og stille, 

som en gammel Mand i sin Halmstol. 


Kære Ven, du som assurerede dig i mit Venskab 
og traadte paa mit Hjerte med Træsko 
og hidsede mig med din smittende Ondskab, 


din stakkels Misundelighed, din altid aarvaagne Skadefryd 


dig kunde jeg nu uden Spor af Ruelse, 
høflig og udslukt bede: 
Gaa væk, Flab, lad mig i Fred! 

I Dag stiger min Offerrøg lodret i Vejret, 

jeg glæder mig ved en Morders Mangel paa Nerver. 
Kære Veninde, kom an i din Bevæbning, 

ryk ud imod mig med din uovervindelige Mund, 
dine farlige Lænder, dine Øjnes Båghold — 

jeg lader dig i Dag meget rolig sejre, 

thi i Dag føler jeg mig virkelig beskyttet 

mod din Sjæls umælende Glubskhed 

og din konstitutionelle Lyvesyge. 


-O hvor har jeg mange Gange glædet mig smerteligt 
til at blive en gammel Mand! 

Jeg har længtes efter en Takt, en Takt 

af et uangribeligt gaaende Hjerte. 

Hvor har jeg dog higet efter at afblankes 

for den Kraft der nærer min fatale Sensibilitet, 
— Aa jeg har lidt af Helbred! — 

og for den kempemæssige Energi 

hvormed jeg i Grunden keder mig fordærvet. 
Aldrig foragte varmt og hade redeligt mere, 
hvorved jeg bare render mig Staver i Livet! 
Aldrig mere bæve af Venlighed 

og gøre mig til et billigt Spektakel for Kvinder! 
Men bevare en indre kolossal Ligevægt 

som et Skjolddyr der promenerer sin Integritet 
mellem Tykhude og Tigre! 


Foraar! O Foraar 1902! 
Mit Hjerte bevæger sig med ukendt Fatning, 


fuldkommen støt, placidement — 

det er fordi jeg har befriet mig for en Byrde 
af nogle Skokke uafrystelige Danskere, 

der uden Nødvendighed laa mig paa Hjerte, 
og fordi jeg har taget et Forskud paa Evnen 
til at dø ene og forladt. 


Kære Danmark, Farvel! 

Jeg rejser let om Hjertet 

østerud paa Kloden. 

Jeg ryster den danske Regn af min Hat, 

nu har jeg baaret din Regn i niogtyve Aar! 
Farvel og Tak for mig! 

Nu har jeg indviet mig til Troperne og Havet. 
Jeg har paakaldt Columbus. 


Columbus, forliste Skipper! 
Du min usalige Stamfader! 
Jeg har følt din vilde, ulægelige Længsel, 


jeg har kendt Takten af dit blødende Stormhjerte. 


Nu er jeg rede, du store Dødning — 
nu er jeg ensom nok, O Columbus! 


Mine Karaveler duver nervøse under Kysten 
og lægger Snuderne sammen i Jævndøgnsnatten 
og rykker i Ankerkættingerne, 

stundende mod Søen. 

Vinden er stik Syd — 

Under Sejl! 

Det røde Træ 


Tropenattens sydende Keddel 
fraader over mod Morgen … 
Regn, Regn fra Zenith! 


Solen staar op i et Skybrud, 

og ud af det regnkvalte Gry 

springer der et eneste Lyn 

af en uhyre lysbringende Kraft — 
lange Draaber, lodrette Stave af Vand 
staar stille som Glasting i Luften. 


Men højt bag de straalende Regngitre 
udbreder et blomstrende Træ 

sin røde Kæmpekrone — 

saa ildrød en Aabenbaring 

i Lynets Lys og i Morgenrøden 

som en hed Eruption af Blod 

fra Jordens Hjerte. 


Og efter det forfærdelige Brag, 
der sekunderer Lynet 

bliver alting dybt og stille, 
mens Dagen øges, 

og Vandene suser. 

Nu mødes Høst og Foraar Alverden rykker frem, sejrrig, og dør. 
ved Lynlys og under blændende Regn Og hvorfor sidder jeg ene med et ru Kvak 
i Singapores rødtblomstrende Haver. fra mit tungsindige Sumphjerte? 


Hvem har snydt mig for min lynende Skæbne? 
For nu staar Træet dryppende grønt, 


flammende af Blomster, 
og Regnen der stryger dets Krone 
som med varme Vandhænder 

fejer visne Blomster og Blade 

i haltende Høstvals 

mod Træets Rod, 

mens lyse, skinnende Knopper og Skud 
allevegne aabner deres Øjne 

i Kronen der ryger af Væde. 


Nu løfter Træet sig luende 
over sit eget Løvfald 

som et udødeligt Baal, 
hvorfra der sner Aske, 

og med tusind nye Ildspirer. 


Ho! 

Gennem Regnens drukne Syndflodstone 

og det røde Træs drægtige Rislen 

hører jeg som et Ridt af Tiderne, 

Hestevrinsken og sværmende Pauker, 

Galop, Trommer der kogler, og et Sus forbi af Pile! 
Nye Lurtoner! Hærene ler! 

Thalatta! Solen ved Austerlitz! 


Paa Memphis Station 


Halvt vaagen og halvt blundende, 

slaaet af en klam Virkelighed men endnu borte 
i en indre Gus af danaidiske Drømme 

staar jeg og hakker Tænder 

paa Memphis Station, Tennessee. 

Det regner. 


Natten er saa øde og udslukt, 
og Regnen hudfletter Jorden 
med en vidløs, dunkel Energi. 
Alting er klægt og uigennemtrængeligt. 


Hvorfor holder Toget her Time efter Time? 
Hvorfor er min Skæbne gaaet i Staa her? 

Skal jeg flygte for Regnen og Aandsfortærelsen 
i Danmark, Indien og Japan 

for at regne inde og raadne i Memphis, 
Tennessee, U.S. A.? 


Og nu dages det. Lyset siver glædeløst 
ind over dette vaade Fængsel. 

Dagen blotter ubarmhjertigt 

de kolde Skinner og al den sorte Søle, 


Ventesalen med Chokoladeavtomat, 
Appelsinskaller, Cigar- og Tændstikstumper, 
Dagen griner igennem med spyende Tagrender 
og et evigt Gitter af Regn, 

Regn, siger jeg fra Himmel og til Jord. 


Hvor Verden er døv og uflyttelig, 
hvor Skaberen er talentløs! 


Og hvorfor bliver jeg ved at betale mit Kontingent 


til denne plebejiske Kneippkur af en Tilværelse! 


Stille! Se hvor Maskinen, 

den vældige Tingest, staar rolig og syder 
og hyller sig i Røg, den er taalmodig. 
Tænd Piben paa fastende Liv, 

forband Gud og svælg din Smerte! 


Gaa saa dog hen og bliv i Memphis! 
Dit Liv er jo alligevel ikke andet 
end et surt Regnvejr, og din Skæbne 
var altid at hænge forsinket 

i en eller anden miserabel Ventesal — 
Bliv i Memphis, Tennessee! 


For inde i et af disse plakathujende Huse 
venter Lykken dig, Lykken, 

hvis blot du kan æde din Utaalmodighed 
ogsaa her sover en rund ung Jomfru 
med Øret begravet i sit Haar, 


hun vil komme dig i Møde 

en fin Dag paa Gaden 

som en Bølge af Vellugt 

med en Mine som om hun kendte dig. 


Er det ikke Foraar? 

Falder Regnen ikke frodigt? 

Lyder den ikke som en forelsket Mumlen, 
en lang dæmpet Kærlighedspassiar, 

Mund mod Mund, 

mellem Regnen og Jorden? 

Dagen gryede saa sorgfuldt, 

men se nu lyser Regnfaldet! 


Under du ikke Dagen dens Kampret? 
Det er dog nu lyst. Og der slaar Muldlugt 


ind mellem Perronens rustne Jernstivere 


blandet med Regnstøvets ramme Aande — 


En Foraarsanelse — 
er det ikke trøstigt? 


Og se nu, se hvor Mississippi 

i sin Seng af oversvømmede Skove 

vaagner mod Dagen! 

Se hvor Kæmpefloden nyder sin Bugtning! 

Hvor den flommer kongeligt i Bue og svinger Flaader 
af Træer og laset Drivtømmer i sine Hvirvler! 

Se hvor den fører en uhyre Hjuldamper 

i sin Syndflodsfavn 

som en Danser der er Herre paa Gulvet! 

Se de sunkne Næs — Oh hvilken urmægtig Ro 
over Landskabet af druknende Skove! 

Ser du ikke hvor Strømmens Morgenvande 
klæder sig milebredt med Dagens tarvelige Lys 
og vandrer sundt under de svangre Skyer! 


Fat dig ogsaa du, Uforsonlige! 

Vil du aldrig glemme at man lovede dig Evigheden? 
Forholder du Jorden din arme Taknemlighed? 
Hvad vil du da med dit Elskerhjerte? 


Fat dig og bliv i Memphis, 

meld dig som Borger paa Torvet, 

gaa ind og livsassurer dig imellem de andre, 
betal din Præmie af Lumpenhed, 

at de kan vide sig sikre for dig, 

og du ikke skal blive hældt ud af Foreningen. 
Gør Kur til hin Jomfru med Roser og Guldring 
og start et Savskæreri som andre Mennesker. 
Hank rolig op i Gummistøvlerne … 

Se dig ud, smøg din vise Pibe 

i sphinxforladte Memphis … 


Ah, der kommer det elendige Godstog, 

som vi har ventet paa i seks Timer. 

Det kommer langsomt ind — med knuste Sider, 
det pifter svagt, Vognene lammer paa tre Hjul, 
og de sprængte Ruf drypper af Jord og Slam. 
Men paa Tenderen mellem Kullene 

ligger fire stille Skikkelser 

dækket af blodvaade Frakker. 

Da pruster vor store Ekspresmaskine, 
gaar lidt frem og standser dybt sukkende 
og staar færdig til Spring. Sporet er frit. 


Og vi rejser videre 
gennem de oversvømmede Skove 
under Regnens gabende Sluser. 

Hverdagene 
Til L.C. Nielsen 


Se Regnbuens Bro over den bygede Fjord! 

Se i det Fjerne hvor Lysstøtten skraaner fra Skyen 

og tænder et rundt Solbillede i Landet, 

en lykkelig grøn Plet med Kvæg og et Hus der 
skinner … 

hvor nær og hvor langt borte! 


Her er Aaen og Dalen hvor vore Urfædre tog Land, 

her dækker Kirkerne de hedenske Blotpladser; 

bagved ligger Heden milevidt med de Gamles Grave. 

Her er vi fra. 

Hveranden hjemmegjort Smaamand, 

der trækker til Marked med et Høved, 

eller ser op fra Tørvegraven, 

laadden og vår imod Vejret som en Bæver, 

har dine blakkede Hænder 

og stride blaa Øjne. 

Her ligger højest i Heden med Miles og Miles Udsigt 

Bolstedet hvorfra min Slægt kravlede ud af 
Stavnsbaandets Mørke, 

med sovende Lemmer efter den lange Krumslutning, 

ravende af Blodtab efter i Aarhundreder 

at have taalt et Utøj af gudfrygtige Betlere paa sig. 


47 


Hvorfor rejste vi i Aarevis, 
hvorfor kunde vi aldrig blive ferdige med 
at gaa rundt om os selv, 
inden vi endelig fandt i Leje? 
Du bragte dog kun fra hver Langfart 
dig selv mere tilbage; 
og jeg kom hjem med stadig ny Styrke 
til at finde dig uforandret. 
Men ellers havde vi vel ikke været Danskere. 


Og Dagen spillede i alle Spektrets Farver, 

mens vi rejste efter den store Hvidhed. 

Ja, vor Verden gik under. 

Men ingen bjergede den igen som du, 

for du kunde ikke lade det fattige Nu gaa uden Gaver. 


Hør! Der falder Skud langt borte, 

som underjordiske Skred bag de mejede Bakker. 
Somren slaar sine Kister i. 

Unge er vi saa ikke mere. 

Men har Haabet ikke beskæmmet os tilstrækkeligt? 
Nu kommer vor rige Dødstid, Broder. 


Lad os da gaa frygtløst ind i Hverdagene, 
vi der ingenting har at vinde. 

Lad os gøre det tilen bidende Leg, 

et skrapt Bønnemøde, 

for de berømte to Millioner Indbyggere 

i Kongeriget Danmark! 

1906 


4 J.V. J.: Digte 


Sønner af de Slagne 


Sønner af de Slagne, 

se, I staar paa Muld! 

Død er det bedragne, 
lykkeløse Kuld. 

Gæstmildt aabner Danmarks 
unge grønne Land 

Favnen for den stærke, 
lattermilde Mand. 


Ifra Gorm den Gamle 
til den Dag i Dag 
elskte vi at samle, 

… Ak paa Nederlag! 
Dette vil vi mindes 
med en knyttet Haand, 
mens vi skuer fremad 
af en anden Aand. 


Kloge af at bede 

til den døve Gud, 

vil vi aabne, sprede, 
glemme, slette ud. 
Ungdom er at handle 
uden Tradition, 

uden falske Veksler 
paa en død Nation. 


Ungdom er at synde 
uden Maal og Med. 
Kan vi da begynde 
med at ønske Fred? 
Lad kun Hadet æde 
og lad Grinet flaa! 
Det er stride Tanker 
vi maa leve paa. 


Faar kun den der yder 
Lønnen for sin Flid, 
da vil den der nyder 
aldrig møde Nid. 

Den der bærer, byder! 
Det er hvad vi tror, 
enten vii Danmark 
eller Kina bor. 


Lykkens Land med Maade, 
Danmark, det er du! 
Danmark af vor Naade, 

vil du smile nu? 

Borte er det syge, 
lykkeløse Kuld — 

Sønner af de Slagne, 

se, I staar paa Muld! 

Slagsang for Danske Studenters Roklub 


Bær den lange Baad af Skuret! 
Væk med Hat og Vest samt Uret! 
Ud af Tiden, bort fra Byen, 
stævn mod Sundet under Skyen! 
Solbeskinnet Sprøjt for Boven, 
Pejling fjernt af Kysten, Skoven — 
et med Bølgen, Blæsten, Skummet, 
Solen, Saltet, Dybet, Rummet! 


Saadan trak med Lyst de Gamle 
Aaren i en Raaskinds Hamle. 

Stærk var Søen, stærk blev Haanden, 
Øjet vaagent, aaben Aanden. 

Luft i Lungen, karske Vener, 
Udsyn, Rankhed, stramme Sener! 
Mænd paa Tofter bygged Landet. 
Vend som de dit Blik mod Vandet! 


Bær den lange Baad af Skuret! 
Væk med Hat og Vest samt Uret! 
Ud af Tiden, bort fra Byen, 
stævn mod Sundet under Skyen! 


Solbeskinnet Sprøjt for Boven, 
Pejling fjernt af Kysten, Skoven — 
et med Bølgen, Blæsten, Skummet, 
Solen, Saltet, Dybet, Rummet! 

Leonora Christine 


Naturen sine Floder 
udtømte i dit Blod. 

Du bed som Brud og Moder, 
men ene var du god. 
Frimodig i din Særk 

du viste Tand, Ulvinde. 

Os er dit Jammersminde 

et Styrkens Underværk, 


»Med Sorrig jeg mig lagde, 
af Graad var salt min Mund, 
jeg til mig selver sagde: 

Du ser ej Morgenstund" — 
Men da du slagen faldt, 

da nøgen og alene 

du sad paa Jordens Stene, 
gav Skaberen dig alt. 


Thi spotter Gud vor Klage, 
er Højheds Drøm forbi, 

da gives os tilbage 

det Liv vi lever i. 


Af Graad er Glæden skabt. 
Ak, kunde vi os væbne 

i Danmark med din Skæbne, 
vi som har Haabet tabt! 

Bjørnstjerne Bjørnson 


Nu har i Alnaturens Arme 
den Gamle lagt sit Væsens Spil. 
Gaa hen og varm dig ved hans Varme, 
til selv du falder Jorden til. 
Det bruser gennem Livets Tog, 
at alt forgaar men bliver dog. 


Hans Hjerte stormer ikke mere; 

hvor stille i hans Aarer nu! 

I Vintervindens Miserere 

hans fjerne Stemme hører du. 
Hans rige Sjæl har os forladt, 
men er i Nordens lyse Nat. 


Mens Golfens Strøm mod Thule vælter 
og slutter Isbjerg i sin Favn, 
skal over Jordens havblaa Belter 
man tø og dugges i hans Navn. 
Saa langt hans Bølgetanke gaar 
Atlantis stiger med sin Vaar. 


Hvor ofte stod han, skøn, bedaget, 
tiljublet med sin egen Sang, 
og hilste Børnene og Flaget, 

de Alleryngstes Frihedsgang!" 
Nu har det sidste Kuld af Børn 
sænkt Fanen for den hvide Bjørn. 


Saa læg ham da i Norges Dale 

ind under Birkens blide Løv; 

han klædte Fjeldet; lad ham tale 

i Løvspring over eget Støv. 
O Solopgang paa Bjergets Sne — 
ham skal du aldrig mere se. 

” Børnetoget 17. Majdagen i Norge. 

Norge 


Skummende Søer sig flokker 

mod Skærets vaade Bryst. 

Urolig ,,Hekla" rokker 

udfor den norske Kyst. 
Iskold Decembertaagen 
brydes med Gryet, og Maagen 
hvæsser sin bitre Røst. 


Da var det i Skibets Gyngen 
og Søernes kolde Gang 
der hørtes en Mandfolkesyngen 
af sær alvorlig Klang. 
En Skare Mænd i Blæsten, 
Farmere ovre fra Vesten, 
stod paa Bakken og sang. 


De sang og saa over Vandet 
mod Kystlinjens stejle Bræm, 
hvor , furet og vejrbidt" Landet 
af Frosttaagens Røg steg frem. 


Det lød som en Nordhavets Salme, 


det runged af Fjeldets Malme … 
O Norge — ,,De tusind Hjem!" 
1914 


ja, Ringgang gaar, 
omkring en evig Vaar. 
Syng alle Sjæle med om Danmarks fagre Sommer! 

Solhvervssang 


Vor Sol er bleven kold, 
vieri Vintervold 
og dunkle Dage. 
Men nu er Nedgang endt 
og Haabet tændt — 
ja, Haabet tændt 
for nu er Solen vendt, 
nu kommer Lyset og den lange Dag tilbage. 


Det grønne, skønne Træ 
forjætter Sommerlæ 
og søde Skove. 
I Julelysets Skær 
som Stjerners Hær 
ja, Stjerners Hær, 
er Solens Under nær 
og alle gule Blomstersole smaa som sove. 


I Granens brændte Duft 
faar svundne Somre Luft 
og de der kommer. 
Det danske svale Aar 
i Ringgang gaar, 

Det kolde Foraar 


Ja det var en lille Kvinde — 
I det kolde Foraar 
Hvor er du nu, Veninde? 


Du var saa smal at holde, 
I det kolde Foraar 
dine Pigehænder var kolde. 


I Valsens lange Dvale 
I det kolde Foraar 
vi kunde ikke tale. 


Dit Aandepust berørte 
I det kolde Foraar 
min Kind, din Puls jeg hørte. 


Vi svam i Dansens Stimmel 
I det kolde Foraar 
i vor egen syvende Himmel. 


Og da i Morgensolen 


I det kolde Foraar 
du sad i Agterstolen, 

Da Solens Kugle steg, 
I det kolde Foraar 
Min Gud hvor var du bleg. 


Kun Læberne hybenrøde — 
I det kolde Foraar 
Det var vort eneste Møde. 


Stæren paa Skorstenen kvad, 
I det kolde Foraar 
vore Hjerter splittedes ad. 


Et Steds bag en Loftkammerrude 
I det kolde Foraar 
du lagde dit Hoved paa Pude. 


Mens dødningforstemt en Dreng 
I det kolde Foraar 
som i sin Grav gik i Seng. 


Da skrev jeg mit første Digt! 
I det kolde Foraar 
Ja sligt afstedkommer sligt. 


Men du, jeg tror du blev Kvinde. 
I det kolde Foraar 
Hvor er du nu, Veninde? 

Børnenes Træ 
Til en Gruppe af Kai Nielsen 


Ja, Kvinden det er Livets Træ, 
Alverdens Læ, Ask Ygdrasil. 

Som spæd du kom fra hendes Knæ, 
og dem du higer atter til. 


Ryst hendes rige Gren, med Tugt, 
og vakker Haand, men uden Gny. 
Med Skælven slipper hun sin Frugt. 
Der bliver Frugt deraf paa ny. 


Knop skyder Knop, og Frugters Frugt 
fra Træet kom, til Træet gaar. 

I Evighed staar Træet smukt 

med trinde Børn og Pigers Vaar. 


1918 


Kvernsangen 


Med Kviekræfter 
Pigerne kverner. 

De gyldne Agres Gave 
rinder i Grotte. 


Sødt dufter Malt 

som dræende Sommerdag, 
Grotte gungrer 

i en Røg af Grøde. 


Saadan maler af Mulmet 
Sol, Maane og Stjerner, 

som Mel af rokkende Kvern, 
knuget af livsvarm Kvinde. 


Nævn ikke Nogen 

der giver Næring 

som kvernende Kone, 

i Solkunst er hun kyndig. 


Jeg kvad over Kvernen 
til Kvindens Hæder 

og følte mig fangen 
for altid af den Fagre. 

Saa længe Brød 
spises af Børn, 
elsker jeg Almuens 
ydmyge Mødre. 


1919 


5 J.V. J.: Digte 


Den nordiske Kvinde 


I Tidernes Morgen 

da Mand og Mø skabtes 
gaves ej Død i Verden. 

Da avledes Drab af Daarskab. 


Af Ulv lærte Mand Brøde, 
og blodig blev hans Bane. 
Men i Bure sad Mø 

og gav Børn Die. 


Hos duftende Ko 

gik Bønderdøtre, 

vakre, milde, 

med Mælk paa Hænderne. 


I regnsvale Skove 

blev de ranke. 

Som Regn smager Kinden 
og som vilde Roser. 


Blaat er Øjet 

som blanke Søer, 
aldrig har Ærlighed 
ejet et enklere Sprog. 

Nej, jeg svor i Sjælen, 
naar hun saa paa mig, 

at saa blaa en Simpelhed 
skulde aldrig sviges. 


Lifligt er Haaret 

som rige Lyskilder; 

jeg fangede mig med Flid 
i dine lyse Fletninger. 


Vrinsker den vilde Fole 
paa vaarlige Græsgange, 
maa jeg mindes din Latter, 
der gaves ej gladere Mund. 


En pigelil Fryd 

fik du i Nornegave, 

for det har jeg fundet: Fagerhed 
følges gerne med Glæde. 


Som groende Urt 

udfolder et Ur Under 
funkler du af Forstand, 
hvorfra fik du den, Kvinde? 


En Afgrund af Godhed 
gemmer dit Hjerte! 
Alverdens bundne Varme 


hviler i dig, Veninde. 


Det skal her bekendes 

at aldrig saa jeg en Kvinde 
uden at Blodet stødte 
begærende mig i Brystet. 


Dog Livet var ikke langt nok, 
selv med Natten lagt til, 

til at jeg kom til Ende 

blot med en Enestes Elskov. 


Fangen blev jeg for evigt 
i dine fagre Arme, 

saa yndigt var dit Væsen, 
saa varig din Vakkerhed. 


I regnsvale Skove 
genfinder jeg din Sjæl, 
den vaade Vildrose 
det er dig, Veninde. 


Ak, Nøddekrattet — 

vi nippede andet end Nødder! 
Et sødere Lønkammer lukkede 
sig over mig der end Løvet. 


Jeg vilde altid vandre 
i venlige Skove. 

Dølg mig i dine Arme, 
dugkølige Danmark! 
1919 

September 


Langsomt falder de frostsyge Blade. 
Men i Solskinnet spøger April. 
Fare hen! Søge Jorden! Forlade! — 
Se Naturen forgaar med et Smil! 

I din Ungdom var du stridig, 
i din Manddom utaalsom og streng. 
Ak men Tiden vil gøre dig tidig. 
Og en Gang gaar du føjelig i Seng. 


Vel du mindes din liflige Veninde. 


Som en Rose sprang hun ud mod din Mund. 


Hvad er venligt og vildt som en Kvinde? 
Hun gør Aar til en eneste Stund. 
Vil da ikke altid vare 
dine Aar og din eneste Stund? 
Nuet gav dig at dvæle og fare 
i et evigt og kort Mund mod Mund. 


I dit Hus tramper velvoksne Drenge. 
Om igen da med Ungdommens Gny! 
De er vokset fra deres smaa Senge, 
men du husker deres første Fuglekny. 


Før du ved det har du levet. 
For de Store man miste maa de Smaa. 
Se hvor voksen din Lykke er blevet! 
Lad din Glæde med Glæde forgaa! 


1921 


Dagvisen 


Nu stiger Sol 
med lyse Straaler, 
og Balders Bane 

i Blod gaar under. 
Atter haaber 
Hav og Himmel. 
At se! At skue! 
Skøn er Dagen! 


Det fik vore Fædre 
af Alfaderen 

at vrange Åar 
vorder ikke varende. 
Graanet Gubbe 
holder ud ved Gruen 
i vilde Vintre — 


for Sol skal vende! 


Sparsomt med Guld 
gav nordiske Guder, 
men til Skænk aarlig 
nyskabte Sol! 
Derfor er Valen 
viet Bevareren; 

Ædlinge ofte 
gav sig til Ilden. 


Bonden med Bøn 
lægger Byg i Jorden; 
Karrig paa Kerne 

fik aldrig Korn. 

For Mjød Medvind, 
og Regn for Malt! | 
Gavmild er Gækken 


uden Gengave. 


Som Hel maaber 
Midvinters Maane. 
I sorteste Sæk 
vender Solen. 
Slukne synger 
Jorderigs Sønner: 
Ildens Fader, 
annåam vort Offer! 


1921 


Folkevandringssang 


Den grønne søde Vaar 
igen paa Jorden gaar. 
Se, Solen drypper Ild, 
og Vinden er mild. 
Søndenvind, 
Vandresind! 
Træk Vogn af Hus, tag Kæp ved Krog! 
Følg med, følg med paa Foraarstog, 
med Knark af Hjul og Knirk af Aag — 
Vidt ud i Verden! 


Det gamle Vinter-Øg 
i Stalden indeføg 
blandt Spindelvæv og Møl — 
nu har hun Føl! 
Følfod, 
Flyvemod! 
Spring, raske Svend, paa Hingstekrop! 
Galop, Galop, i Ryttertrop, 
med Op og Ned og Ned og Op - 
Vidt ud i Verden! 


Og vil du gaa med mig? 
Til Døden, du og jeg! 

Mit skønne unge Liv, 
min Rejseviv! 
Kærlighed, 
Herlighed! 
Åt være to, ved Nat og Dag, 
to Aandedrag, et Velbehag! 
Lyst efor og mørkt ebag — 
Vidt ud i Verden! 


Den grønne frie Skov 
har givet os Forlov. 
Vi kender ej vort Sted — 
men Svalen er med. 
Svalesind, 
Vaarvind! 
Følg med den fuglefrie Vaar! 
Mod Syd, mod Syd, hvor Solen staar 
vi gaar og gaar og gaar og gaar — 
Vidt ud i Verden! 


Vor Frue 


Evighedens Stjernekerte 
brænder, Moder, for dit Hjerte, 
du som løser Verdens Smerte. 


Om dit Hoved Himlens Kloder, 
i dit Hjerte Livets Floder, 
undergørende Guds Moder! 


Uskylds Dyb hvorom der drømmes, 


som af Glæde gennemstrømmes, 
Godheds Brønd der aldrig tømmes! 


Du er den hvis Væsen hviler 
i sig selv. Mens Verden iler 
dvæler du i Lys og smiler. 


Som et Træ af Himlen vædet, 
i en Sommerbyge klædet, 
smykker du dig, grøn og glædet. 


Og som Træet fælder Løvet 
bøjer du dig dybt bedrøvet: 
Skabningen tilhører Støvet. 


Livets Morgen dig bevæger, 
som en Rose Duggen kvæger 
aander Elskov af sit Bæger. 


Rosen blusser. Tornen saarer. 
Ved den korte Sommers Baarer 
bløder Hyben, din Taarer. 


Bævende du gaar og modig 
Livets Stier, blid og blodig, 
frodig er du, Kvinde, frodig! 


Thi i dig har Livet hjemme. 
Fra dit Kammers Sengegemme 
høres Barnets spæde Stemme. 


Her din dyre Skat du tvætter 
og ved Moderkilden mætter, 
putter ned og løfter, letter. 


Her mens Midnatstimen lakker 
Kny man hører, godt du snakker 
for din Pusling, varm og vakker. 


Med en Sang som Blomsterklokker 
tyst du ham i Slummer rokker, 
Guld i Lyset dine Lokker. 


Nytændt fænger Livets Fakler! 
Han er født hvem Jordens Stakler 


knæler for naar Jorden vakler. 

Drengen, som skal Jorden arve, 
Mandefrøet, Gudens Larve, 
Haabet som skal Fremtid farve! 


Verden øder i sin Vrede, 
ser sig selv med Skræk og Lede — 
Alt fornyer sig i din Rede. 


Raahed tror dig at forraade; 
Kødets ynkelige Gaade 
bliver i dit Blod til Naade. 


Naar Fortræd sin Ildskrift skriver 
og Naturens Rædsel river 
dig i Støvet — Liv du giver! 


Yndig knopper du dig atter 
i en ung og dejlig Datter, 
Gru forvandlet sødt til Latter. 


Nedrig Haand som tror at øde 
svarer du med dobbelt Grøde, 
Kvinden genfødt i at føde! 


Dette er din Hævn, du Rene: 
Frugter to hvor før den ene 
rødmed værgeløs blandt Grene. 


Som en Solskinsbølge jager 
Skyggen fra en gylden Ager 
Smilerinde, er du fager. 

Hvad i Alnaturens Rige 
er som Skønhed, skønne Pige, 
Øjenslyst, Vidunderlige! 


Solens Ild og Blodets Bølger, 
som en lønlig Lov forfølger, 
i dit Pigebryst sig dølger. 


Livets Sødme, Glædens Lue 
i dit Aasyn er at skue, 
Evig Ungdom du, vor Frue! 


Godheds Brønd! Tilgiverinde! 
Jomfru! Moder! Milde Kvinde! 
Giv os Fryd hos dig at finde! 


1921 


Pedro Gutierrez' Sang 


Nu sortner Havets Kløfter, 
og Maanen luder fæl. 

Det kolde Havsvin snøfter 
mod Skibets tynde Fjæl. 
Med trannet Maal en Maage 
til Natten ilde spaar. 

Men Vagten han maa vaage, 
til Sol igen opstaar. 


Mariæ Stjernekaabe 

er over Himlen lagt. 

At bede og at haabe 

er al en Sømands Magt. 

Ej kan vi, om vi vilde, 

se ind i hvad som sker — 

O giv, Guds Moder milde, 
at Land igen vi ser! 


Med mangen ÅAfskedstaare 
men mere Rejsemod 

vi vinkede saa saare 

til dem vi efterlod. 

Hvor findes nu min Fader? 

Hvor er min Fæstemø? 
Mig skræmmer Havets Lader. 
Skal jeg saa tidlig dø? 


Udi min Faders Have 

der gror et Æbletræ, 

en frydelig Guds Gave, 

et yndigt Fuglelæ. 

I Vaar naar Bien summer 

det staar med Blomster smukt; 
naar Fuglene forstummer 

det rækker dig sin Frugt. 


Der bag det gamle Dige 
vi gemte os, vi to, 

min allerbedste Pige, 
der gav du mig din Tro. 
Ak ser jeg nogensinde 
igen det kære Træ? 

Ak er du der, Veninde, 
i grønne Grenes Læ? 


Her grønnes ingen Grene. 
Som Graad er Havet salt. 
En Skabning er saa ene 

i Bølgernes Gevalt. 

Hvo ved hvor Havet ender? 
Hvor bærer Farten hen? 

Vi er i dine Hænder! 


Før os i Land igen! 

De fjerne Lykkeriger 
hvor Alting er af Guld, 
mod dem en Yngling higer 
naar han er haabefuld. 
Men hvad en Sømand lider 
jeg kan forsikre paa 

er grusomt mange Tider, 
jeg maa i Graven gaa. 


Hinsides Hav og Floder 
skal findes Paradis — 
barmhjertige Guds Moder, 
bevar os fra Forlis! 

Til dig i Himlens Bolig 

vi stunder alle Mand — 

gør Hundevagten rolig! 
Led os igen til Land! 


1921 


6 J.V. J.: Digte 


Kannibalvise 


Vi kom til Portoricos Kyst 

og fik med Kannibaler Dyst. 
Tjek, tjekkelek … 
(Tænderklapren, Kastagnetter) 

Vi bad til vor Patron 

og lagde Søm i vor Kanon 

og skød og stak og slog og gjorde lyst. 
Ha, ha, ha! 
(Hylekor) 

Og sultne var vi ovenpaa. 

En krøllet Jomfru var at faa. 
Tjek, tjekkelek … 

Og Gryden kom i Kog. 

Og hun kom i med Fjer og Skrog. 

For man faar Appetit paa Bølgen blaa. 
Ha, ha, ha! 


Hvor smager som hun staar og gaar 

en krøllet Mø med Hud og Haar! 
Tjek, tjekkelek … 

Hver Lækkermund sin Smag — 

jeg ynder baade Bryst og Bag 

og Haand og Mund og Mave, Læg og Laar! 
Ha, ha, ha! 

Saa stanger vi vor hule Tand 

med Raden af den Liljevand. 
Tjek, tjekkelek … 

Hej hop, en Knokkeldans, 

Klabautermand, med Klør og Svands, 

kom an, kom an, paa Stand, Klabautermand! 
Ha, ha, ha! 


Vi Eldorado fandt, o Tak, 

da første Gang vi drak Tobak. 
Tjek, tjekkelek … 

Hej hop, en Knokkelvals, 

med Røg og Ild ud af din Hals! 

Tak for Tobak og Kvak og Snak blandt Pak! 
Ha, ha, ha! 


Krudt i vor Bøsse, Mø paa Spid! 
Flodhestesvøbe: Slavers Flid! 
Tjek, tjekkelek … 
Sort er den sorte Mand, 
Plantagens Pryd i Solens Brand — 
og derfor er den hvide Mand saa hvid! 
Ha, ha, ha! 


Som gale Hingste for vi frem 

og fik os Koner, somme fem. 
Tjek, tjekkelek … 

Vi Vitzliputzli vog. 

Men Pokker siden ved os tog. 

Og mangen vendte uden Næse hjem. 
Ha, ha, ha! 

Nu har jeg nok af Havets NGE 

Den gør dig klog men yngre ej. 
Tjek, tjekkelek … 
(Tænderklapren, Kastagnetter) 

Jeg ser min Hjertensven 

ret snart paa Hjemmets Kyst igen 

og haaber hun har været tro som jeg: 
Ha, ha, ha! 


(Hylekor) 


Den sørgeligste Vise 


Hør Vinden sukke, hør Vinden tude! 
Vildfaren Sjæl tar paa Vej derude. 
Aa, haa, hu … 


Som Barn der græder til Timer sene 
og er ladt ene — hvad er saa ene! 
Aa, haa, hu … 


Da vi var Børn græd vi tit alene, 
mens Vinden peb til at røre Stene. 
Aa, haa, hu … 


Og siden sov vi i mange Senge 
og sukked ofte og sukked længe. 
Aa, haa, hu … 


Saa fik vi Smaabørn som græd i Huset. 
Nu er vi ene i Nattesuset. 
Aa, haa, hu … 


Ak er det dem vi endnu kan høre, 


naar Vinden tuder i lukte Døre? 
Aa, haa, hu … 

Som Barselnød og som barnløs Moder, 
som Nornegraad over Tidens Floder. 
Aa, haa, hu … 


Til Smerte vender sig svuridne Glæder, 
for de er svundne, hør Mindet græder. 
Aa, haa, hu … 


Stygt raaber Synder du har bedrevet, 
men værre vaander sig Liv ulevet. 
Aa, haa, hu … 


De Døde vidner i deres Grave 
at Graad og Suk var dog Livets Gave. 
Aa, haa, hu … 


Hvad under Himmerigs Stjerner varer? 
Kun Vinden bliver idet den farer. 
Aa, haa, hu … 


Om tusind Aar høres Vinden tude. 
Den gamle Ve gaar igen derude. 
Aa, haa, hu … 


1921 


Til ,,Den lange Rejse'" 


Hvor Nordpolsnatten 
i Næet styrter, 

og sorte Storme 
begraver Sneharen, 


Tusinde Mile 

fra PArc d”Étoile, 
blomstrer der Lys 

fra en Blæreskindsrude. 


I Hulen her under Jorden — 
den Uterus-formede 

— som Kineserens Gravsteder 
— det evige Omega — 


Paa skindbredt Briks, 
under Blus af 'Tranlampen 
nøgen som i Troperne 

og i en Taage af Tarmluft 


Ruller Eskimokvinden 
med yppige Yvere 

sig om sin diende Unge. 
Aldrig dør Elskov! 

Saadan boede vore Urfædre 
under Bræranden, 


Som Eskimoen saa Magdalénien-Jægeren, 


den store Mammutdræber. 


Samme Sjæl er i vore Børn 
naar de gør sig Buer om Foraaret. 
Hvert Aars Tøbrud 

fortæller om Istiden. 


Hvor de var frodige, 

de første Mennesker, 
Istidsvinteren veg, 

og Vaar havde de i Sjælen! 


Lodden lige til Øjnene 

lunter Mammut påa Tundraen, 
Sul for hele Stammen, 

et vandrende Spisekammer, 


Med Flid skærpes Flint, 
Spær hærdes før Fangsten, 
Aander paakaldes, 

og Offer gøres til Ilden. 


Farlig er Puslingen, 

han faar Sten til at flyve. 
Den længste Tand har Narhvalen, 
men den naar ikke Mennesket! 

Saa faar de da Bugt med Bæstet, 
Flintpilen gør sit Arbejde, 
dyppet som den er i Aadsel: 
der kommer Død af Døden. 


Kæmpemæssigt er Kødgildet, 


og kradse forædt Mands Drømme. 


I Fedt fraadser den Hoftefagre, 
og Fødsler udebliver ikke. 


Saaledes æder Urmennesket 
sig til Udvidelser af Sjælen. 
Mange vil mene at hele 
Livet er kun et Mareridt. 


Fangst og Fabel, 
dertil ferske Møer 

er Mands Gammen. 
Ej ugode er Gaverne. 


Saaledes hænger han 
mellem Himmellegemer, 
til Sol og Maane 
styrter og slukkes! 


1921 


Stev 


I 
Hædersbevisninger 


og slidte Huse, 

løse Dørgreb 

og Levevisdom, 

Retsind, 

rindende Øjne, 

og Erfaring — 

til Fordel for hvem? 

Kløe i Huden 

og Haabet lagt i Aske, 
magre Fantasifostre, 

men mere end stort nok Hjerte, 
Rangnød 

og Urenlighed, 

stundom Lus, 

omsider dog Lydighed 

— følger med Alderdommen., 


II 
Utaknemlighed, 
Utaknemlighed, 
søde Kinder 

og Sadisme, 

opspilede Øjne 

uden at ane det Gud lader skabe, 
alle Skatte, 

dem andre skønner paa, 
følsomme Fingre 

med fule Ting i, 

raa Røster 

og Natteuro, 
Eksamensfeber 

og Filipenser, 

"Tobak 

og Brynde 

— følger med Ungdommen. 


III 
Vand løber i Strand. 
"Til Støv bliver Bjerge. 
Men Mennesket stræber bestandig 
modstrøms af sin Skæbne. 


Sur bliver snart Modermælken 
i nyfødt Hvalps Mundvige. 
Ynglingen ytrer modent 

sin almindelige Misfornøjelse. 


Alle Gaver modtager han 

til Arv og Menneskeeje, 
Storbyer, skønne Torve — 
Skade han ikke ejer det hele! 

Husvild gaar Livsglæden, 

han er gift med Grinet. 

Giv ham Guld, og han murrer: 
»Megen Tak for dit Messing." 


Mejerist er mangen Mand 

og mætter sig med Kaffe. 
Daadrig ved Bordet! Bedøvelser! 
Kræft! ,,Dejlig er Jorden …" 


Styrk dig en Gang i Savnet, 
Homo sapiens! 

Husk, end ikke Hundene 
hungrer kun for at hungre! 


IV 
Hvor bruser efter Bygen 
de blomstrende Linde! 
Paa fugtig Asfalt cykler 
en Flok sommerfagre Piger. 


De korte klare Kjoler 
flyver ideligt fra Knæene, 
med søde Hænder værger 
du dig mod hvad, Veninde? 


Se dine skønne Søstre, 
Skyerne, hvor de lufter sig 

i de letteste Chemiser — 
mærkelig varm er Morgenen! 

Verweile doch … 

I bevingede Piger! 

Brat graaner Himlen, Nuet 
forgaar om Hjørnet af Gaden. 


Vv 
Forfald er de Gamles Fremgang. 
Faa bliver yngre med Aarene. 
Men gammel i Sind bliver Ingen 
uden han altid har været det. 


Ungdom der brovter af Ungdom, 
som om Aarene var en Bedrift, 

deler Daarskab (denne er almindelig 
udbredt) med Alderdommen. 


VI 
Med Paddehatstol under Bagen 
arbejder Brolæggeren 
midt i Færdselsaaren; 
alle maa flytte sig for ham. 


Ping, siger Pikhammeren, 
en punktlig gammel Node, 
mens Automobiler bisser, 
og Storbyen buldrer. 


Flink skraber han Fure 
og føjer sin Mosaik sammen. 
En Jættevals med Jomfruen 


som jævner alt med Jorden! 

Bryde op gamle Veje 
og bygge dem bedre, 
bane Vej for andre, 

det gør da Brolæggeren. 


De netteste Piger cykler 

som Syner forbi i Solskinnet, 

men de strenge skæggede Karle 
leger med Klodser paa Kørebanen. 


Du har et aabent Arbejdsværelse, 
ved du af det, Brolægger? 

Jeg ser dig knæle paa Gaden — 
takker du din Gud for det? 


VII 
Selv naar du bader, Pige, — 
boler du jo-— med Bølgen; 
uskyldig som Elementerne 
øver du dig i Elskov. 


Med kildne Pigehænder klapper du 
Bølgens krusede Pande, 

som hende du veed: Europa, 

der red paa Tyren (O Rædsel!) 


Dine flinke Svømmefagter, 

hvad andet end ufødte Favntag? 
Hvor gaar du dog bagover, Barn, 
naar Braadsøen kommer brølende! 

Kysset over hele Kroppen 
og kastet omkuld af Bølgen 
fødes du igen af Fraaden — 
med Fødderne lige i Vejret! 


Bed ikke om Naade med Benene! 

Det er blevet mangens Bane! 

Vend hellere Ryggen til Ransmanden! 
(dog tror du nu altid det redder dig?) 


Havet belejrer den Badende 
som en Flok brusende Bøfler; 
sjælden er saa lille en Ting 
bleven stærkere efterstræbt! 


Siden staar du i Særken 

og er stadig i Vinden, 

en luftig Gud ler 

over saa slet skjulte Lemmer. 


Ak, jeg er ikke uartig, 

jeg elsker dig. 

Saltet du smager paa Læben 
det er min Sjæl, du Søde! 


VIII 
Hundeglam 
og Hurraraaben, 
Menneskelatter, 
den meste Musik, 

Klaver (Kultur der Kulturlosen!) 

og Klapsalver (Gribbenes Vingeslag); 
usmurte Barnevogne 

og Trommen paa Bordet med Fingrene; 
fløjtende Pøbel 

og fulde Folks Palaver — 

er Støj jeg ikke udstaar. 


IX 
Susende Træer, 
Trækfugle, 
tyggende Kreaturer 
og Regn i tomme Gader; 
Hærkolonner i Fodslag; 
Motoreksplosioner 
og Markedstummel, 
Bøsseskud og alle Slags Brag; 
den suggestive Hvisken af Silkeskørter 


og Lyden naar man skærer en Bog op; 
Brødmaskinens Skrald fra Køkkenet; 
Raadhusklokkerne — 

er Lyde jeg lider. 


x 
En Tak til dig, 
Thormod Kolbruneskjald, 
og end dig, Sigvat, 
for Skjaldegaver! 


I otte haarde 

halsende Aarhundreder 
var Skjaldene døde. 
Deres Digt dør ikke. 


Standhaftighed, 

Holdning, med et Jern i Hjertet, 
indtog mig tidligt 

for dig, Thormod. 


Afsides ofte 

til egen Adspredelse 
morede du dig, Sigvat, 
med meget Mandevid. 


Hvordan er Hvilen, 
Venner? 

Tykkes I om Tavsheden, 
I Veltalende? 


Thormod mumler 
med Muld i Munden: 
Ikke at være 

under jeg alle. 


Godt synes jeg om Døden, 
siger Sigvat, 

den er varig. 

Hvordan er Verden? 

Endnu er Verden 

ikke anderledes. 

Had med Dumhed horer 
og avler Hunger. 


Grøn er Jorden, 

og Gribbene gerrige. 
Ungt, Ædlinge, 

er endnu Ordet. 


1921 


Envoi 


Nu breder Hylden 
de svale Hænder 
mod Sommermaanen. 


Aaret efter: 
De samme Bøge 
og lyse Nætter 
den samme Lykke! 


Aaret efter: 
Solsorten fløjter, 
og Vaarvind svulmer 
igen, Veninde! 


9 Aar efter: 
De samme Bøge 
og lyse Nætter 
den samme Lykke! 


1917 


Gærdesmutten 


I Graven gik det gamle Aar 

med Løgn og Pjalter, Skam og Saar. 
Det unge Gry mod Rosensky 

af Havet svinger sig paany. 


Nu vender om den sunkne Sol 
og flytter til vor Strand sin Stol. 
Det gamle Spil! Hvor gerne vil 
vi haabe Haabet en Gang til! 


Ved Solhvervstid vor mindste Fugl 
forvoven flyver af sit Skjul, 

Kong Gærdesmut, med Halestrut, 
forkynder: Mørketid er slut! 


Hør Nordens kække Kolibri, 

som Musepib den stemmer i! 

Men liden Mand med spæd Forstand 
kan gale for det ganske Land. 


Den pifter jo, at Toget gaar! 
Stig ind! Vi holder ej før Vaar! 
Det lille Liv som Lok”motiv 

har spændt sig for — Ohøj, Ohiv! 

Du Mand fra Norden! Tag os med 
til Sommerdagens Frydested! 

Vi tror i Kor, naar Nogen tror — 
giv os igen den grønne Jord! 

Ak knyt dig til de gamle Ting! 
De holder ud, de gaar i Ring. 


Nu Dagen trang — nu lys og lang … 


Giv dig i Aarets Vold med Sang! 


1923 


Februar 


De skumle, dystre Dage 

vil aldrig, aldrig gaa. 

Dvask ruger Mørkets Drage, 

og Himlens Lys er smaa. 
End ikke Storm og Sne 
vil Aaret os beté. 

Fra Gry til Kveld det skumret. 
Naturen slumrer. 


I Kragens ru Signaler 
vor Vinter Mæle faar, 
med Taagens' Røst den taler 
og over Himlen skraar. 
Som Taagen er den graa, 
med Nattens Sværte paa; 
fra Land til By han flakker, 
den hæse Rakker. 


Paa blakket Mark han skridter 
med sine sorte Tæer. 
I frossen Tang han fritter 
og finder Skalmad der. 
Om nøgne Skoves Top 
Ligskaren tropper op. 

Og kolde Træer, som suser, 
ved Nat ham huser. 


Men Kragen er en Kender. ran 
Spørg Kragen om Besked — 
É - Al Skabelses-Spil i 1 Akt 
i Flugten han sig vender 
og skrukker Visdom ned: LE NE, 
Fa tal om sene Aar! i ig : 
Ha, kra, kra, de forgaar! — solen 
Og svinger sig med Latter 


Krybet 
i Skyen atter. Lærken 


1635 Scenen under aaben Himmel. Mulm. Det hagler. Skud høres. 
få Drøn af Isen paa tillagte Sunde. 


Krybet 
(med en Ø under hver Klo, rokker i sine Skæl). 
Bum! Bum! Aldrig! 


Vinden 
(kommer med Hvin og skiller Skyerne ad. Lys! Der gaar Bølger). 
Saa! 


(brummer og lægger sig). 


Solen 
(fylder hele Himlen, tier. Krybet kryber. Solen funkler og tier). 


PAUSE 


TRANSFIGURATION 


Krybet sprækker, og ind i Himlen stiger syngende 


Lærken 
Årie 
Vintersot og Slummer, 
Kummer, 
holdt fortrykt en Fange. 
Sange 
fattedes den Bange. 
Bi, bi, bi! 


Hørte du vor Zone 
tone? 

Vældig Solen skrider, 
rider 

over Rum og Tider. 
Bi, bi, bi! 


Under dig i Dybet 
Krybet 

sortner i sin Larve. 
Arve 

skal du Lys og Farve! 
Bi, bi, bi! 


Endnu svømmer Sengen, 
Engen 

drukner i en Bløde; 
Grøde 


aldrig uden Møde! 
Bi, bi, bi! 


Pilen sine Rakler, 
Stakler, 

hænger ud i Kulden; 
ulden 

knykker Knop i Mulden. 
Bi, bi, bi! s 


Bitterkold er Blæsten. 
Hesten 

damper stridt for Ploven, 
Skoven 

brun og bar foroven! 
Bi, bi, bi! 


Børn med kornblaa Kinder 
finder 

Følfod nu i Grøfter, 
drøfter 

slige gyldne Løfter. 
Bi, bi, bi! 


Spæde Vintergækker 
rækker 

sig som hvide Piger, 
siger: 


Kom i mine Riger! 
Bi, bi, bi! 

Ak, før Sol og Sommer 
kommer, 

arme Vaarbebuder, 
luder 

du mod Sneens Puder! 
Bi, bi, bi! 


Med kivagtig Piben 
Viben 

kæntrer om paa Vingen. 
Ingen 

ser saa sort paa Tingen. 
Bi, bi bi! 


Bliv i Højden, Kære! 
Lære 

bør man ej af Sivet 
Livet — 

Fugleperspektivet! 
Bi, bi, bi! 


Fra min Æterstige, 
lige 

ind i Solens Luer, 
skuer 

jeg de fagre Stuer: 
Bi, bi, bi! 


Foraarsdagens Mildhed, 
Stilhed. 


106 


Varme Nætter, Venner! 
Kender 

I de søde Hænder? 
Bi, bi, bi! 


”Tudsegalp i Kæret! 
Vejret 

lumsk besat af Brynde; 
ynde- i 

ligt i Sump at synde! 
Bi, bi, bi! 


Lifligt klæder Næsset 
Græsset, 

nyfødt Lam til Bugen. 
Rugen 

spreder ildgrøn Dugen. 
Bi, bi, bi! 


Vindforladt en Sejler 
spejler 

sig hvor Havet blunder 
under 


stille Sky, som grunder. 
Bi, bi, bi! 


Da vil Skoven fødes! 
Mødes 

vil de unge Sjæle, 
fjæle 


sig i Løv og knæle. 
Bi, bi, bi! 


Under Maanehornet 
Kornet 

tynges. Lyse Nætter! 
Gætter! 

hvad de os forjætter! 
Bi, bi, bi! 


Vintersot og Slummer, 
Kummer, 


holdt fortrykt en Fange. 


Sange 
fattedes den Bange. 
Bi, bi, bi! 


Hørte du vor Zone 
tone? 

Vældig Solen skrider, 
rider 

over Rum og Tider. 
Bi, bi, bi! 


Alle Vers forfra igen. 


Himlen bliver staaende aaben. 


1923 


Stæren 


Lysfyldt Morgen, til Marven kold, 
med Rim paa Tage og Træer! 

En Fuglestemmes Vellyd fornemmes — 
Eja, den første Stær! 


Som mange varme liflige Kys 
smelter din Morgensang! 

De mørke Dage er ladt tilbage. 
Foraar — endnu en Gang! 


Mig er fortalt et Foraarssagn, 

om Barnekongen, Kong Skjold: 

fra Tøbrudsvande til Danmarks Strande 
han kom, en Vaarvind i Vold. 


Paa Skibets Mast var hejset en Krans. 
Af Løv var paa Dækket et Telt. 
Medbør og Bølge var Skibets Følge 
ind gennem Sund og Belt. 


Saa lagde det til — og i samme Stund 
var Kysten og Skoven grøn! 

De svale Agre bredte sig fagre 

med Urter og Tusindskøn. 

Med Skibet fulgte en Trækfugleflok; 
som susende, brusende Vind 

i glade Hære de funklende Stære 

paa Danmarks Kyster slog ind. 


Saaledes kom Vaar til de danske Øer, 

et Barn med Øjne saa blaa, 

et Skib som Skoven, udsprungen paa Voven, 
med Stær paa gyngende Raa! 


Men da Kong Skjolds Regering var endt 
man førte ham paa en Skude. 

Han kom fra Havet, han blev begravet, 
som Sol gaar ned, derude. 


Da rejste ogsaa Stærene bort; 

thi falmet laa Kyst og Skov, 

og over Strande og gysende Vande 
gik Frosten med isskoet Hov. 


Kong Skjold, det er Livets unge Søn. 

Hans Smil gaar som Sol over Sø. 

Naar han kommer den danske Skærsommer 
slaar ud sit Telt paa vor Ø. 


Han kommer med Stæren, han dvæler med den 
i Danmark — med Stæren han gaar. 

Hvor tit forynger, naar Stæren synger, 

dit Hjerte sig endnu en Vaar? 

1925 


Storken 


Lys og Skygge klæder Dagen, 
Jagt af Vind og Sol og Sky. 
Saa du Skyggen, Fugleskyggen, 
som en Aand paa Marken fly? 


Mellem dig og Solen Storken! 
Kommen er den gamle Gæst! 
Højt i Glideflugt han rider 
paa den danske friske Blæst. 


Stork i Himlen, Stork paa Jorden! 
Mellem Klodeskyers Drift 
skriver han med milestore 

"Tegn sin Skyggeunderskrift. 


Rundeligt du dig bevæger, 
Helbefarne! Store Sving! 
Helst i Bjerges Højde kredser 
du om egen Flugt i Ring. 


Vide får du, meget saa du, 
tvende Verdensdeles Fugl, 
spejled dig i Nilens Kilder, 
mens i Danmark vi drak Jul. 


IYI 


Flodhest bader i de varme 
Søer ved Ruwenzoris Fod. 
Padden der du undersøger, 
sluger hel og finder god. 


Vennesæl i Flok med Gribbe, 
og Flamingo, Marabu, 
hjemmevant i fule Sumpe, 
strunke Vader, færdes du. 


Mangen Uting der sig fjæler. 
Løven lumsk ved Drikkested 
lurer, hvor Gazellen nærmer 
sig med natligt, spinkelt Fjed. 


Leoparden glipper søvnig, 
mordberust, mod Solens Glo, 
spiler kildet alle krumme 

Knive i sin Katteklo. 


Zebra-Sul i 'Tarmen gærer; 
Resten af den smukke Hest 
dunster i en Sky af Fluer 

hvor Hyæner holder Fest. 


Idel Myrden; thi det ene 
Dyr det andet har behov. 

Fed dig for din Næste: dette 
er Naturens enkle Lov. 

Ørnen spejder, Slangen sniger, 
Fluen stikker. Mider! Myg! 
Elefant med Taalmod poster 
Vand og Slam op paa siri Ryg. 


Vortesvin, med Ansigtsknyster, 
Dolk i Munden, lig en Tank — 
Vortesvinet er beskyttet 

imod Skade ved Skavank! " 


Holdt et Spejl man frem for Monstret, 
ikke det, men Spejlet sprak! 

Sligt et Fjæs en harmløs Skabning 

faar af Færdsel mellem Pak! 


Helt befæstet er den Fagre 
imod alskens Bid og Stik; 
selv udvikler han med frygtet 
Lugt en ufin Angrebsskik. 


Næshorn med en Bi paa Hjernen 
fører op en Jordskælv-Vals. 

Som et Lyttetaarn Giraffen 
blandt Mimoser rækker Hals. 


Hu, her leves og fortæres! 
Livet er en tornet Sti, 
Tropenatten som en Fælde 
Alle og Enhver gaar i! 


Nogle Døgn — den stærke Flyver 
flyver, flyver, uden Hvil, 

til han lander i en Mose 

paa en nordisk Ø. — April! 


Kold er Frøen, som han finder 
i en svalet Tørvegrav. 

Hvor forbinder søde Minder 
sig med Storkemavens Krav! 


Middagsrøg med Fedme stiger 
fra de smaa, straatakte Hjem. 

Man er hjemme! Tørveskruen, 
Bondekonen — hvem er hvem? 


Ærbar Koen græsser, kronet 
med en Helgenindes Gunst. 
Hesten, fromt i Sele sluttet, 
gaar for Vogn med vælig Kunst. 


Efterstræber Nogen Hunden? 
I vor Seng den hviler smukt. 
For en tabt Natur Erstatning 
Nogle har i Hundelugt. 


Pinsesol! Livsalig pynter 
sig det nye grønne Aar, 
Aaen spejler gule Blommer, 
hvor vor kære Vader gaar. 


Yndig redt er Blomstersengen 
for den trinde mætte Ko. 
Ved Ækvator gisper samme 
under Løvens Morderklo. 


Storkens Hoser er saa røde, 
Næbbet som en dobbelt Kniv. 
Nikke ser du Storken, nikke: 
Storkevisdom: Liv vil Liv! 


Hvorfor søger Storken aarlig 
dette Fredens svale Land? 
Jo, for der han har sin Rede! 
Storken er Familjemand. 


Snakken gaar at Storken bringer 
Børn fra Syden op til Nord. 
Ingenlunde, Storken henter 

sine Smaa paa Danmarks Jord! 


Tavs han gik i Tropesolen, 
stum den lange hede Dag; 
Storkens Knebren først forløses 
naar han staar paa Bondens Tag! 


Ufortrøden Storken jager 

for et elsket Øglekuld, 

som med Flint i Blikket fordrer 
hele Tiden Skrotten fuld. 


Trofasthedens Guld er gravet 
i det grumme Fuglebryst. 
Altid er din Rede hellig 

paa en barnevenlig Kyst! 


1923 


Bogfinken 


Nys vaagnet er den unge Vaar. 

Dagmaanen dør i Skyen. 

I blændet Solskin Byen . 

med blanke Ruder staar. 
Hør Finkens morgenkry Signal! 
Med hyppigt, overstadigt Gal 
han fylder Gadens Genlyd-Sal 

og kror sig for sin Kvinde 

i Gadens Linde. 

Titteriti! 


Tagrenden yder hende Ly. 
Paa Æg hun ruger trolig. 
Bogfinden finder Bolig 
med Snille i en By. 

Og Linden hvælver Pulpitur 

for ham som med en fin Figur 

forbinder Strube stemt i Dur, 
og som et Spejl paa Kjolen 
har laant fra Solen. 

Titteriti! 


Det aabne Vindu aander Duft. 

Og liflig Fugletale 

fortoner i den svale 

og solskinsfagre Luft. 
En Spurv i Karmen buldrer ind, 
vjiv, vjiv, og gør med Vingen Vind, 
og er forsvunden — Spurvesind! 

Og alskens Vellugtstrømme 

fordyber Drømme. 

Titteriti! 


Halvt vaagen nu, nu halvt i Blund — 
et Trope-Minde stiger 
om Østens Sommerriger 
og Flammeblomsters Mund: 
Den kamfersvangre, hede Skov 
med Væksters Sved og Raad og Rov — 


man vaagner helt, og Gudskelov, 
man er paa Sjællands Sletter, 
med fagre Nætter! 
Titteriti! 


I Stuen kommen er en Bi, 

et Bud fra Bondens Kube 

og Blomsters Honninggrube 

og broget Sommersti. 
Den kverner fint, en Sværmesang, 
som Solen, Lysets Straaleklang, 
og fjerne Himmelsfærers Gang. 


Den høje hede Node 
er som en Klode. 
Titteriti! 


Lysvaagen ligger i sin Seng 

en henrykt Vaarbebuder 

og Rosenknop paa Puder, 

en lille Lykkedreng. 
Han kvidrer, ganske ene Mand, 
i Lykkens søde Morgenland, 
lyksalig over al Forstand, 

han vrinsker, sprudler, kvæder, 

forgaar af Glæder! 

Titteriti! 


Ak, Paradis er ikke ødt 

endnu: Majmaaneds Mæle 

i ubevidste Sjæle — 

deri er Glæden født! 
Du ved jo, Synder, hvad du ved — 
forsøg en Sang! Musik! Stig ned 
til Børn og Fugles Sjælfuldhed! 

Thi Sjæl og Sole, Bier 

er Melodier! 

Titteriti! 


Nattergalen 


Langs alle Danmarks Kyster 
staar Skoven Brud paany. 
Elskede, Elskede! 
Med Sanglyd sig forlyster 
Smaafugl i Bøgely. 
Din Lov, Allerkæreste, 
lyder i alle Danmarks Skove. 


Som gyldne klare Klokker, 
naar Duggen falder sval, 
Elskede, Elskede! 
I Aftenlunden lokker 
den ømme Nattergal. 
Din Lov, Allerkæreste, 


lyder i alle Danmarks Skove. 


Det skønne Fuglemæle 
i lyse Nætters Skær 
Elskede, Elskede! 
fortryller mange Sjæle, 
hinanden gerne nær. 
Din Lov, Allerkæreste, 


lyder i alle Danmarks Skove. 


Dit Billed har jeg baaret 

med Sang paa Livets Vej. 
Elskede, Elskede! 

"Thi du har helt bedaaret 

og helt henrevet mig. 
Din Lov, Allerkæreste, 
lyder i alle Danmarks Skove. 


Min dyrebare Mage, 

du har bedaaret mig. 
Elskede, Elskede! 

Jeg elsker alle Dage, 

jeg elsker, elsker dig. 
Din Lov, Allerkæreste, 
lyder i alle Danmarks Skove. 


1926 


Gøgen 


Nu blomstrer Kørvel og Agerkaal. 
Nu raaber Ekko i Ulvedale. 
Hør Gøgen gale i Bøgens Sale! 
Valmuen tænder sit korte Baal. 
Fra Kveld til Morgen staar Himlen aaben, 
den lyse Nat lægger Sølverkaaben 
med Dug og Dvale om Jordens Bryst, 
og Havet smelter mod Danmarks Kyst. 


Hvor kogler Gøgen, med lønlig Vold, 

i Bøgens klangfulde Kirkehaller! 

En Skovaand kalder, og Ekko gjalder. 

Med Kuk og Latter Trold gækker Trold. 
Ja Skoven gemmer en Skalk paa Bunden, 
med Fulhed Hannen lovsynger Hunnen, 
og lumsk man fusker med anden Fugls Bo! 
- Ej uden Aarsag at Ekko lo! 


Daarskab, Hede gaar dulgt i Svang. 

Loven — hvad avler den andet end Loven? 

Fnis i Alkoven! Huhej i Skoven! 

Kuk hvor du er! Kuk endnu en Gang! 
Man kukker! Man bryster sig, frækt, man er fjedret 
og fjollet og skogrende, øm og fornedret — 

et Forhæng drager den frynsede Bøg 
(Tilskuer selv) for den ukyske Gøg! 


Kløftede Spor i Skovbunden staar: 
Faunernes Hov! En Brægen du hører: 
Pan som Fører, med lange Ører, 
for Festoptoget, det ynglende Aar! 
Sød, som Mænaders Nærhed, er Luften, 
berusende, ør, dionysisk Duften! 
Der dunker en Puls i den hede Dag z 
er det dit Blod, er det Paukers Slag? 


Den gamle Pan er slet ikke død. 
Som olme Aander hører man spøge 
blandt danske Bøge de skjulte Gøge, 
et sydlandsk Kor i Naturens Skød. 
I Flor staar alle Grøfter og Stier. 
Middagsstunden mumler med Bier. 
St. Hans Aften, hedenske Baal! 
Dyrehavsbakken: Caliban-Skraal! 


Barndommens Gøg! Mellem Hede og Kær 
Bakkerne selv som spøgte derhjemme! 
En Guds Legen Gemme, bevinget en Stemme, 
Underjordiske gækkende Færd! 

Et Hjerte i Junidagen var fjælet, 

Hybenbusken paa Diget besjælet. — 

Kukmanden i et Æventyr-Skjul 

Ak han blev siden det bare Fugl! 


Over de sjællandske Sletter gaar 
en ædel Kvinde. I svale Klæder, 
fjernt fra Stæder, paa Muld hun træder, 
Solskin er Brynet, Lys hendes Haar. 
Og hvor hun træder staar Marken grønnest, 
af alle Vækster nejer hun skønnest, 
og hviler skønnest, som dyben Sø — 
det er Hvedens ranke, vægtige Mø! 


1923 


Skovduen 


Vindstille! Loke saar Havre. 

Stille staar Tidsler og Halm. 

Dyrehavsbøgene kupler 

sig mørke som støbt i Malm. 

Frødun paa Lysets Stiger 

rejser i solede Riger. 

I Skoven den dybeste Ro. 

Hørte du Skovduen lo? 
Moders Bryst! 

Moders melodiske vilde Sødme 

og henrykte Latter og Lyst! 


Solen Vandene drager, 

en Lysbro fra Himlen skraar. 

Skyen med lamme Vinger, 

blind, over Sundet staar. 

Døsigt Fluerne surrer. 

Duerne kurrer og kurrer, 

en Tone fra Løvets Hvælv, 

den dybe Rolighed selv: 
Moders Bryst! 

Moders melodiske vilde Sødme 

og henrykte Latter og Lyst! 


Den samme forborgne Kurren 
i Javas Pisang-Lund: 
et Sovekammer bag Løvet, 
en lang, brødefri Stund! 
Dybt bag Mure af Skygge 
megen ekstatisk Lykke, 
Kærligheds dyre Nu: 
evige Sommer du! 

Moders Bryst! 
Moders melodiske vilde Sødme 
og henrykte Latter og Lyst! 


En Luftning ryster Løvet, 
Middagens matte Haand. 
En Hvirvelvind med Støvet 
valser stygt som en Aand. 
Muldvarpeskuddene bager. 
Med aabent Næb flyver Krager. 
Det kurrer fra Skovduens Bo, 
uforstyrrelig, fro: 

Moders Bryst! 
Moders melodiske vilde Sødme 
og henrykte Latter og Lyst! 


Stille! Solbrand og Dvale! 
Gik Himlens Ur istaa? 

Det værker inderst inde: 
Ogsaa den Stund vil forgaa! 
Middagen stirrer og gruer. 
Men hør de salige Duer! 

Kærligheds dyre Nu: 
evige Sommer du! 
Moders Bryst! 
Moders melodiske vilde Sødme 
og henrykte Latter og Lyst! 


1923 


Svalerne 


Nu flokkes Svaler paa Danmarks Sletter, 
og Kornet modner, mod mørke Nætter. 
Med tidlig Klarhed Høststjernen tindrer. 
Hedt blusser Aaret, thi det erindrer. 


Det spæde Kvidder fra Svaleklynger 

en svunden Sommer med Liv besynger, 
hvad der har blomstret, hvad der er sket — 
Ho, hvad har Svalerne ikke set! 


Skjul dig i Kornet — dig finder Svalen. 


Tagkamret ser den paa Femtesalen. 
De mørke Høstænger, søgt af to — 
der ruged Svalen, vit, vit, og lo. 


En Fugl om meget man hører synge 
og svundne Uger igen forynge, 

og svundne Maaneder, svundne Aar, 
ja andre Aldres forsvundne Vaar. 


Saa fint og fjernt lyder Svalens Kvidder 
som hørte du det over Tidens Vidder 
og gennem Sekler. Ja Svalens Viden 

er Øjeblikket — men for længe siden! 

Naar Stjernelyset har Jorden naaet 
man ved at Tusinder af Aar er gaaet. 
Og kvidrer Svalen sit sidste Nyt 

paa Snorres Tid man maa rødme — 


Lyt: 


TORAS SANG 


Om Tora Haakons Moder fortælles hos Snorre, Inges Saga 
18. Stykke, at hun var Tjenestekvinde hos en Bonde ved Navn 
Simon i Østre Viken og stod og malede -ved Kvernen i et 
Udhus en Dag Kong Sigurd Mund traf at rejse forbi. ,,Men 
da kongen red gjennem gaarden, da hørte han i et hus nogen 
synge saa fagert, at det syntes ham mærkværdigt, og han red 
hen til huset og saa der inde, at ved en kvern der stod en 
kvin som kvad saa fagert, medens hun malte.” 

Mere end dette ene flygtige Møde synes ikke at have fun- 
det Sted mellem Kong Sigurd og Tora. Dem fødtes en Søn, 
som siden blev Konge i Norge: Haakon Herdebred. Han fik 
en kort og rask Lykke, ligesom Faderen. Sigurd Mund blev 
dræbt i en Gadekamp i Bergen, 21 Aar gammel; og Snorre 
føjer til Sagaen at han kunde være bleven sparet hvis ikke saa 
mange Hustruer han havde krænket, vilde hans Død. Haakon 
Herdebred var knap 15 Aar da han blev hugget. 

»Kong Haakon," siger Sagaen om ham, ,,var noksaa vak- 
ker af udseende, velvoxen, høj og smal; han var meget herde- 
bred, derfor kaldte hærmændene ham ,,Haakon Herdebred." 
Men fordi han var ung af Alder, havde andre høvdinger sty- 
relsen med ham; han var lystig og nedladende i tale, lekelysten 
og ungdommelig af sind; vennesæl var han hos mængden." 

Det er som om man fornemmer Moderens Blod i Beskri- 
velsen af Drengekongen. Endnu mens det var sødt blev det 
udøst. Tora omtales ikke senere i Sagaen. 

Her er den Sang hun sang ved Kvernen den Dag Kongen 
kom forbi: 


9 J.V. J.: Digte 


Med Hovedguld i Stjern'en 
de Bønderdøtre gaar. 
Mig satte de til Kvernen 
fra jeg var fjorten Aar. 
Før Morgenhanen galer 
jeg bærer Sæk paa Ryg. 
I Maaneskær jeg maler 
til Davregrøden Byg. 
Omkvæd af Svaler, som flyver 
ud og ind ad Døren: 
Vit, vit! 
I Loftet bygger Svalen 
og har med Unger Stræb. 
Glad klipper den med Halen, 
med Fluer i sit Næb. 
Du i din Haand kan skjule 
de lodne, hede Smaa. 
I lykkelige Fugle, 
som ejer Himlens Blaa! 
Omkvæd af Svalerne: 
Vit Vit! 
Lig Skyttelen i Væven 
der flyves ud og ind, 
med Stigen, Dykken, Svæven 
og Kæntren i en Vind. 
Som Øjenblink der bades 
i Spejlet af en Bugt. 
Et Kvidder efterlades 


i Sporet af en Flugt. 
Svalerne: 
Vit, vit! 


Som Klinger smaa, der krydses, 

man mødes Bryst mod Bryst 

i Flugten rask og kysses, 

Luftaanders søde Dyst! 

I Flugten snappes Myggen. 

I Flugten fødes Sang. 

Thi fuglefri er Lykken. 

Kun Trællens Lod er lang. 
Svalerne: 
Vit, vit! 


Jeg ejer ingen Rede 
og Ven, ej heller Værn. 
Til Mand jeg fik den lede 
utækkelige Kvern. 
En Jætte blev min Del. 
Med ham jeg gaar i Skagler. 
Korn tygger han, og sagler 
med flækket Læbe Mel. 
Svalerne: 
Vit, vit! 
I Jern han staar for Anker, 
med ubehøvlet Karm, 
paa sjælden fule Skanker. 
Tit kører jeg ham varm! 
Jeg ryster hele Hytten! 
Jeg maler mig saa vred. 
Ret snart jeg fylder sytten. 
Jeg maler Huset ned! 
Svalerne: 
Vit, vit! 


Gud bedre mig, trods Smerte 
jeg elsker mine Aar. 

Det volder vel mit Hjerte, 
og saa mit røde Haar! 

I Askekrog jeg sattes. 

Jeg ejer denne Særk — 

(Tora smider Særken) 

Ej Førlighed mig fattes. 


Et Held at man er stærk. 
Svalerne: 


Vit, vit! 
Fra Gry til Solen daler 
jeg over Kvernen kvæder, 
og stundimellem græder, 
og maler, maler, maler. 
O Ve, hvor Varmen kvæler! 
Sort skuler Himlens Bryn, 
som Himlens Øje fjæler, 


en Torden staar i Skyen. 
Svalerne: 


Vit, vit! 


Ak, svaler mig, I Svaler! 
Min Rasenhed begynder! 
Uhyggelig jeg galer! 

Jeg bryder Kvernen sønder! 
Med Vold jeg mig forlyster! 
Nu danser Sten og Stokker! 
Nu flyver mine Bryster! 


Eja, Alverden rokker … 
Hestetramp, Vrinsken uden- 
for, Kong Sigurd kommer. 
Svalerne: Vit, vit! 

Efteraarstrækket 


Nu fejer sorgløs Stæreflok 

den tomme Mark, imellem Byger, 
og Ætersky i Himlen stryger; 
om Natten funkler Frejas Rok. 
Med fagert Lys, men uden Brand, 
mod Solen ler det blege Land. 
Farvel min Rose! Rønnen gløder. 
Ak, gyldne Dage som forbløder! 


Det sene Solskin spejler Vaar 

og lokker Bien af dens Kloster. 

Den strander i et Malurtbloster, 

det lille Hjerte Kulden naar. 

Kun Skurvehat med hæslig Lød 
besvangres af Naturens Død. 

I skumle Haver Æblet banker 

som Kno mod Jorden — tunge Tanker! 


Og Fugletrækket søger Syd. 
Som Genfærd over Byens Tage 
i Lygtetaagen Vibens Klage, 
hin trøstesløse Foraarslyd. 

En Sjæl i Mørke: Rylens Kny! 
Saa er da Stranden øde — Fly! 

Vildgæssespil, en Graad i Skyen, 
skør som et Glar, gaar over Byen. 


Et Tog af Aander, Sym foni 

med Vaarens Farve: Strande, Enge, 
men uden Glæde, brustne Strenge: 
Tilbagetoget: Fly! Forbi! 

Og du som bor i muret Hus 

og hører over Storstad-Brus 

de kendte Stemmer, kold i Haaret, 
forstummer inderligt som Aaret. 


Men dybest kalder Spovens Fløjt: 
Signaler hisset, oven Skyen, 

en Nattetime, tyst er Byen: 

da kalder Spoven, fjernt og højt. 
Et Budskab fra en savnet Kyst — 
da barsler Hjertet i dit Bryst: 
Javist, I flyder endnu, Floder! 

Giv Tegnet atter, "Tundra-Broder! 


1923 


I Dyrehaven 


Oktoberstorm og Sol hinanden jager, 

med Lune som i Marts, men uden Haab. 

Og Bygen pisker som en bitter Daab; 

det vaade Aar med Skænd i Døden drager. 

Fortumlet krydser lavt i Flugten Krager 

og varsler Dommedag med døvet Raab. 
Skyskygger ilsomt over Sletten flygter, 
men rømmer ej fra hvad Naturen frygter. 


Raat river Blæsten Eg og Bøg i Haaret; 
der staar en Brand af Løv mod Himlens Blaa, 
og gule Tæpper Foden træder paa; 
saa sent som Løvet kom, saa hastigt gaar det. 
Ja, lær et rask Farvel og Tak for Aaret, 
hvis ikke før du lærte det: at gaa! 
Men bland et Smil, Foraarets fagre Minder, 
med Høstens golde Regn paa dine Kinder! 


Føl denne stride Opbrudsluft, som klemmer 
med Lyst de dømte Skove, barsk og sval, 
og lokker, i en Slugt i Ulvedal, 
et ængstet Knirk af Egens vredne Lemmer. 
Den store Orgelmester stemmer 
sit Instrument med uforfærdet Gal. 

"Thi Stilhed Andre end den Stille kvæger. 
Bevæge gør dog den der sig bevæger! 


Det gamle Jægerslot paa Sletten smiler 

med sine Minder, døde Slægters Lyst, 

og skuer over Skov mod Sverigs Kyst, 

hvor i sin Seng med Vælde Sundet hviler. 

Et Lyshav over Lund og Slette iler. 

Og ildhvidt blotter Solen Skyens Bryst. 
En Damper hult fra Sundets Sangbund tuder. 
"Tungt lastet skrider alle Verdens Skuder! 


Det skønne Sted! Her toppes Sjællands Bølge 

og løfter Slottet, som et Skum: 

et venligt Skov- og Slette-Riges Sum. 

De Gamles Grave sig blandt Bøge dølge. 

Her er det skønt sin Mening at forfølge. 

Her er man, dybt bekræftet, i sit Rum. 
Forsinket spøger her, naar Vinden tuder, 
et Jagtglam af et Væsen klædt i Huder. 


Det gamle Egetræ har unge Tanker 

og hvisker om de danske store Børn 

der drog med bare Næver mod en Bjørn 

og fløj i Verden ud med lyse Manker. 

Kong Skjold ved disse Strande kasted Anker. 

Nu luder Danmark som en kranglet Tjørn. 
Men endnu yngler Egen, Agern falder. 
Den lyse Verden, Sundets Porte kalder! 


136 


En Rytterskare, raske Amazoner, 
passerer i Galop fra Skovens Bryn 
opover Slettens Grønsvær, Aandesyn 
ved højlys Dag — de gamle Bøgekroner 
har set det samme Ridt, til Waldhorntoner, 
naar smaa Monarker dulgte sig for Byen 
og førte i Bekneb, paa løbske Fukser, 
et syttenaarigt Blod, forklædt i Bukser. 


Man hvisker om en sælsom Hof-Menage: 

Monarken set paa Jagt, med pudret Lok, 

i kraprød Kjol, plumeret som en Kok, 

Guldsporer — alt til Skue for en Page! 

Ej! Enebo paa Kongens Er'mitage! 

Men Karlfolk! Av! Er Kongen equivoque? 
Dog nej. Mistanke fly! Ri”knægtens Lemmer 
med Bristning truer Bukseskind og Remmer! 


Paa Sletten hvor det hvide Jagtslot taler 
om svunden Tids Parforce, Kys og Kamp, 
Kronhjorten brøler, Brøl i Brøl, med Damp 
af Halsen som et Krater: Vig, Rivaler! 
Hvorfor alene netop han befaler 
og slaar? Hvortil den overlegne Tamp? 
Med Takt begriber Hinderne, som græsser, 
at den skal vinde som har alle Esser! 


Lyt! Denne ramme Hjorterøst, som fraader 
og gjalder vidt igen fra Skovens Mur, 

er Aarets, den er Evighedens Lur, 
som overdøver alle tynde Gaader. 
Saalænge slig en Røst i Skoven raader 
forynger sig den matte Alnatur. 


Hvor Pan en kullet Flok har skræmt fra Viddet 


man finder næste Vaar i Græsset Kiddet! 


Musvaagen bidevind paa Vejret rider. 

I store Kredse sejlende og strakt 

med spilet Vinge imod Stormens Magt 

den mellem Skyer ud af Syne skrider. 

Besynderligt berørt af Fuglens Tider 

og med et gammelt Ovensyn i Pagt 
man ser med den en Ring af Luft og Lande, 
som nyskabt Verden steg af Ymers Pande. 


Ditleff v. Zeppelins Minde: 

I denne Dag, med Storm og Lys og Væde 
en vældig Bælg, et Uvejrs Vingefang, 
forhaabningsfuld midt i en Undergang, 
er du, min tidlig tabte Ven, tilstede. 
Jeg deler, Broder, Jægersmand, min Glæde 
i Dag med dig, men Struben føles trang. 

Ja, jeg blev mere ene Mand paa Skæret 


den Stund da du gav hen dit Vejr til Vejret. 


1923 


Solsorten 


Novemberregnen græder sin vrede Graad. 
Snart ligger Marken Lig — den første Sne. 
I tidlig Skumring drukner Dagen. 
Højt tuder Mulmet i lukte Døre. 


Bitter berender Bølgen den golde Kyst. 

Urolig Træet rokker ned i sin Rod. 
Men naar de triste Storme hviler 
sniger en Frost sig til Nattens Hjerte. 


Solsort! Syundne Somres Genganger du, 

Stumheden selv, Mulden bestandig nær, 
i Aarets faldne Løv du spøger, 
flygtende sky, som din egen Skygge. 


Med Sorgens Kaabe klædt, i de Dødes Lund 
fjæler du dig blandt Grave, Kirkegaardsfugl, 
stækket, uden Farve, maalløs, 
og dertil ene, for alting afklædt. 


Og du er Foraarets Sanger, det første Bryst 
der vælder over af Tone, naar Kvelden er lys, 
og smelter sødt, fra høje Steder, 
din Strofes Guld ind i Solnedgangen! 


139 


Ej ømmere Vellyd kender den unge Vaar 

end naar du, Elsker, gyder dit Aftenkvad 
ud over nyudsprungne Haver, 
Skabelses-Underets simple Fortolker! 


Men naar Mørketid ruger forvarer du 

i lukket Bryst Sommerens Toneskat. 
Hvor skøn og ædel er din Tavshed, 
Gravfredens Fylgje, saavelsom Haabets! 


1923 


Paa Dronning Louises Bro 


Paa Peblingesøens Vaager, 
Byen er skidenhvid, 

tøver Ænder og Maager. 
Tusmørke, Vintertid! 


De vilde Fugle fæster 
imellem Mennesker Bo, 
fattige Slægtninge, Gæster 
ved Dronning Louises Bro. 


Tungt gaar Sporvogn i Rader 
over det kolde Pas. 
Nørrebros sorte Gader 
ulmer tidligt med Gas. 


Paa Broen holder en Kærre, 
en ambulerende Disk. 
Foretagsom en Herre 
sælger til Maagerne Fisk. 


Godtfolk med Hjerte i Brystet 
køber en Sild eller to. 

Ingen gaar uforlystet 

fra Dronning Louises Bro. 

Fugleadel forpligter: 
Maagen i Glideflugt — 

her er det Skiven der sigter — 
rammer Almissen smukt! 


Naturens fri Idrætter! 
Looping the loop med Flid 
af en arbejdsløs Fætter 

for en veldædig Bid! 


Eja, Storbyen drager! 
Herligt, Havfugl, at bo 
hvor Vildtet Jægeren jager, 
ved Dronning Louises Bro! 


Med Frosthylen i Klangen 
høres Sporvognens Hjul. 
Fjern er Sommeren, Sangen, 
Skoven, og Skovens Fugl. 


Stiv som et Lig paa Valen 
ligger det slagne Aar. 
Husker du Nattergalen? 
Var der en Gang en Vaar? 


3933 


Takkesprog 


Lovet være Verdens 
Lys i min Tanke, 
Solopgangen 

og Synets Gave! 

Af Gnist under Asken 
genopstaar Ilden. 
Evig bedaarer 

mig Dagens Under. 


Hvad mon kvæge 
som vilde Kilder? 
Lykkeligt at die 
Landets Aarer. 
Aaben Himlen 
ankrer til Haabet. 
Husvilde Stavkarl, 
velsign Støvet! 


1922 


Majsangen 


Maj, den mildeste 
Mø, er kommen! 
Grønløvet gaar hun 
til alle Gaarde. 
Tager imod Løv 
og mod Liv, 
Mand og Mø, 
saa mangelund, 
Føl og Fæ, 
Kalve og Kid, 
Blomster og Børn, 
af den skønneste, 
den skønneste 
unge Skærsommer! 


Sign vore Strande, 

Søndenvind! 

Fromme Frue, 

befrugt Jorden! 
Tager imod Løv 
og mod Liv, 
Mand og Mø, 
saa mangelund, 
Føl og Fæ, 

Kalve og Kid, 
Blomster og Børn, 
af den skønneste, 
den skønneste 
unge Skærsommer! 


Blus skal brænde 
og Budstik gaa. 
Fører vor Frue 
fagert i Lande! 
Tager imod Løv 
og mod Liv, 
Mand og Mø, 
saa mangelund, 
Føl og Fæ, 
Kalve og Kid, 
Blomster og Børn, 
af den skønneste, 
den skønneste 
unge Skærsommer'! 


1922 


Alperne 


Der staar en Borg 

i Sønderled, 

muret vel hundrede Mile, 
Taget utallige 

isede Tinder, 

som støder til Stjernerne. 


Paa Taget Ged 

over Skyen gaar, 

og ovenover den Ørnen. 
Tagdryp driver 

i svimlende Dale, 

deraf flyder Floder. 


Sorte Graner, 
drøveligt susende, 
lukker det nordre Led. 
Til Syd aabne 

solede Porte 

med blaa Buer! 


Borgen vender 
mod to Verdener: 
Taager, Tykning den ene. 

Luftblaa Kyster 
og lyse Afstande 
ejer den anden. 


Hvidbjørn ensom 

paa Isbjerg færger, 
snusende efter Sæl. 
Knirkende Ren 

under Nordlys render, 
flygtig, men Kuldens Fange. 


Hist Snabeldyret 

i Overflod snøfter 

med Palmen over sin Pande. 
Solgud Løven 

til Gribbe levner 

Raden af nøgen Neger. 


Den som bygged 

saa fast en Befæstning 
bestemte den til at staa. 
I Evighed 

og aldrig rokket 

skiller den Nord fra Syd. 


Viselig Murmeldyret, 
skønt umælende, 

bygger midt imellem begge, 
nærmer sig ej Syden, 

ej heller Norden, 

bedst er med Udsigt at bo. 

Kryb over, Myre, 

og Muldvarp, grav! 

Flyv over, I løse Fugle: 
Ingen overvælder 

saa gammel en Vold. 

Mur skal ved Magt stande! 


Nordfødt Mand 

nære sig i Haabet! 
Bedre er Sjæl end Sol. 
Hvad vil Nilens 
Sønner i Norden? 

Rig er ingen Rejsende. 


Blakket Hyænen, 
hverken Hund eller Løve, 
ler af Ulykker. 


Ædel fandt jeg 
altid den indfødte 
og arm Indflytteren. 


Sandes skal det 
at skilte Verdener 


bytter ikke med Held Boliger. 


Gammelt Gærde 
gaar ingen over. 
Mur skal ved Magt stande! 


1922 


Trællevise 


Hobbel, bobbel, 

Pyh! 

Swot er wor Sup! 

Men Fjedt og Bien, 
dero blywer Bøn”! 
Mæsk Jer, 

faa Majt, 

blyw manne! 

Hobbel, bobbel! 

Kog en Sup for de Stur”! 
Svirp djæ Finger! 

Skold de Rig” djæ Røw! 
Hobbel, bobbel, 

Pyh! 


1922 


Den døde Hane 


Hadefuld Hanens 

Hjerte jeg aad. 

Nu er Gryet som Graven 
uden den Galende. 


Meget formaar 

en Mand med en Kniv: 
aldrig yppede han dog 
Liv i Ormen. 


Fjerkræets Fjende 
er ilde faren. 


Den hvem Kaglen er ukærkommen 


begive sig i Kisten! 


1922 


Vuggesang 


Mit Løv, mit lille Træ, 
grøn dig, gro i mit Læ! 
Gynger ham, I Grene, 
synger ham i Søvn,- 
alle smaa Fugle! 


Kilderne, Jordens Blod, 
og Mulden nærer din Rod. 
Gynger ham, I Grene, 
synger ham i Søvn, 
alle smaa Fugle! 


De store Guder gaar 
gennem dit Hovedhaar! 
Gynger ham, I Grene, 
synger ham i Søvn, 
alle smaa Fugle! 


Tag imod Sol og Sne, 
Varme saavelsom Ve! 
Gynger ham, I Grene, 
synger ham i Søvn, 
alle smaa Fugle! 


Bider Hjorten dit Blad, 
glæd dig og gør den glad! 
Gynger ham, I Grene, 
synger ham i Søvn, 
alle smaa Fugle! 


Højt i din Top skal Ørn 

made de skrigende Børn. 
Gynger ham, I Grene, 
synger ham i Søvn, 


alle smaa Fugle! 


Egernet fjæler sig fro 
hos dig i dit grønne Bo. 
Gynger ham, I Grene, 
synger ham i Søvn, 
alle smaa Fugle! 


Bliv, min Stamme, forbliv! 
Af Ro og Gro kommer Liv! 
Gynger ham, I Grene, 
synger ham i Søvn, 
alle smaa Fugle! 


Men giv til Vinden dit Frø! 
Gavmild skal aldrig dø! 
Gynger ham, I Grene, 
synger ham i Søvn, 
alle smaa Fugle! 


Mit Løv, mit lille Træ, 
grøn dig, gro i mit Læ! 
Gynger ham, I Grene, 
synger ham i Søvn, 
alle smaa Fugle! 


Ak en Pigestemme, 
som jeg hørte hjemme, 
kan jeg aldrig glemme. 
Ak, hvor findes du? 


1922 


Tekst til flerstemmig Sang 


I de grønne Skove 

hørte jeg en Sang. 

I de grønne Skove 

hørte jeg en Sang, 
som om fjernt en Pige 
kaldte i sit Rige — 
Ak, Vidunderlige, 
syng endnu en Gang! 


Hjertelig jeg kaldte, 

vakte Skovens Klang. 

Hjertelig jeg kaldte, 

vakte Skovens Klang. 
Svar af fulde Lunger 
gennem Skoven runger, 
tusind glade Tunger 
svared paa min Sang. 


Alle grønne Skove 
er saa stille nu. 
Alle grønne Skove 
er saa stille nu. 


Graven i. Sne 


Den lille gamle Kirkegaard, 
hvor Muren med sin Vedbend staar — 


Her kom han ofte ene ind 
og var i Løndom, øm i Sind, 


Og skred langs klippet Buksbomsti 
de kendte Graves Skrift forbi. 


Et straalende, et dugget Blik 
han gav til dem der forud gik. 


Han vidste det, vi skal derned, 
men gyste lidt for hvad vi ved. 


Hvor kan den sunde Mand forstaa 
at ogsaa han en Gang skal gaa? 


Han gik. Hvor Gruset knaser nu 
gaar med Cigar i Munden du. 


æ 


Ved Jævndøgnstid, Vandmandens Tegn, 
Snebyger veksled støt med Regn — 

Jeg kom en Dag hans Grav at se 
og fandt den føget til med Sne. 


En Kuppel som et Pigebryst 
laa over Graven, hvid og tyst. 


Et Jomfrubryst af Sne og Lys, 
en elsket Form, gydt i et Gys. 


Dybt under frossen Jord og Sne … 
hvor død, hvor fjern — hvor nær hans Ve! 


Den Tanke som du tænker her, 
den var jo hans. Den er saa svær. 


Forfærdet ringer i hans Sprog: 
»Hvor blev I røde Roser dog?” 


Her er saa stille, hvidt og tyst 
og marmorkoldt, de Dødes Kyst. 


Men udenfor jeg hører Gny 
og Bulder fra den haarde By. 


Sporvogn som hamrer med sin Last: 
En Folkevandring, Huj og Hast! 


Her hvor han gik, her græssed Ko; 
nu dunster Byens Asfaltbro. 

Sodomas Beg, som slæbt mod Nord 
begraver Sjællands gamle Jord. 


Pileallé, hans grønne Sti — 
en stenet Kløft med Sporvogn i! 


En Hylen høres: Frelsens Hær! 
Skibbrudnes Kvaler paa et Skær! 


En Sø af Larm, et Druknekor — 
Sent hører Gud den gale Jord! 


Hæst tuder Bil. Hvad naar man me'en? 
Den stille Ende af Alleen! 


I Barnets Haand en Ragekniv 
er den Tumult vi kalder Liv. 


Hist Byens Niagara-Svælg, 
her Gravens Ro — besind dig, vælg! 


Nu ja, et Suk, man sukker, gruer, 
som vel man maa, ser paa sit Ur. 


Men han, hvor tog han skønt sin Stund! 
Thi Liv er Liv, i Dødens Mund. 


Og da han maatte gik han smukt, 
med Mandemod og sønlig Tugt. 

Ham lærte Skov at visne glad. 
Ja Løv og Liv de følges ad. 


Vor Pæl i Kødet: Vare ved … 
naar Kødet gaar gaar Pælen med! 


Den lille Skræk, han er den kvit. 
Hans Hjerte tav. Nu værker dit. 


Se Sneen lyser som et Lin. 
En hellig Form har skjult hans Skrin. 


Det siges: Kødets Gang du gaar. 
Men sjælfuldt fattet Form bestaar. 


To Gange gav han Livet Form, 
i Livet selv, i ædel Norm. 


[4 


Men føl, det tøer! Den vaade Luft 
er sælsom fuld af Paaske-Duft. 


Klar skrider Solen af en Sky 
og ler til den fortabte By, 


Og tindrer fager, foraarskaad 
i sorte Grenes Demant-Graad. 


Sært brygger Luft og Sne og Vand, 
en kosmisk Lugt. Skyfødte Land! 


159 


I denne Luft hans Sjæl var døbt. 
Den er endnu om Landet svøbt. 


Fra Vest er Vinden, som en Føhn … 
Verweile doch, du bist so schån! 


Et Hav er nær, med Slud og Salt. 


Du er jo i din Evighed! 
Midt er du, Byorm, i dit Alt. 


Gaa hjem! Vid bedre hvad du ved! 


Hvor smager vel den vaade Luft [ Og med den Døde Sind i Sind 
som Pigekinders Hyben-Duft. : man kysser ad den vilde Vind. 


En Node fra et Fuglekræ 
fortoner i et lysfyldt Træ, 


Og lister bort, med Regn paa Kind. 


1923 
En Haabets spæde Sjæl i Sky, 


som nyfødt Mandbarns første Kny. 


Se Spurven bader! Ej forknyt, 
i næsten ingen 'Tøvandspyt. 


Et Himmelspejl den basker i 
og toer sig paa de Dødes Sti. 


Saa altfor tidligt! Er den ør? 
Dog Spurven føler, at det tøer. 


En Regnbu'stump omkring den staar, 
en kronet Fugledrøm om Vaar! 


Følg du en fjedret Skabnings Raad: 
bryd Himlens Spejl og gør dig vaad! 

Ludvig Holberg 


En gammel mager Karl, som spiste ene 
sin maalte Mad og snød sin skrantne Praas; 
ham smagte Tavshed; Timerne blev sene, 
naar alt var lydt og Døren vel i Laas. 
Kun Rottens Gnav forstyrrede hans Ro, 
og Lyset traf en Tænkers bistre Blik. 
Saa hørtes det som om en Hingstplag lo — 
han greb Papir, og Gaasepennen gik. 


En fyrig Sjæl! Gud Amor stak bag Vesten; 
men den var lang og knappet til hans Kværk. 
Det kaade Føl fik Grime paa; og Hesten 
en gammel Helhest blev, med Spat og Værk. 
Men denne norske Sjæl, som var forklædt, 
latiniseret og i Lage lagt, 
professor-speget og i Plager stedt, 
han ytred i Komedien sin Pragt! 


Parykken hængt paa Knag! Med Karlfolk-Isse 
han skrev i Enrum, lo og skrev og lo. 

Den tørre Hest fik Vinger, ja tilvisse, 

og ramte mangen med sin gyldne Sko. 


Det lattermilde Sind, med Strenghed i, 
kom af det samme Salt som Eddas Kvad. 
Hvor Sverre sleb sit Vid paa fredløs Sti 
blev siden Ibsen gram og Bjørnson glad. 


Nu hviles han i Sorø, sælsom Skæbne. 

Den danske Ager grønnes om et Navn, 

som søgte sig mod Barnløshed at væbne 

med smuk Taktik: Disciples Ly og Gavn. 
Han var en fremmed En. I Danmarks Ly 
blev han fortjent. Den sære frosne Mand 
var uden Svig. Han var fra Bergens By, 
men hører til i Aandens Fædreland. 

De vilde Blomster 


De danske Grøfters vilde Flor — 
Ak findes paa den vide Jord 

saa sommerlig og sval en Pragt, 
saa sød en Magt? 


Før Høslettid naar Rugen staar 
med grønne Aks, og Dræet gaar, 
og Kørvel breder Skærmen ud — 
du lyse Gud! 


Nu vokser Is i Hav og Sund. 

Hvor er den sommergrønne Stund, 
da Blomst og Vej og Gud og du 
var i mit Nu? 

Den nøgne Pige 


Undse dig ikke ved din Pragt! 
Jeg giver dig af Kys en Dragt. 
Dig slipper Tanken naar jeg dør, 
men aldrig, aldrig, aldrig før. 

Dyrlægens Minde 


Ved Landevejen laa hans Hus, 

en gammel Vandskel-Vej, med Sus 
af mange Storme, hver en Stund, 
imellem Nibe og Hvalpsund. 


Før der blev By laa Heden nær, 
til alle Sider Lyng og Kær, 
et aabent, udstrakt, dystert Land, 


med Ris og Stargræs, Tørv og Sand. 


Vi Hjejlen hørte fra vor Rude, 
Tyly, en Tundra-Sjæl derude 

Nu pifter Toget, købstadfro: 
Løgstør og Aalborg, Aars, Hobro! 


Her hvor en Oldtid sent forgik 
og veg for nye Tiders Skik 

han trofast blev ved Bondens Stald, 
et dyrevenligt, slidsomt Kald. 


I al Slags Vejr, med liden Ro, 
naar kværksyg Hest, forfangen Ko 


hans Hjælp paakaldte, ud han drog. 


Og Vejret ham med Svøber slog. 

Og hjem han kom, fra fem Mils Tur, 
en sunken, indadvendt Figur, 

med stille Træk, hvori var støbt 

et Steppeland, i Pavser svøbt. 


Kabudsen vel i Panden ned, 

thi Regnen stak, og Blæsten bed: 
De jydske Landeveje han 

befor som ingen anden Mand. 


Med Lygten under Vognen hængt, 


af sølet Landevej bestænkt, 
til Udmarksgaarden, gudforladt, 
han fandt igennem Mulm og Nat. 


Det røde Trampeldyr, hans Hest, 
var ingen Fagerhed, men bedst, 
naar det kom an paa drøje Mil. 
Ak, røde Broder, nyd din Hvil! 


Dyrlægens Drenge, ofte med 

som Køresvende, langt af Led, 

fik levet i et Æventyr 

af Bondens Verden, Bondens Dyr. 


Den lille slidte Fjedervogn 

var kendt i mangt afsides Sogn. 
En Hund med Ange, kaldet ,,Vavs", 
den fulgte gennem Sne og Snavs. 

Bagi med alskens Medicin 

et gammelt stødt, umalet Skrin, 
med Bistouri og Sygdoms Skræk: 
Krokpulver, Kroton, Dyvelsdræk! 


Paa dette Skrin som Agestol 
man ofte sad, i Regn, i Sol, 
og saa i gusfyldt Skumringsfald 


St. Elmsilds Aand paa Piskens Skrald. 


Novembernætter, naar vi krøb 
som i et ravnsort Fløjels Svøb 
og saa i Lygtens Skær fra neden 
uhyre Hesteben paa Heden! 


Ved Sommertid, med lysbagt Muld, 
og Klokkelyng og Gyvels Guld, 

og Lokesæd og søvnig Luft 

og Fluer, Støv — Lupiners Duft! 


En Agerhøne-Mor med Smaa 
som spildte Perler hist man saa. 
Og Kæmpehøjens muldne Pande 


sit Vartegn skrev mod Limfjords Vande. 


Bag Vognen Støvet stille stod. 
Og Skyen skred paa Sneglefod. 
Og Lyngens Aande, kamfer-sød, 
sin Røgelse i Nuet gød. 

Ja, da var Sommerdagen lang. 
Hvad er vel Aaret nu en Gang? 
Den gyldne Tid med indre Kraft, 
din Evighed — du har den haft! 


Paa mangen Tur, saa mangen Gang 
man paa et Vink af Vognen sprang 
og hented Planter som i Solen 
blev spejdet ud fra Agestolen. 


En Blomsterven, en Blomsterkender, 
med spinkel Urt i varme Hænder! 
Hans Drenge gennem ham forstod: 
det bedste ligger for din Fod! 


Det simple Græs, det ringe Siv 
er Former af det rige Liv. 
Naturen paa en fattig Plet 
man skønner paa og skatter ret. 


Os skænked intet Bøgetræ 

et søjlebaaret Løvsals-Læ. 

Man lagde sig ved Rugens Kant, 
hvor man en kniplet Skygge fandt. 


Naar Middagsluen brændte hed, 
fra Syd, og Varmen blæste ned, 
og Faar stod gispende med Panden 
ind under Bugen af hinanden. 

Den røde Klinte, Kornblomst blaa 
i Rugens grønne Sø man saa, 

og liden Valmu, Ildløs-rød, 
fortæret af sin egen Glød. 


De Smaa er Jorden mere nær 
og falder tili Mark og Kær. 
Med Næsen i det friske Græs 
man Myren saa og var tilfreds. 


Med fugtig Regnorm var man Ven, 
fik Lugt paa Fingrene af den. 
I Duft var Græsset hyllet ind 
som Luven paa et Dyreskind. 


Hvor dufted Krusemynte, naar 
det vaade Enghø laa paa Skaar, 
almægtig, som om nys et Fad 
med Pebermynte skiltes ad, 


Naar Frøen med et vældigt Spring 
sig bjergede for Leens Sving 

med Plump i Aaens sorte Høl, 

hvor Hvirvler skrev som Fingerbøl, 


Og Kalmus gød i solhed Luft 

en fersk og dyndet Spædbarn-Duft, 
mens Kattefært og Sjæl af Fusel 
Døvnælden spredte uden Blusel! 


Du, Ærenpris, som Øjne blaa 
fra Grøftens grønne Vildnis saa, 
et Blik fra Dybet, himmelvendt, 
Veninde, kun i Sjælen kendt! 


Dog ingen Duft som Kløver kvæger! 
Med Honning i det skjulte Bæger 
den lokker Humlen til sin Mund, 

en søvnig, duftbedøvet Stund. 


Den hvide Kløver, tynd i Stilken 

som lysklædt, smækker Pige — hvilken 
sødtduftende og yndig Ranke, 

som Blomsten af en syndig Tanke! 


Stedmodersblomst! Den første Blomst 
der kom med Solens Atterkomst, 
forfrossen, paa en sydlig Ager, 

med blege Kinder, spæd og fager, 


Familjevis, en tidlig Ø 

af Farve i den kolde Tø, 

som Stjernelys fra Himlens Rige 
henaandet paa et nøgent Dige. 


Pluk Kronen af, en lille Mand 
du finder da, fra Alfeland, j 
som sidder paa en lille Stol, 

et smaat, men meget stærkt Idol! 


Men før det første Foraarsflor 
brød Padderok af skaldet Jord, 
en Dødningfinger lig, som peger 
— de døde hvem en Vaar bevæger! 


Ak, Padderok og Lærkesang! 

Den nye Jord, den nye Gang 

man gik paa levret Brakmark ud, 
naar Solen sprang af Skyens Skrud! 


Var det et Under at de Døde 

en Finger rakte mod det søde, 

af Lærkelyd besungne Haab, 

som steg af Jordens Syndflods-Daab? 


Saaledes paa de jydske Veje 

vi Plantens Verden fik i Eje. — 
Ved Vintertid den ganske Prågt 
begrov sig under Sneens Dragt. 


Dyrlægens Slæde, jernbeslaaet, 

er gennem mangen Snestorm gaaet. 
Tit drog med Gny den Ild af Sne'n, 
naar den skar i til Grus og Sten! 


Thi den der kørte skulde frem! 
Han maatte ud, han vilde hjem! 
Om Meder eller Hjul — det hørte 
til denne Mand, han kørte, kørte. 


Han vasked Kvæg med Arsenik, 
og Plage skar, thi saa er Skik, 

og slog som Falken ned paa Snive. 
Ja, han holdt meget Kvæg i Live. 


Ham mindes mangen Himmerbo 
som den der reddede hans Ko. 
Var Manden arm, og Pungen tom, 
men Øg i Folenød — han kom! 


Nu er den lange Kørsel slut, 

Og Hjulet paa hans Gravhøj brudt. 
Den Angst de fleste bærer paa — 
ham kan den ikke mere naa! 

Kirken i Hardanger 


Stands, Vandringsmand, ved dette Hus, 
en armods-præget Bedesal, 
og lyten Stund til Elvens Brus, 
som toner i den trange Dal. 
De strenge Fjelde giver Agt 
paa Dalen som en skummel Vagt. 
Men lys er Natten, øm og nordisk, 
en Sjæl af Dagen, overjordisk. 


Paa Graven lifligt Græsset gror, 

og Mælkebøtten sætter Frø, 

som Glober af et Perlemor 

paa Bunden af en Sølversø. 
Kun vilde Blomster — intet Træ 
de Dødes Ager giver Læ. 
Og Kirken, under Taagestjerner, 
sin magre Flok af Grave værner. 


Her lagdes Dalens Trætte ned. 
Thi Mulden er den Trættes Ven. 
Paa Korset skrev man hvad de hed 
og føjed til: Vi ses igen! 


Forgængeligt paa "Træ man skrev, 
et stakkels bange, sorgfuldt Brev: 
Her hviler Guro Thoresdatter. 
Sov sødt i Fred! Vi mødes atter! 


Hvor dufter Græsset! Elven gaar 

med vaagen "Tummel, uden Hvil, 

et gammelt aabent Ulivssaar: 

Hvad vil du med de mange Mil? 
Af Dug er Kirkens Dørsten vaad. 
Fortær en ensom Stund med Graad, 
O Vandringsmand, i Skyggens Riger, 
før du det næste Bjerg bestiger! 

Vik, 9. Juli 23. 


Det spæde Mandefrø 
i Moderarmens Ly: 
Lyksalighedens Ø 
midt i den haarde By! 


Moder og Barn 

En spæd, bevæget Vaar, 
to Øjne byge-blaa, 

et solskinsfarvet Haar, 
er kommen i vor Vraa. 


Livsglæden atter bragt 
med Kys i Verden ind! 
Alverdens Under lagt 


som Spirer i et Sind! 


Forunderligt at se 

i Barnesjælens Gry 
hvor gerne Fryd og Ve 
formæler sig paany. 


Den bratte, korte Graad, 
nytændt det søde Smil, 
med Kinden taarevaad — 
den lille Sjæls April! 


Hvor lysende og øm 
den unge Moder ler, 
en vaagen Lykkedrøm. 
Javist Mirakler sker! 

Skabningens Tinde 


Aaen 
Fra okkerrandet Grødesig 
i Bakken, gennem Kær og Eng, 
de brede Dales Blomsterseng, 
til Sommerspejl i Fjordens Vig … 


Den tager alle Bugter med, 

den blanke Aa, thi den har Tid, 
fordybet hist, og her med Flid 
og Rislen paa et grundet Sted. 


En aaben, uforstyrret Strøm, 
med Himlens Billeder i Favn, 
indtil den munder i sin Havn: 
Ophavet, alle Aaers Drøm. 


Aakanden 
Men Aaens aabne Levnedsløb 
af Undere er ej forladt. 
Aakandespiren i sit Svøb 
forvarer sig i Dyndets Nat … 


Aakandens Drøm: Den sorte Rod 
påa Bunden af den dybe Aa 

et Budskab sender med sit Blod 
op i en Luft den aldrig saa. 


Fra Dybets Mørke stiger op 
en lang smaragdgrøn Navlestreng, 
som flyder, rokker med sin Knop 


i Strømmens solskins-stukne Seng. 


Den aabner sig en Sommerstund 
for Solen med en kølig Pragt, 

en mangebladet Blomstermund, 
som aander Vellugt af sin 'Tragt. 


En Lugt fra Tropen, ør og hed … 
Mangrovens Lud, hvor Solens Brand 
med stille Blænden fyrer ned 

og brygger i det fule Vand. 


Og lyse Nætter, hvid og vaad, 
i Sølverspejlet med sit Blad 
den blander Maanenyets Baad, 
og svømmer, dufter i sit Bad. 


En Stjerne lig, med svalet Glød, 
en sælsom fjern, begravet Ild, 
som Duft af Stenes Sammenstød 
og Tordenregn — Ask Ygdrasil … 


Er ikke det vi drømmer om, 

som sender Bud med Stjerneskær, 
en Verden hvoraf Livet kom, 

i Nøkkerosens Duft os nær? 


Odderen 
En Maar, som fik det Vaade kær … 
en valen Mand med Svømmetær, 
som Aalen smækker, altid frisk, 
med Rovdyrsjælen fuld af Fisk! 


I bugtet Aa han bugter sig 

og nyser Vand og fugter sig 

og lugter sig til Krebsens Krog — 
lidt nytter dens Tilbagetog! 


En Fure i det sorte Vand 
forraader Geddens Banemand. 
En lønlig Klippen ved en Aa: 
den vaade Fisk der tygges raa! 


Og Svømmekunstner paa en Hals 
han fører op en Oddervals 

i Aaens Høller med sin Viv 

som Skytler i en Væv af Siv. 


I Bobler klædt, med Bugen op, 


man cirkler sammen, Krop ved Krop. 


Og er det henad Paaske-Tid 
med Vold man svømmer Aaen hvid. 

Man valser ud og ind med Spring 
og kærner Vandet vildt i Ring — 
til Legen ender i et Skum 

med Cirklens Kvadratur og Sum! 


Fra Vandet Livet gik i Land. 

Og mangen Skabning ynder Vand 
og hyller sig deri igen — 

skønt ikke netop Fiskens Ven. 


Et Pattedyr fandt Søen sval 

og blev med Tiden til en Hyal. 
Et andet kølede sin Sjæl 

paa Havmandsvis og blev en Sæl. 


Men Odderen med Adelsbrev 
ved begge Elementer blev 

og bugter i en glad Galop 

paa Moder Jord sin Ormekrop. 


Med Smørblomststøv og Fnug besmurt 
han slanger sig i Eng og Urt 

og smyger sig med følsom Kind, 
varbørstet, mod den søde Vind. 


O Broder, Ven af Lugt og Vand, 
beskyt dig, var dig i vort Land! 
Op, alle gode Magter, frels 

hans Aa og Unger, Viv og Pels! 


181 


Isfuglen 
Juvelen ved den danske Aa, 
forborgne Vandes sjældne Sir, 
en vinget, levende Safir … 
dig laante Himlen af sit Blaa! 


Foran det vaade Møllehjul 
Regnbuen svæver i en Røg; 
her gør et luftigt Jagtbesøg, 
selv irisblaa, den sjældne Fugl. 


Og siden fra sin Vægter-Gren 
den styrtedykker efter Mad 
og føjer til sin Fangst et Bad — 
en stædig, fiskegraadig En! 


Til Hælvten Næb, i Øjet Flint, 
en Fugl hvis Sjælelys er faa. 
Sin Farve fik den udenpaa! 

Af Paradisets Spejl en Splint! 


Skal den der fik en stækket Flugt 
og stirrer blændet i en Bugt 
forbavse Verden med sit Spekter? 
Du Aaens Ædelsten og Vægter! 


Piletræet 
Ved Bredden staar den blonde Pil 
og rækker søsterlig en Ranke, 
sit Hovedhaar, imod den blanke 
forstrakte Vandrer, med et Smil … 


Mens Aaen skrider, Pilen gror! 
En lang, fordybet Plantedvale, 
med Roden ankret i den svale, 

af Aaens Nærhed rige Jord. 


Hvad er saa yndigt, uden Harm, 
hvad er saa vakkert, som en Vidje, 
naar Vinden griber om dens Midje, 
og blidt den svajer i hans Arm? 


Kvinden 
Hun nærmer sig fortænkt det Vaade. 
Vil hun i Aaens Arme stige? 
Men nøler lidt — hvad vil du, Pige? 
Er Mennesket sig selv en Gaade? 


Hvad kan det unge Væsen savne? 
Et Skjul i Aaens svale Bølger? 
Din Nøgenhed den gerne dølger! 
Den favner dig med tusind Favne! 


I Aaens Skød dit Billed spejler 

sig med en Flakken som en Kerte; 
blot ved at favne det din Bejler 
forraader gyngende sit Hjerte! 


Af Vandet kom du, Fristerinde. 
Som Bølgen hæver sig dit Bryst. 
Og Flod og Ebbe fra en Kyst 
du bærer i dit Blod, O Kvinde! 


Som Nilens lunkne Lotus-Dynd 
dit Haar er hyllet i en Luft 

af Gær og Grøde — Livets Brønd 
og Bundløshed: Aakandens Duft! 


Fra smukke Kattedyr, O Kvinde, 
din Nerve fik du og din Ynde, 
og Sorgløsheden i at synde, 

og i at sno dig — Odderinde! 


Med Fuglefjer du stundom smykker 
og sætter Kronen paa din Magt; 
hvorved endog du overskygger 

i Øjenlyst Isfuglens Pragt! 


Men som det søde Piletræ 

er, Kvinde, Elskede, dit Læ, 

din Vækstlighed, dit Væsens Vaar. 
Indhyl en Synder i dit Haar! 

Af Dyrets Slægt det sidste Led 
paa Jorden, fjernet kun et Fjed 
fra Ormekrybets Ynglested — 
Naturens Mening, Maal og Med! 


Et Underværk af Vækst og Form, 

og Farve, Sødme — Skønheds Norm! 
Et Taarn af Liflighed og Tugt! 
Alskabnings Rod og Blomst og Frugt! 

A B C-Rim 


Aa. Aal 
Med Flynder ej bør maales Aal. 
Hver Skabning har sit eget Maal. 


A. Abe 
En Nød man gerne Aben giver, 
skønt sjælden den taknemlig bliver. 


B. Bi 
Naar Bien Blomstens Honning røver 
til Tak Værtinden den bestøver. 


C. Columbus 
De Lærde Bogens Bjerg bestiger; 
den bolde Drømmer finder Riger. 


D. Danmark 
Her gynger Bølger, Blomster, Piger, 
og Lærkelyd til Himlen stiger. 


E. Eg 


Du skønne store, gamle Træ, 


giv længe Danmarks Sønner Læ! 

F. Føl 
Det kaade Føl, som visse Smaa, 
en Gang maa have Grime paa. 


G. Gaas 
For Dumhed skylder man en Gaas; 
dog bedre Maaltid næppe faas, 


H. Hund 
Her ligger, elsket, og begavet, 
paa Helgenvis en Hund begravet. 


Har, Hundeven, du vel betænkt: 
den er med Bændelorm befængt? 


I. Iris 
Regnbuer, Blomster, Øjne — Kære, 
hvor er der meget skønt at lære! 


4. Juletræ 
En sælsom Frugt af trange Dage: 
et Træ som bærer Lys og Kage! 


K. Karlsvognen 
Med Ro den vidner fra sin Himmel: 
Bevar dit Væsen i en Vrimmel! 


L. Løve 


Naar Solen staar i Løvens Tegn 
forgylder sig den ganske Egn. 

M. Maage 
Se Maagen som med Færgen følger, 
hvid som et Skum paa Beltets Bølger! 


Menneske 
Med Frygt man tænker paa sin Årt: 
forbitret gør den Livet bart. 


N. Nordenvinden 
Med Bus huserer Nordenvinden, 
men giver Roser dig paa Kinden. 


O. Odel 
Fra gammel Tid var Bonden fri. 
Forsvar den Jord du stikker i! 


P. Paradisfugl 


Til Hattepynt man Fugle myrder. 
Ja, Kvinden bærer mange Byrder. 


O. Qvinde 
Med Q man ikke stave maa. 
Nu staves Kvinde tørt med K. 


Don Quijote 
Af ham har mange Slægter let. 
Stod Latteren sig rigtig ve'et? 


R. Rose 
Den aabner sig mod Sol og Luft 
og er saa rød og sød af Duft. 

S. Skildpadde 
Forskanser man sig i et Panser, 
man ender ensom, uden Sanser. 


Tv. Tiger 
Naturen havde sine Tanker, 
den skrev et Bur paa Tigrens Flanker. 


U. Ur 
Tag Tidens Gave vel i Agt! 
Mød at den iler uforsagt! 


V. Væsel 
En Ørn paa Væselen slog ned. 
Men Byttet den i Struben bed! 


X. Xerxes 
Han pisked Havet, herskesyg. 
Ved Salamis han selv fik Stryg. 


Y. Ydun 
Hvad Eva bød dig Sjælen tynger. 
Men Yduns Æbler dig forynger: 


Z. Zobel 
Hvem tænker paa den stakkels Zobel, 
naar man forklædt i Pels er nobel? 


Æ. Æbletræ 
Naar Æbletræet blomstrer, Ven, 
er Livets Morgen der igen. 


189 


Ø. Oehblenschlåger 
Han graved Guld i Ravnekrog 
og satte Kronen paa vort Sprog. 

Barnet og Billedbogen 


Den lille Dreng forpustet stønner 
og slæber frem sin Bog med Dyr, 
med fromme Vink og fagre Bønner: 
En lille Tur? Et Æventyr? " 


Og hyggeligt paa Gulvet sammen 
vi finder os en fredet Krog 

og blader kyndigt og med Gammen, 
forbavset, i den gode Bog. 


Thi altid ser vi naar vi blader, 
de lodne Brødre som fra nyt, 
og styrter os i Breddegrader 
og Verdensdele uforknyt. 


Fra Isbjørn og Polarnats Riger 
Til Andesbjergenes Kondor 

og Junglekrattets Kongetiger — 
Pingviner som mod Sydpol bor! 


Ichneumons Tapperhed vi ærer, 
den Brilleslangen kækt fortærer. 
Rhinoceros, af den vi ler, 

og med en Studsen Strudsen ser, 

Hajfisk os fryder, Bavianen, 
og Papegøjen, Pelikanen, 

og Støren, Skarven, Kolibrien, 
og Perlemusling, Svalen, Bien! 


Hej, Bedstefader Elefant! 

Med Elfenben i Mund, og Snabel, 
stor som en Omnibus, o Fabel! 
Men Æventyret er jo sandt! 


Giraffen — er den ikke til? 

Et Underværk, Naturens Spil, 

fra Steppe- og Mimoseskove, 

med Hestens Skanker, Koens Klove, 


Gazellens Øjne, Sjæl og Sind, 
Solskin og Skygger paa sit Skind, 
samt Æselsvans, Kamelens Vom — 
kun Højden er den ene om! 


I Zoologisk Have siden 
endrægtig lufter vi vor Viden, 
ser Tranedansen ved Fontænen, 
og rymper Næse ad Hyænen. 


Os Løvens Tungsind stumt bevæger. 


Vi klapper Æselføllets Mule 
og hilser Bjørnen i dens Hule. 
Fra Indelukket Lammet bræger. 


Vi Egernet med Fryd betragter, 
vor Broder med de vævre Fagter, 
og Odderen, den vaade Mand, 
som yppig dykker i sit Vand. 


I Tykhud-Hus vi Hveden deler 
med Fader Elefant, som skeler. 
Flodhesten som en Kuffert gaber, 
med Pløkke i— du milde Skaber! 


Og mere henrykt Bogen favnes, 
naar næste Gang Forandring savnes; 
man blader om med begge Hænder 
og finder dem igen vi kender. 


Ja Digt og Opspind staar til Skamme 
for hvad man rigtigt ved om Dyr. 
Thi mange Former af det samme, 
det er Naturens Æventyr! 

13 J.V. J.: Digte 


Kai Nielsen 


Nu falder Løvet. Ja Løvet falder. 
Og Træet gyser med nøgne Lemmer. 
Og Stormens Aander i Skoven kalder, 
de gamle rejsende, dystre Stemmer. 
I Haarets Rødder en Kulde stiger —: 
saa sank da ogsaa den Sommers Riger! 


Alvældig Solen, skønt uden Varme, 
fra Bygens Porte et Glimmer ødsler; 
og vaad af Regnen, i Lysets Arme, 
Naturen haaber, mod nye Fødsler. 


Men han der ligger bag blændet Rude, 
med brustne Øjne, for ham er det ude. 


Ja uden ham, som ej mere higer, 

paa Stjernevejene Jorden stormer. 

Nu er han stille, en falden Kriger, 

nu er han Form, han hvis Liv var Former. 
Et Ler i Ler er hans Skaberhaand, 
som gød i Eva en Elskers Aand. 


Og Mørket falder. Hør Regnen mumle 
mod sorte Ruder, den gamle Gaade 
vil Tanken atter som før fortumle — 
dog Døden atter som før skal raade. 
Og Stormen rider i Natten ind — 
Far hen, O Sjæl, med den vilde Vind! 


3. Nov. 24 


Fakkelsang 


Mel.: Snart er Natten svunden. 


Frygtesløs Titanen, 

var end Guden vred, 
hented fra Vulkanen 
Ildens Gave ned. 

Styrk som han dit Hjerte 
gennem Gru og Gys! 
Løft din klare Kerte: 
Dunkelhed — bliv Lys! 


Gennem Mulmet drager 
Jordens Børn med Magt. 
Ingen valne Klager, 

Ilden er vor Agt! 

Mange om det samme! 
Retning! Takt og Tugt! 
Bær med Sang din Flamme 
selv i Dødens Slugt! 


Ensomt Tanken fødes, 
Mandeviljens Ve; 
mange Sjæle mødes, 
har man lært at se. 

Vel forløst en Tanke 
avler Tanker — Hil! 
Hyldest til den Ranke! 
Fakler! Ild til Ild! 

Knud Rasmussen 


Berømt blev mangen Mand ved sindrigt Skrift. 


Respekt for Grubleraandens svale Raad, 

saa vel som kæk og smuk Aladdins-Daad! 
Dog Mandehæder maales ved Bedrift, 
Haardnakkethed, der gaar betænkt til Maalet, 
som Glød og langsom Køling hærder Staalet. 


Der bor en Stamme nær den nordre Pol. 

Højt imod Nord, hvor Grønlandsbræen løfter 
sin Isblink mod den matte Midnatssol, 

og Hvalros udenfor i Søen snøfter, 


mens Bræen kalver med en grov Alarm — 
her i de golde, snebegravne Kløfter 
et skindklædt Folk sin Arne holder varm. 


De samme Vilkaar som i hine Tider 

da Isbræ-Vinter red Evropas Sletter, 

og Mammut hosted Rim i Maanenætter, 
mens Ulven bælged med de slunkne Sider. 
De lune Skove med vor nøgne Broder, 

fra dem blev Slægten skilt ved kolde Floder. 


Da vendte haardfør Mand sin Sjæl mod Nord. 


Og Eskimoen følger i hans Spor! 

Med stille Mod i Angster sig at væbne — 
naar Mørket Maaned efter Maaned ruger, 
at holde Sjælen oppe, naar det knuger, 

i Vinterhuset føget ned for Uger, 

mens Stormen ryster Fjeldet i dets Fuger — 
det lærte Eskimoen af sin Skæbne. 

En udstødt Slægt? En falden, fattig Synder? 
Nej, Adel, Sjælfuldhed med sligt begynder! 


Det fostrer frie, ufortrødne Hjerner 

at gaa mod Kulden, Livet mere sødt, 

thi man har skabt det, Blodet mere rødt, 
thi Raskhed volder Fryd, i Blodet Stjerner! 
Det røde, raske Blod fik han i Eje 

som kom af dem og kender deres Veje. 


Nu har han fulgt sit Folks usikre Spor, 

fra Grønlands Gletscher, gennem arktisk Nat, 
til Melville, Baffins Land og Labrador, 

og langs de frosne Kyster yderst Nord, 

ud til hvor Asiaten gudforladt 

de samme strenge Urtidsveje for. 

Han for dem, mange Hundred strenge Mil, 
og vendte frostbidt hjem — men med et Smil! 


Saa ofte hungrigt mod det Fjerne stævnes, 
med Herodot, med Stanley, skal han nævnes, 
de glubske Navne, af Ide besjælet, 

og med en nydøbt Verdensdel formælet, 


med Bering, med Hans Egede — de Stærke 
som førte i en Vildmark hvid Mands Mærke. 
Som Idrætsmand og Forsker, Etnolog, 

hans Navn staar prentet i Den store Bog. 


Vel hjemme fra den lange, stive Færd! 

Dit Slædespor vil Fygesneen slette; 

men din Bedrift skal ingen Slægt forgætte. 
Din Varde rager op paa Tidens Skær. 

Det danske Sind og Landskab staar du nær, 

du Søn til Hælvten af en sjællandsk Slette — 
snart gaar du under lyse Bøgetrær! 

Kron ham med Blomsterkranse, danske Piger! 
"Thi han har lagt en Ring til Danmarks Riger! 

Charles Darwin 


Mod Havet bryster sig Englands Klinter. 
Og fuldrigget Skib med skyhøje Sejl 
krydser fra Kuløens taagede Vinter 

mod Tropesol og Koraløers Spejl — 
Englands Arv fra de havfro Normanner: 
Udvid dig, staar der paa Britens Banner. 


Lyset fra Østen, mystiske Skrifter, 
Menneskets Hjem hinsides Gravene … 
Cook et Australia søgte paa Havene! 
Fastlande! Horisonter! Bedrifter! 

Er Jorden flak eller rund? Rejs omkring'en! 
Før du til Aanden slutter, kend Tingen! 


Af Udsyn og Mod kommer Sanddruhed. 
Den gamle, fornemme, stille Mand 
forlod sig paa en lutret Forstand. 
Udvidet blev han ved hvad vi ved. 
Erfaring præger hans Bryn, Prøvelse. 
Kundskab, som al anden Id, er Øvelse. 


Men Følsomhed Forskeren boed i Bryst. 
Det mindste Kræ stod hans Hjerte nær. 
Naturens aabne Bog var hans Lyst. 

Han havde Dyrenes Verden kær. 
Mennesket følte sig før uden Mage; 
han skrued det til sit Ophav tilbage. 


Hav Tak, du venlige Seer, for din Daab! 
Du gav os igen Naturen, vor Moder, 

og førte os hjem til vor lodne Broder. 
Til Himlen sættes et usikkert Haab; 

i Lyset af ham Livet blev grønnere. 

Gaa hen og lev det friere, skønnere! 

Manden i Kisten 


De lagde ham i en Kiste af Eg. 
Han laa saa stille, han var saa bleg. 


Med ham faldt Skovens skønneste Træ. 
For sidste Gang gav det den Døde Læ. 


Det skarpe Sværd fik med sig den Døde. 
Ingen ved hvad man hisset kan møde. 


Svøbt i en Kohud, thi Graven er kold, 
gav man den Døde Døden i Vold. 


Og Kumbl blev rejst, mellem Hede og Fjord. 
Saa var han gemt i den jydske Jord. 


Og Luren skurred, og Luren gol: 
en anden fyldte hans Højsædestol. 


Slægter kommer, Slægter forgaar. 
Højen stod vel tre Tusinde Aar. 


Lærken steg over Højen i Sky. 
Maanen leged med Næ og med Ny. 


Og Broncetid endte, for altid fjern. 
Tiden gik; og nu gik den med Jern. 


Skarpere, rappere klippede Staalet, 
Hjerteblodet, som altid, Maalet! 


Ægyptere, Perser, Grækere reves. 
Liv brændte ud; Asken beskreves. 


Til Indien stormede ung Alexander. 
Hannibals Hære bered Elefanter. 


Cæsar vælted mod Nord Legioner. 
Klerke peb om en salvet Forsoner. 


Med Gny og Støv gik Historiens Hjul. 


Munke og grublende Mænd krøb i Skjul. 


Og naar Paternoster og Ave var sluttet 


man stødte i Morter og opfandt Krudtet. 


Langt bedre gjorde man Grus af en By 
med varme Bøsser, som harkede Bly. 


Skibene spyede Lyn og Torden. 
Det var den nyere Tid i sin Vorden. 


Verdenshavene lagdes i Tvang. 
Dampen suste, Maskinen sang. 


Flyvemaskinen i Skyen svæver, 
lastet med Bomber, Storbyen bæver. 


Nye Undere, nye Former. 
Jordens Hærskarer stormer, stormer. 


Svulmende, stride gaar Livets Floder. 
Fort og galt, som tilforn, Broder! 


Verden gik ikke i Graven med dig. 
Trøst dig, den skærer, med Hu og med Hej! 


Midt i Rædsel, Tumult og Død 
Spædbarnet springer paa Moders Skød. 


Og Bondebarnet vandrer til Skole, 
med flettet Haar, i en stakket Kjole — 


Blod af dit Blod, i utalte Led? 
Bønder bor ved dit Hvilested. 


Og Lærken stiger af nye Reder. 
Og Egen rundeligt Agern spreder. 


Her gaar det godt, med Kamp og med Spil. 
Alverden maa — og Alverden vil. 


Sov vel, Ven, et Aartusinde til! 

Ved Aarsskiftet 


Det gamle Aar er gaaet træt. 

Nu kaster det sin fule Ham. 

Gør op dit sorte Regnebræt 

og tvæt din Sjæl for Værk og Skam! 

En evig, ædel Verdensmagt 

er i dit Hjertes Hjerte lagt. 

Hvem vil med Vold mod den sig væbne? 
Fortro dig til din Skæbne! 


Vel mange Munde kræver Mad 

og snapper ængstet efter Luft. 
Men Solen skiller Skyen ad, 

og Vinden gaar med svanger Duft. 
Den spæde Vinterrug vil gro. 

Skal visne da din ringe Tro? 

Snart gaar du atter under Bøge, 
hvad mere vil du søge? 


Alvældigt ligger Hay om Jord, 
med Maageflugt og Fisk i Flæng. 
Paa Sydhavsøer Palmen gror 
med Roden i Korallens Seng. 


Er Palmens Verden al din Ve, 

vil du ,,den anden Side" se, 

følg Vindens Vej og Havets Strømme, 
ja, indhent dine Drømme! 


Hør, Vinden slaar sin Fane ud! 
Det gamle Skib gaar over Stag. 
Og Bølgen runder som en Brud 
sin vaade Arm til Favnetag. 


Hil staa du, frie, ranke Aand, 
med Verdens Nøgler i din Haand! 
Forgaa med Gru i dine Gader 

du, arme Sjæl, som hader! 


Nationers Fængsel spræng med Lyst, 
du Borger i Ideens Land! 

Mod Sjælefænger vov en Dyst! 
Foruden Møje ingen Mand! 

Oplad dit Sindelag i Sang, 

thi endt er Seklers Trællegang. 

Den Lov, hvis lyse Bud du ærer, 

du selv i Hjertet bærer! 

Tidlig Vaar 


Vintergæk er brudt af Mulden, 
brudt af Mulden, 

kækt Eranthis trodser Kulden. 

Spurven solforrykt i Sind 

tjipper i en nøgen Lind. 

Solet smiler Husfacader 

gennem lange lyse Gader. 


Blussende som Hyacinther, 
Hyacinther, 

blide som den blide Vinter 

Skolebørn fra Skole gaar, 

Byens allerbedste Vaar. 


Frisk som Føl paa Eng, med Bogen 


under Armen, hopper Pogen. 


Søster med en gylden Fletning, 
gylden Fletning, 

tankefuld forandrer Retning, 

med et stort og skyldfrit Blik, 

mod en fristende Butik. 


Hjem hun vanker, sval som Vinden, 


med en Bismarcksklump i Kinden. 

Stoltelig vor lille Broder, 

lille Broder, 
gaar Spadseretur med Moder. 
Benene er meget smaa, 
han maa trave mer end gaa. 
"Tyk og tapper Stumpen render, 
krokusblaa de søde Hænder. 


Lutter lys og himmelsk Glæde, 
himmelsk Glæde, 

er Alverden for den Spæde. 

Henrykt standser han og ler 

ved et Underværk han ser, 

helt forbavset og beruset: 

røde Sten han ser i Gruset! 


Ak, I unge Blomstersjæle, 
Blomstersjæle, 

I er til, naar mellem Fjæle 

vi er lagt i Jordens Skød. 

Nærm dig gerne, stille Død! 

Disse lyse Børneskarer 

Livets Arvelod forvarer. 


Noget summer — se en Flyver! 
Se en Flyver! 

Over Taarn og Tind han klyver. 

Sjælland ser han fra sin Sky, 

Sverig, Skibe, Sund og By! 

Paa en Straale Sol vi rider, 

Eja, nu og alle Tider! 

Paaskeliljer 


I Himlen Sol, paa Jorden Paaskelilje, 

et gyldent Syn i sorte Bondehaver, 

det første Grønt, før Kaal og Petersilje! 
Til Sønden stod den med de gule Kraver 
og svajed i en arg og iset Vind, 

den jydske ,Paaskeøsten", strid og stind. 
Paa Marken nyfødt Lam i Vinden vakler. 
Og Pilen gynger Lys paa Sølverrakler. 


Og det var da som Dreng man gik til Præsten 

og skulde med Forstand bekræfte Daaben. 

Med Salmebogen blev man set — men næsten 

mer end til Sang den fik et Værd som Vaaben! 

I Tvedragt laa man med et fremmed Slæng, 

hvis Fører var en fræk og fregnet Dreng; 

og fremmed Stamme som med Haansord klaffer 
man med det Skyts man har ved Haanden straffer! 


I Fjernkamp Sten med Fnys man hev paa Slænget; 
hvem skaaner slig forvorpen, hedensk Bande? 
Men Bogen brugte man i Haandgemænget 

og drev den, saa den sprak, i fregnet Pande. 

Og derfor var den sorte Bog et Vrag, 


som om man læste baade Nat og Dag; 
skønt Sandhed var: i Kundskab stod man moksen 
med samme Hæder som paa Bjerget Oksen. 


Brysk rørte sig i Drengebrystet Manden; 
thi Vidner til ens Raskhed var tilstede, 
med Hovedklædet tugtigt op for Tanden, 
og Bogen knyttet i et rudret Klæde, 

en Fjortenaarig med et maalløst Blik. 

I Træsko elsket Væsen stundom gik. 

Som Blæsten pusted op sig Drengeviljen — 
hun stod og svajed blidt som Paaskeliljen! 


En liden Bondemø med ferske Tænder 

og Haaret groet vejrbidt ned mod Brynet, 
med stutte, smaa, fuldstændig røde Hænder, 
og hvide Øjenfrynser over Synet. 

Som Faareuld hun dufted, ærbar Lugt, 

som nybagt Brød, og Kærnemælk, med Tugt. 
En Mil til Præst hun vandred imod Vinden, 
og derfor var hun kornblomstblaa paa Kinden. 


Med hende stod man da, da Tid var moden, 
paa Kirkegulv, med Alter og med Kerte, 

og skifted i de nye Støvler Foden, 

og gav Pastoren Haand, med blændet Hjerte. 
Det lille Hvergarnsliv med Vælde steg, 

og Bondebarnet blev af Stunden bleg. 

Af Øjet sprang de demantklare Taarer, 

som Regn og Sol tilsammen, naar det vaarer. 

Med vel indbundet Kværk de ramme Bønder, 
med Em fra Issen, sad i Kirkens Stader, 

de gode Mænd i sluttet Flok til Sønder, 
Kvindfolket lidt til Norden for Gudfader. 
Man Salmen sang, med Hj erteværk og Ve, 
som Bønderfolk bør sig i Kirken te, 

saa godt man synge kan med Tand for Tunge. 
Men glubsk sig rørte Livet i de Unge! 


En konfirmeret Mand, med Ur og Kæde, 

samt Pibe, Spanskrørsstok, gik stive Mile 

for Dansen i en Bondeby at træde, 

svært væbnet, udadtil, mod Amors Pile. 

Fik da en vis, unævnt Person Forfald, 

man ymted om et andet, vigtigt Kald, 

og vendte, led ved Tant, sin Ryg til Valsen, 

og drog sig nødstedt hjem, med Graad i Halsen. 


Men var det lyse Ansigt deri Vrimlen, 
man gik i Dansens Tryllering med hende, 
søvngængeragtigt, stumt, et Par i Himlen, 
henrykt roterende om Lykkens Tinde! 
Hvori bestaar den unge Elskovs Duft? 

At man med Flid er for hinanden Luft! 
To Hoveder i Dansen sammen hældet, 

af Drøm og Dvale sælsomt overtjeldet! 


Thi unge Sjæle vil i Drømmen dvæle, 
den svale Higen der sig selv bevarer, 
som Frøet under Blomsten vil sig fjæle. 

Tidsnok man Kødets Alfarvej befarer. 
Naturen — véd man hvad Naturen vil? 
Det véd man, Blomsten vil sit Farvespil. 


Se, Paaskeliljen smykker sig i Kulden, 
men skjuler Løget under sig i Mulden! 


Smaa fyrretyve Aar er rundet, siden 

man gik med vakre Bønderbørn til Præsten. 
Adskilligt fik man føjet til sin Viden. 

Snart red man højt, snart traadtes man af Hesten. 
Naar Paaskeliljens svale Ild jeg ser, 

med Sødme mindes jeg min Barndoms Feer. 

I Paaskeliljens Duft et Bad sig gemmer, 

et Bad i Paaskeblæst jeg aldrig glemmer. 

Løvspring 


De nysudsprungne, de lyse Skove 
i Solen bruser paa Sjællands Kyst 
og møder Sundets safirblaa Vove 
som unge Elskende Bryst mod Bryst. 


Af Sol og Byger er Himlen bygget, 
og Linden løves i Lys — og se, 

se Æbletræet staar bryllupssmykket 
med Brudesløret af Blomstersne! 


Gaa ud af Byen med mig, Veninde, 
hvor Skoven aabner sit grønne Bo, 
med mange Kamre, kom lad os finde 
en Busk som laaner et Læ for to! 


En Bakke ved jeg hvor Bøge skygger 


og hælder lavt med det gyldne Skrud. 


Skovduen der i et Løvtelt bygger, 
og Jorden bager med Muldvarpskud. 


En Spætte høres paa Træbul banke, 
og Ekko spøger, det gamle Spil, 

og Tiden, Tiden — den slidte Tanke 
forgæves spørger hvad Tiden vil. 

Paany et Aar sig med Ynde klæder, 

af Solen fristet, en henrykt Stund. 

Og Livet frydes. Men Mindet træder 
af Skyggen sagte med sorgfuld Mund. 


Fra Busken pipper en Fuglestemme, 
som nyfødt Drengebarns første Kny, 
en Bøn om Liv vi kan aldrig glemme, 


et Gry som aldrig igen skal gry. 


Veninde, tier du? Tav du længe? 
Kom du ihu en forsvunden Vaar? 

Fra grønne Grøfter og Blomstersenge 
al Livets Sum til vort Hjerte gaar. 


Og lifligt Græsset i Brisen bølges. 
Og Solen skrider paa Himlens Bro. 
Ja sødt, Veninde, det var at følges 
og vel forligte i Danmark dølges 
som Fugleparret i Bøgens Bo! 

Danmarkssangen 


Hvor smiler fager den danske Kyst 
og breder Favnen, naar solklar Bølge 
og Sommerskyer og Skib med Lyst 
staar Sundet ind i hinandens Følge 

og Kronborg luder 

ved Sjællands Port 

mod hvide Skuder — 

hvor lyst! Hvor stort! 


Mod Søen stunded vor Sjæl tilforn. 
Men Bølgen brød med. en Røst derude 
som Vindens Rislen i Danmarks Korn — 
da vendte mangen paany sin Skude. 

Den grønne Ager 

paa Sjællands Bryst! 

Hvor smiler fager 

den danske Kyst! 


Den danske Mark i en Bølgen gaar 
som Aandedræt af en venlig Kvinde. 
Sødt gynger Byggen sit Silkehaar, 
og Rugen aander med Sol i Sinde, 
og Vinden iler 
til Hvedens Bryst. 

Hvor fager smiler 
den danske Kyst! 


Der driver Høduft med krydret Vind. 
Igennem Engen en Aa sig slynger. 
Og Lærken ringer Skærsommer ind, 
mens vilde Blomster ved Grøften gynger. 
Gravhøje kroner 
det grønne Land. 
Hvor skønt fortoner 
sig Sø og Strand! 


Alvorlig taler ved Alfarvej 
med Grønsvær tækket de Gamles Grave: 
Henfarne Slægter — forglem dem ej! 
I Arv de gav dig en ædel Gave. 
Henfarne Slægter 
i Landets Marv 
sig ej fornægter. 
Bevar din Arv! 


Hvad Haanden former er Aandens Spor. 
Med Flint har Oldbonden tømret, kriget. 
Hver Spaan du finder i Danmarks Jord 
er Sjæl af dem der har bygget Riget. 

Vil selv du fatte 

dit Væsens Rod, 

skøn paa de Skatte 

de efterlod! 


Men du der søgte mod fremmed Strand, 
de Gamle lig, som mod Søen stunded, 
hver Gang du genser det gamle Land, 
skal sande, her blev dit Hjerte bundet. 


Thi dybe Minder Naturens Afsked 
og gammel Agt 


og milde Kvinder — i I Afskedslys i Bondens Haver 
hvor har de Magt! nu Æblet blusser, skønt at se. 

(Men hvor er Vaarens Blomstersne?) 
Trindt ligger mejet Markens Gaver. 
En gammel Sædemand og Graver 


gik over Landet med sin Le. 


Den rundelige Alt-Ernærer, 
Naturen, smykker sig med Frugt. 
Velsign med Føje Aarets Flugt — 
se Aaret blomstrer, Aaret bærer! 
Det modne Straa paa Marken lærer 
at grønnes og at visne smukt. 


En Sfære som i Rummet svæver 

dit korte Liv er knyttet til. 

De underfulde Kræfters Spil 

du forsker ud med Kløgt — og bæver: 
thi ingen Kløgt og Kunnen hæver 
dig over hvad Naturen vil. 


I Jorden ender Jordens Skarer. 
Og Jorden, som du stedes paa, 


med samt din Aske, skal forgaa. 

Hvad under Mælkevejen varer? 
Men skønt er Nuet naar det farer! 
Er Himlen fjern, den er dog blaa! 


En sagte Frost i Natten sniger, 

og Søvnigheden føles sød. 

Ja nærm dig gerne, stille Død! 

Gaa under, Jordens grønne Riger! 
Og Mørket — lad det komme, Kriger! 
Velsignet alt hvad Jorden bød! 


1925 


Baalfærdssang 


Med Smerte staar vi ved din Baare. 
Dig skal vi aldrig atterse. 
Forgæves famler Livets Daare; 
thi grum forbliver Dødens Ve. 
Ej andet Kaar os Jorden bød: 
Betal for Livet med din Død! 


Med Lys og Skygge klædt vor Klode 

i Rundgang gaar omkring en Ild. 

Vær mørk, vær soleklar tilmode, 

du Sjæl, som for blandt Stjerner vild; 
er endt din Lyst, og endt din Nød, 
da tvæt dig i den hvide Glød! 


Den Stund du lever, løft din Pande! 
Og bøj dig lydig, naar du maa! 
Frimodig, prøvet Sjæl skal sande 
at det er vakkert at forgaa. 
Det varer ved, det fagre Spil, 
om ogsaa du ej mer ser til. 


Med Jubel man paa Jordens Stier, 
fra Metropol til Palmers Kyst, 
af Alnaturens Aarer dier, 


221 


som Barnet ved sin Moders Bryst, 
og giver Liv, i søden Stund, 
med mange Kys, fra Mund til Mund. 


Slægt følger Slægter, som en Kæde, 
af Aanden knyttet, Led til Led. 
At øge Mandevid og Glæde 
er al den Id der varer ved. 
De dyre Leveaar er faa. 
Men Slægtens Træ skal længe staa. 


For stedse fjernt, et Navn blandt Navne, 
dit Væsen staar i Mindets Malm. 
Saa giv til Ilden Skal og Avne, 
til Ilden giv den visne Halm! 
Paa Livets Ager som tilforn 
med Kerne gror det grønne Korn. 


1925 


Sømandsvise 


En Sømand har sin Enegang 
som Fange paa en Ø. 

Lyt til en simpel Enesang 
imellem Vind og Sø! 

Det bruser fra den vaade Vej 

i Nat og Stjerneskær — 

min Tanke gaar til dig, til dig! 
Du er mig evig nær! 


Hvor brænder Aftenstjernen hed! 
Vi gaar mod Syd og Sol. 

Og Hjemmets Stjernetegn gaar ned, 
med Nordens sunkne Pol. 

Men frydefuld, med meget Mod, 
og gerne gaar jeg ej — 

thi min Forhaabning efterlod 

jeg, samt min Ro, hos dig! 


Mig vinker mangen yppig Kyst 


og mangen munter Havn. 

Et Anker griber i mit Bryst, 
det venneløse Savn. 

Thi hvad er Himlen altid blaa, 
javist, balsamisk Vejr, 

og Paradis, med Palmer paa, 
naar ikke du er nær! 


Saa sejler man i Solens Glød 

og lummer Tropevind, 

mens Kuldens Rose blomstrer sød, 
min Pige, paa din Kind. 

Og Kokospalmen slipper Frugt 
som slaar en Mand ihjel — 

fordøm den hele hule Flugt! 

Min svale Ven, Levvel! 


Ve alle Haves Vandringsmand! 
Urolig er hans Færd, 

som Taage, Vind og Skum paa Vand 
og Strøm og skjulte Skær. 

Men bærer det mod Havets Bund, 
saa mangen Sømands Kaar, 

naar Søen gurgler i min Mund — 

til dig min Tanke gaar! 


Men naar den gule Løvetand 
ved Sjællands Grøfter gror, 
og fra det lave grønne Land 
man hører Frøers Kor; 

naar Pinseløvet bryder frem, 
de danske svale Træer, 

og alle Fugle vender hjem — 
du er mig atter nær! 

Ud for Tunis 22. Dec. 25. 

15 J. V.J.: Digte 


Blindebukken 


Sødt over Rugens Senge synger Lærken. 
Med Søndagssolskin Junidagen gryer. 
Brat suser Spand i Brønd i Bondebyer, 
nys vaagen Pigen bærer Vand, i Særken. 
Ved Pandelokken Hesten ledes frem. 
Og Fjedervognen skydes af sit Gem. 
Med Kvidder Svaler krydser over Taget. 
Og fint i Morgenbrisen smelder Flaget. 


"Thi det er Festdag. Man skal ud at age! 

I Vandingstruget Husbond dypper Brynet 
og tørrer sig med Vesteryg i Synet; 
Mimoser var man ej i hine Dage! 

Der hænges Blondevask paa Solbærbusk. 

I Agestolen Smaabørn leger Kusk. 

Pasop i Hundehuset ryster Lænke: 
man blanker Seletøj — hvad maa den tænke! 


Og over Middagstid, da Dagen blændes, 

er Kongevejen fuld af Støv og Vogne. 

Man hilser Kendinge fra mange Sogne 

og slaar med Pisken Skrald — det kan nok hændes! 
De stramme Liner fatter Manden huld. 

Fra Heden smiler Sol paa Gyvelguld. 

Lidt kører de om Kap, de gæve Bønder, 
saa Vejen staar i Ild som Flint og Tønder! 


Og der blev set, med Ro i alt Postyret, 
Dyrlægens vidtbekendte Langsomtraver, 
ved Sværvægt adlet, mer end Flugtens Gaver, 
det røde Monstrum kaldet Trampeldyret. 
Langmodig et Læs Børn den røde Hest, 

med hule Gylp i Bugen, drog til Fest. 

En Virak svøbte blaa mod Sommersolen: 
Dyrlægens Festcigar i Agestolen. 


Et Egepurl, af Jyllands Urskov levnet, 
ved Fjorden vinker, grønt i Sommersolen, 
med Telt og Dannebrog paa Talerstolen, 


det ganske Himmerland til Grundlovsstævnet. 


Her taler, uden Kravetøj, Jens Busk, 


paa Ribejydsk, og revser Rigets Fusk. 
Den gode Grundlov var nok grimt fortolket. 
Hult Munterheden breder sig blandt Folket. 


Men Karusellens hæse Liretoner 

i Lunden andetsteds de Unge lokker. 
Kraftprøven klemter, Kastegyngen rokker 
og slynger Hvin op under Egens Kroner. 
Vildt rider man paa malet Hest omkring 
og fisker efter udhængt Præmie-Ring. 
Der brænder Kaffeild i Græstørvsgruben. 
Og Hunde ligger Hunde argt i Struben. 

Forskellig Tand, forskellig Smag og Gammen! 
En Bakke skraaner ud mod Limfjordsstranden, 
her finder Egnens Børnekuld hinanden, 

af Dagens Æventyr og Held ført sammen. 

Her leges Blindebuk med megen Fryd, 

til Hornmusikens fjerne Sommerlyd. 

Og der er dem i Dag der lugter Fjorden, 

og ser en Skov, for første Gang paa Jorden! 


Her mødtes Børn af Egnens Staridspersoner, 
Præst, Apoteker, nysudsprungne Sjæle, 
robuste Klepperter med Drengemæle, 

og Søstre, store knoppende Pæoner. 
Renvasket var man over alt Begreb, 

med uvant, pinligt Fodtøj i Bekneb. 
Straahatten lugted hedt af Lak fra Skyggen. 
Haar havde, efter Klipning, man paa Ryggen. 


Paa Bakken gaar det løs med en Forfølgen 

og Byden Faren Trods — men Blindebukken 
paa Marken vanker vidt omkring, som drukken, 
med Ryggen til — Varsko! Vil han i Bølgen? 
Man vender Bukken om, man gækker, ler, 

han er den eneste der ikke ser! 

Forbitret stanger han i Lydens Retning 

og griber til — og griber om en Fletning! 


Han føler paa sin Fange — jo en Pige, 
i tynde Klæder, luftige som Sivet, 


med svale Arme, sval og blid om Livet, 

og liflig, sød i Haanden uden Lige. 

Et Aandepust ham rammer paa hans Haar. 
Et Hjerte i det unge Væsen slaar. 

Og vakker, sjælfuld føles hendes Varme. 
Der staar de, fængslet, i hinandens Arme! 


Han letter Bindet fra — og staar paa Bakken 
som i en Ild, af Strande, Himle, Sole! 

Den lille Kvinde, i en blomstret Kjole, 
med svære spundne Tove ned ad Nakken! 
Rask gemmer han sig atter i sit Bind, 

som huer det ham vel at være blind! 
Alverden med sit Gøglespil forblænder — 
maa han beholde hvad han har i Hænder! 


Saa sødt et Blod, med Duft intimt forenet 
af nyskabt Strand og Løv, og Solen, Saltet, 
som blev et Pigevæsen til af Altet, 

med det den lille Kvinde var forlenet. 

Du gaar igen, du danske Grønsværskyst, 

i Duften ved de danske Døtres Bryst! 

Det skulde Blindebukken siden sande: 

en evig Hjemvé bandt til disse Strande. 


Ak, Bakken ud til Fjorden, blomstersmykket, 
den findes vel endnu — men Børnefølget, 

det raske Kuld? Ja det har Tiden dølget. 
Dog Dagens Under har den ikke skygget. 


228 


Den lyse Strand, den lyse Sommerstund, 
forbliver Livets første, store Fund. 

Og aldrig glemmes kan den lille Kvinde 
hin fjerne Junidag man greb i Blinde! 


1926 


Som Dreng skar jeg Skibe... 


Som Dreng skar jeg Skibe 

og skød med Bue. 

Jeg lærte mig selv at svømme 
og var en Langvejsløber. 

Jeg har løbet paa Skøjter, 

og staaet paa Ski. 

Som Skytte holdt jeg mig 

til Midten af Skiven. 


Fugl flyver hurtigt, 

men jeg hentede den ned; 
Knald og Fald for Haren 
naar jeg slængte Haglene. 
Vandringer, i Tavshed, 
ud af Tiden: 
Jægeralderen 

to Gange oplevet! 


Jeg havde aldrig 
undlivet nogen Skabning 
hvis ikke jeg delte 

Død med Dyrene. 

Den Tanke forekom mig 
ingenlunde fremmed 

som Skive selv 
at staa for Skydning. 


Rigelig fik jeg rørt mig 
som Infanterist. 

Aldrig tog du mig, Sjælland, 
intimere til dig 

end naar jeg nappede 

en Blund paa Tornystret 
strakt paa Ryggen i Roerne, 
i Regnvejr. lg 


Jeg har sparket til Bolden, 
og bokset. 

Jeg roede. 

Jeg har redet. 

Hvor saa Aarstiderne 

mig ikke paa Cykle? 

Jeg har kørt Motor 

og klatret i Bjerge. 


Daarernes Himmerig, 
Dans, elskede jeg, 

saavel vore Fædres 
fejende Rotations-Valse 
som senere Tiders 
abstrakte Onestep. 
Yndigt var det at arbejde 
med en Pige i Armene. 


Jeg var af Naturen 
tegnet til Læge, 

men lod mig friste 
undervejs af Forstudier, 
tabte mig lidt 

som Botaniker, 

Zoolog var jeg gerne 
bleven for Livet … 


Hvis ikke Antropologi, 
Etnografi, Arkæologi 
og Geologi, samt Kunsthistorie, 


havde krævet min Opmærksomhed. 


Racekundskab 
rustede jeg mig til paa Rejser. 
Som Historiker 


var man jo gerne bleven stikkende … 


Med mindre 

man var bleven Maler, 

eller havde brudt sig en Bane 
som Billedhugger. 

Et Liv mere — 

og jeg skulde have modelleret 
fem Verdensdeles 

farvede Befolkning. 


I mig gik tabt 
en Tømrer. 
Jeg har snedkret, 

og smedet. 

Ikke den Skov i Verden 

hvor jeg ikke skar mig en Stok. 
År efter Haandværk 

har jeg paa Hænderne: 


Vaaben og Værktøj — 

jeg valgte Værktøjet. 

Jeg har skønnet paa Skomageren, 
Skibsbyggeren, J 

jeg faldt til hos Bødkeren, 

og hvor der byggedes, 

jeg ønskede mig i Overalls 

paa Alverdens Arbejdspladser. 


En cyklende Arbejder 
med en Sav i Armen, 


hvilken talende Tegning 

om System i Tilværelsen! 
Oljede Maskinarbejdere, 

det prøvede Øje, 

Mureren, i en Duft af Mørtel, 
misundte jeg. 


Faa Fagfolk med hvem 

jeg ikke kunde føre en Samtale. 
Dog holdt jeg min Mund 
mellem Matematikere. 

Og Indsigt i Finansvæsen 

var mig nægtet. 

For Talstørrelser, som for Ejendom, 


havde jeg ingen Instinkter, 


Verdens Lys 

faldt det i min Lod at opleve, 
fra Mangroven i Troperne 
til Manhattan, 

fra Ungersvendens 
fritlevende Sværmetilværelse 
til fuldbyrdet Livs 

faste Koralring. 


Jeg efterlod mine Spor 

i Spanien, 

jeg saa Amerika, 

Asien, Afrika. 

Jeg var en Løsgænger 
paa Malakka 

og blev en Kender 

af et nu forsvundet Kina. 


Men Australien 

saa jeg aldrig med Øjne, 
Sydamerika 

savnede jeg at se, 
Cordillererne, 
Kondorens Hjem, 

og mine Ønskers Maal 
Ildlandet. 


Jeg saa Sumbing, 
Sindoro og Merapi. 

Men Popocatepetl 

og Orizaba, 

Chimborazo 

og Mount Erebus, 
Gaurisankar, 

undtes det mig ikke at se. 


Et Sted i Sydhavet 

staar der et Skær, 
betraadt ene 

af Albatrosser, 

ombrust af Briser, 

med Brænding ved Foden, 
et Orgel i Søen — 

aldrig saa jeg det. 


Til Flyverens Sensationer 
kom jeg et Slægtled for sent. 
At træde Luften! 

Fortrolig med Ovensynet! 
At være hængt op, syngende, 
som Insektet, 

midt imellem et Under 


og Intetheden! 


Gerne klamrer 
man sig til Kloden, 


fuld er den 


af megen Fagerhed. 

Hvor almindelig Rigdommen, 
hvor hyppig Miraklet, 

lifligt og kvægende: 

jeg mener Kvinden! 


Hvad er saa blændende 
som blonde Kvinder! 
Ogsaa de ravnsorte 

fandt jeg henrivende. 
Mægtigt fængslede 

mig Malajinden. 

Min halve Sjæl 

hørte hjemme ved Jangtse. 


Hvem nærede ikke som Yngling 
et enormt Ønske 

om kort og godt ved gunstig 
Lejlighed at gifte sig 

uden Undtagelse 

med hvert eneste 

farvede eller ufarvede 
Fruentimmer paa Jorden? 


Et andet Ønske 

som ikke kunde opfyldes 

var, om blot for faa Øjeblikke, 
selv at være et Fruentimmer. 
Hvem der var vakker! 

Og i Vinden mellem Mandkønnet, 
og blev krøllet uigenkendeligt 
af et Karlfolk! 


Det man savner 

søger man, 

Platons Tanke, 

sin tabte Halyvdel. 

Hvor i Verden, 

hvorhen man vinkedes, 

syntes man ikke man skimtede 
sin Skæbne? 


Men hvem bedaarede 
som danske Kvinder? 
Hvem var kønnere, 
mere kunstløse? 
Stille Vidundere, 
dem er da viet 

disse Strofer, 

Døtre af Danmark! 


1931 


Gensyn med Danmark 


Forunderligt, saa sødt et Smil 
ej smiler nogen anden Strand, 
som naar en Soldag i April 

man ser igen det danske Land. 


Et stille Land! Den gamle Jord 
med Grønsvær klædt i Havets Skød! 
En venlig Slægt ved Søen bor. 

Her gjorde Regnen Kinden rød. 


En kølig yndig Flora gav 

de danske lave Kyster Læ. 

Jeg lægger ned min Vandringsstav 
og kommer, Kære, til dit Knæ. 


15. April 26. 


Motorsang 


Rask paa Landevejen ruller, 
synger støt din gode Vogn. 
Nyskabt over Jordens Skulder 
stiger Sogn paa Sogn. 
Atter Sol og Søndenvinde, 
Blomster, Fugle, Farvespil. 
Grønne Grøftekanter, Kvinde, 
Foraar, stunder til. 
Luftig favner dig den aabne Dag. 
Strande, Skove, himmelblaat Behag — 
Sky efor, og By-ebag! 


Sky efor, og By ebag! 


Underfuldt det var at fare 

Livets Bane, fuglefrit. 

Rask Besked, thi hvad skal vare? 
Livet er et Ridt. 

Broget vinked Blomstervrimlen, 
Grøftens Seng, hvorhen jeg for. 
Hjem jeg havde under Himlen 

paa en vidtstrakt Jord. 

Aldrig kommer svunden Stund igen. 


Aldrig glemmer vi vor Glæde, Ven, 
Motormand, far hen, far hen! 


Moiormand, far hen, far hen! 


Landevejen — Bygedaaben! 

Motorsang, en Storm imod! 

Solens Fødsel, Himlen aaben! 

Farten i dit Blod! 

Eja, i en Brakmark Haren! 

Ved en sydlig sjællandsk Kyst 

hjemad søger Vildgæsskaren — 

Udvé i dit Bryst! 

Luftig favner dig den aabne Dag. 

Strande, Skove, himmelblaat Behag — 
Sky efor, og By ebag! 

Sky efor, og By ebag! 

16 J. V. J.: Digte 


Johannes Larsen 
ix 
Utilnærmeligt 
ruger Nornerne. 
Urds Ord 


staar ikke til at ændre. 


Jorden spinder sin Ten 

i planetarisk Tavshed. 

For det haves Sikkerhed, 

du Søn af Jorden, 

om du end tvivler om alt andet: 
Aarene øges. 


Til mislige Kaar 

fødes Mandkønnet, 

vel udrustet 

med Redskaber for Evigheden, 
Panden rynket 

af Planer — 

og saa megen Frist, I Guder, 

som halvfjers Rundgange om Solen! 


Næppe har Gryet 
forgyldt dit Arbejde, 


før Tusmørket 
lejrer sig paa din Tavle! 


Dog har nogen som gruer 
for Alderdommen og Graven 
nogensinde ønsket 

at dø ung? 

Den Vise takker 

med Tugt sin Stjerne 

for graa Haar 

og Alderens Gave. 


Med sobre Øjne, 

uden Ungdommens Hunger, 
nyder Veteranen 
Tilværelsens Naade. 

Hvor udvider Verden 

sin farvede Hvælving 

for den der luder 

mod fuldbyrdet Liv! 


Ud gaar man af Husene 

under aaben Himmel. 

Gerne forlader man Gods, 

naar Dagene gøres kostbare. 
Ensom igen, 

som da man var ung, 

men rolig, 

stedes man for Rummets Ansigt. 


Ingen lang Fart 

er Livet. 

Dog man blev klogere. 
Hvem vil man anklage? 


Med egen Haand skabte du 
din Skæbne. 

Dybt pløjede du Sporet. 

Om din Daad vil Slægter tale. 


Og ene gik du 

ikke Vejen. 

Venneøjne 

hvorhen du vendte dig! 
Aldrig, aldrig glemmer du 
dine Børns Glæde. 
Lykken og Graaden 


graver sig ind sammen. 


Du har gjort noget dueligt 
i Danmark. 

Indtrykket af din Adel 
vilde ingen undvære. 


Øs Overflødighedshornet 
ud til hans Hæder! 
Blomster og Fugle 
følge ham som før! 


1927 


Androkles og Løven 


Androkles var en romersk Slave. 
I Trædemøllen gik den Brave. 


For Grusomhed var Rom berygtet 
imod en Slave, som var flygtet. 


Paa Korset blev den Arme hængt, 
hvis ej han blev for Løver slængt. 


Androkles brød sin Lænke sønder. 
Hans Liv som jaget Vildt begynder. 


Han tog sin Tilflugt til en Ørken, 


hvor alt er goldt paa Grund af Tørken. 


Her er man fri som Fugl i Sky, 
men ogsaa uden Mad og Ly. 


Androkles finder mat en Hule, 
og vil for Solens Ild sig skjule. 


Da træder ind med Brøl en Løve, 
hvis Hule han har villet røve. 


Dog Løven ynksomt hinkede, 
thi Smerten den forsinkede. 


Den raste ikke som tilforn, 
i Poten pinligt stak en Torn. 


Kamelen gerne Tornen æder, 
dog nødig den paa Tornen træder. 


Og med en hæslig Torn i Foden 
til Undergang er Løven moden. 


Ved Drikkested den maa sig dølge, 
den kan sit Bytte ej forfølge. 


Androkles ser sin sidste Stund. 
— Men Løven er ham ikke ond. 


Den gør sig ej med ham tilgode, 
men falder ydmygt ham for Fode. 


Og rækker Poten frem med Mjav. 
Den Fod er bulden og gør Av! 


Androkles angst, men uden Tøven 
drog Tornen ud og frelste Løven. 


Og Løven fro fra samme Stund 
ham fulgte som en lydig Hund. 


Ja, Sagnet vil endda fortælle, 
at Løven ofte en Gazelle 


og andet Vildt til Hulen bragte, 
som ypperligt Androkles smagte. 


Androkles spiste Løvens Part. 
I Hulen havde han det rart. 


En paradisisk Enighed, 
(hvoraf Gazellen ej blev fed!) 


Men Cæsars Arm er ikke stakket. 
Androkles blev omsider fakket. 


Nu skal han som forvorpen Røver 
i Cirkus slaas med sultne Løver. 


I Cirkus sidder man og glædes. 
En Skok Forbrydere skal ædes. 


Androkles, flere rømte Slaver, 
og Kristne, skali Rovdyrmaver. 


En vældig Løve slippes ind, 


af Faste vild, med slunkent Skind. 


Androkles velernæret syner. 
Og Løven fluks imod ham lyner. 

Og hele Cirkus holder Vejret. 
Nu bliver han da vel fortæret! 


Hvad ser man da? At Løven standser, 
som tror den næppe sine Sanser. 


Den lægger sig ved Slavens Fod 
og er ham øjensynlig god! 


Da undres Cæsar. Er det mulig! 
Er Løven ikke længer grulig? 


Faar Mildhed nu med Blodtørst Bugt? 
Er Rov og Mord totalt forbrugt? 


Androkles maa sin Sag forklare: 
Han frelste Løven af en Fare! 


Og Colosseum er bevæget: 
Tænk, Miskundhed man ser hos Kvæget! 


Men Cæsar vanskeligt begriber, 
han i sin Slagterarm sig kniber. 


At ikke Løven Slaven bed! 
Taknemlighed? — Taknemlighed?? 


Naar Kloen vel igen var helet, 
den kunde Slaven sønderdelet! 


At ikke Slaven Løven dræber, 
da ikke den ham efterstræber? 


At ikke han, da den var svag, 
slog den ihjel med Sten i Mag? 


Den dumme Træl! Da den var halt, 
den var jo helt i hans Gevalt! 


Et Løveskind har Penges Værd, 
Hvordan forklare Mandens Færd? 


Uhyggeligt! Et Kogleri! 
Giv Slaven samt hans Husdyr fri! 


En Skygge faldt paa Cæsars Vælde, 
han frygter Slavens Forbundsfælle! 


Han skudrer i sin Romersærk: 
Den Slave bliver mig for stærk! 


Hvem ved, om ikke slig en Magt 
er med en ukendt Gud i Pagt? 


I Verden sker endnu Mirakler! 
Androkles følges hjem med Fakler. 


Man øste Blomster paa de to: 
Se Løvens Ven! Den Løve lo. 

I Rom skal dette være sket. 
Her aldrig før var Godhed set! 


1928 


Lærken i Jylland 


Hvor Limfjordsstriben bag Heden blaaner, 

og Kæmpehøjen som Varde staar, 

og fjernt en Lysstav fra Skyen skraaner, 

som gik i Himlen en Mand med Faar; 
hvor Vinden strider og Nattegyset 

har Vé i Mælet af vaade Mile 

og gaar med Frosten i Favn til Hvile 

i Lyng og Lavland — der saa jeg Lyset. 


Og Lærken saa jeg mod Bygen stige, 

som fødtes Verden for første Gang. 

Højt over Agre og Tøbruds-Sige 

som Lysets spinkle Herold den hang. 
Ak ingensinde du Lærkens Stemme 

saa sødt forenet med Himmelteltet 

og Jordens Kilder, af Haabet smeltet 

i Solesmilet, fornam som hjemme. 


Saa blev du Vandrer, saa mange Steder 
og mangen yppig og yndig Egn, 

og Metropoler og Alpekæder — 

dog Jorden staar under Gribbens Tegn. 


Vel bjerget den som paa Jyllands Hede 
i Høj forvaret, med Lyngen over, 
og Muld i Mund, samt i Øret, sover. 
Han bliver nede. Han bliver nede. 


Du Lykkejæger med Torn paa Hælen, 
Alverdens Under du rider ned! 

Den bare Bakke og Barnesjælen 

er Himlen aaben, i Evighed! 


Vend, Vandringsmand, mod den jydske Banke 


din Fod tilbage, fra mange Riger, 
og prøv at lytte, hvad Lærken siger 
din verdensvise og matte Tanke! 


1931 


Thøger Larsens Minde 


De tunge Bakker ved Lemvig, 

der ligger Vesterhavet nær, 

de skyder Ryg omkring en Sig, 

som fanger, blindt, et Maaneskær. 
Det dystre Hav med Dunder gaar, 
der gennem Jorden Øret naar. 
Og Vinden bryder paa med Vælde 


som Livtag mellem Thor og Ælde. 


Men indad mod den lyse Fjord 
er Landet lagt en Sol imod. 
Her bages varm den nøgne Jord, 
og Sommerdagen gøres god. 
Hvad sparsom ham Naturen bød 
han lagde til af egen Glød. 
Den bare Bakke bærer Glæder, 
man kender ej i rige Stæder. 


Her gik den dybt fortænkte Mand, 
med Stjernelys i Øjet lagt, 
en Elsker af det danske Land, 
og gav paa Aarets Under Ågt. 
Det søde Sind, mod Livet vendt, 
af mangehaande Haab bespændt, 

det dybe Sind, som greb i Nuet 
Al-Evigheden, sammenskuet! 


Som han har ingen skønnet paa, 

i Himmelspejlet af en Sø — 

som Frey der Gerdas Arme saa — 

en skrællet, frodig Bondemø. 
En troldefro Tumult og Skæmt 
laa i hans Havbo-Aarer gemt. 
Hvadenten Vismand eller Heros: 
den sidste Sammenhæng er Eros. 


Ham gik det over alle Ting 

at hvile i et renset Selv 

som Midtpunkt i en ukendt Ring 

identisk med et Verdenshvælv. 
Og han var rank, gav ikke Køb, 
han oprejst stod, hvor Tiden krøb. 
En Mand, der ikke ænsed Føret; 
han hælded aldrig flinkt med Øret! 


Nu er vor Broder udelukt, 
en stænget Higen gravet ned. 
Det smukke Stjerneblik er slukt. 
Udrunden er hans Evighed. 

Men støt Orion bryster sig. 

Og Jorderig forlyster sig. 

Og Universet kverner, kverner. 

Han skrev sit Navn imellem Stjerner. 
1928 


Solhverv 1928-29 


En Klokke runger. Hult Genlyd svarer 
fra Vinternatten. Og Jordens Skarer 
staar vendt forstummet 

mod Verdensrummet. 

Et svangert Nu over Jorden gaar — 

i Mulmet synker det gamle Aar. 


Et Aar i Ring, som de andre, hastet, 
med Jordens Synder og Savn belastet, 
Fortræd og Taarer, 

og Larm af Daarer; 

med Løgn og Glam det i Grayen gaar 
og for sin Eftermand ilde spaar. 


Dog Solen vender. Og Dag vil længes. 
Og alle Sjæle som indestænges 

bag Husfacader 

i lange Gader 

faar Øjet op, i den sorte By — 

nu føder Dagene Lys paany! 


Ja det er Lyset, som vil forløses. 
Af Himlens Skaaler en Ild skal øses. 


Den store Varmer 

og Alforbarmer 

vil indfri atter det ældste Haab. 
Ak Vinterhjerte, annam din Daab! 


Nu sover Livet, som Tornerose, 

et Glar er spændt over Mark og Mose, 
og frossent Sivet, 

nu sover Livet. 

De gamle Ege er slumret ind. 

I Skoven huser den vilde Vind. 


Men her skal Saligheds Stund beredes, 
naar Pinseskoven for Solen stedes, 

og Finken galer 

i Katedraler, 

og Luften kommer din Mund imod 
som Aandedræt af et purungt Blod. 


Naar Himmel mænger med Hav sit Rige, 
paa Stranden træder en nyskabt Pige, 

af Lyset tryllet, 

i Brisen hyllet, 

til Livets Ophav tilbagevendt, 

som Elementet til Element. 


I Bølgens Arme begraves Møen. 
Da springer Solen med Ild i Søen! 
Og Alpe-Skuer 

paa Himlen skruer. 

En Sejler rider med hvide Sejl. 
Det Fjerne falder i Nuets Spejl. 


Og Regnen døber. Og Rugen dræer. 


Der drypper Honning fra Lindetræer. 


I Ulvedale 

vil Gøgen gale. 

Med vilde Græsser er Grøften redt, 
et Kløvertæppe paa Jorden bredt … 


Det lover Nytaaret. Det skal komme. 
Men de hvis Aar er for altid omme 
skal ingen Piger, 

og Sommerriger, 

og ingen Vinter og ingen Ve, 

og ingen Majmaaned mere se. 


1928 


17 J.V. J.: Digte 


Kæmpehøjen 


Hvor Lærken steg med Lovsang fra sin Rede 
og Firben fjæled sig ved Lyngens Rod, 

højt paa en Bakke i den dystre Hede 

en Kæmpehøj mod Himmelranden stod. 

Og den var Grænsevagt ved Verdens Ende 
for et Kuld Landsbybørn, som ekstra kemmet 
en yndig Sommerdag med Kurv i Hænde 

mod Heden vendte deres Fjed fra Hjemmet. 


Saa blev der sanket Bær, jovist, de sorte, 

som gav den unge Tand et kornblaat Smil. 
Og Skyen skred med Damp og Solskinsporte, 
mens Græshop gned med Flid sin spinkle Fil. 
Med Ulvefod var Mossets Puder stukket, 

i Krydderduft af Pors og Timian hyllet; 

og havde nok af Sortebær man plukket 

man trilled sig i Lyngen, solfortryllet. 


I Favnen paa et Væsen som hed Line 

man trimled ad en Bakke ned, med Tørn, 

og fik en Dobbeltstjerne-Hovedpine; 

thi kvalfuld Underholdning ynder Børn. 

En Lok der lugted brændt som Flint og Tønder 
af Pigens røde Haar man fik for Synet, 

til endevendt og vildt paa Nord og Sønder 
man fik en Byge Sole under Brynet. 


Højsommerdag Humlebien drysser 

fra plettet Gøgeurt til Torskemund. 
Gulspurvens Strofe fra en Gyvel dysser 
den ganske Verden i en vaagen Blund. 

Op over Bakkekammen sprængte Haren. 
Vi gjorde Gitterhatte os af Sivet. 

En skællet Hugorm skræmte Børneskaren; 
dog Sten og Kæppe skilte den ved Livet. 


Og Højen vi besteg! Som man kan vide 

ej ubeklemt tilmode, visse Sting: 

Hvad var at vente paa den anden Side? 

Af Verden — Hej! den anden halve Ring! 

Ret som vor egen, ene Lyng paa Jorden, 

og krumme gamle Hjulspor gennem Sandet, 
og synlig som en Snog i Solen Fjorden — 
forbavset stod man da — her saa man Vandet! 


Men yderst, alleryderst vesterude, 

hvor Jorden smelted til med Himlens Skaal, 
en Ild som Solefaldet i en Rude 

et Vand forraadte som et glødet Staal. 

Og det var Havet! En uhyre Gave 

at grave ned og føje til sin Viden! 

Min Lykke førte mig til mange Have, 

men aldrig saa jeg Havet saadan siden! 

Et blegt Fantom i Himlen svæved, Maanen, 

og Rummet aabned sig med lifligt Gys. 

Hvad er saa blankt som Sommerdagens Blaanen 
i Barneøjets Spejl! Alverdens Lys! 

Et luftigt Havskrig fra den høje Himmel 

kom fra en søgende og enlig Terne. 

Der blev jeg da for altid verdenssvimmel. 

Vor Barndoms Høj! Du er endnu det Fjerne! 


Den nære Ild i Himlen, Solebaalet! 

Et smeltet Hjerte, som en Glædes-Sø! 
Din Higen, Menneske, den er ved Maalet! 
Du fødtes paa din egen Lykkes Ø. 

Ak Evigheden, Tider som skal komme … 
Se ikke frem! Se, om Du kan, tilbage! 

Det sjælegrebne Nu er aldrig omme, 

i Mindets Ring det varer, alle Dage. 


Men der hvor Børneskaren øjned Havet, 
af Solen salvet i det blæste Haar, | 
en Ven af høje Steder er begravet; 

her var han Muld halvtredje Tusind Aar. 
Hans Høj i Heden som en Grublerpande 
en Tanke over Tidens Kløft betér: 

Vel død er du, den Sanding skal du sande, 
naar fra din Gravhøj Barnet Verden ser! 


7929 


Tøbrudet 


Hvor dufter Blyanten: 

Cedertræ! 

Geografi og megen Drengedom, 

for et halvt Hundrede Aar siden, 
Bibelhistorietimen, da man fortærede Blyant. 


Luften vælder ind ad Vinduet. 

Verden lugter af Heste. 

Jeg ligger som paa Bunden af en Brønd 
og ser en Mil op i Himlen. 

Skyerne gaar som store Sejlere, 
Himlen føder, 

urolig, 

skiftende, 

skummel, 

og fuld af Lys, 

hele den lange Dag. 

Det barsler i Himlen som en Hjerne. 
Solen vandrer blændende over Sydhimlen 
og bager Stuen fuld af Ovnvarme. 


Nu smelter Sneen derude. 


Solen tærer paa al Drivisen i Farvandene 
rundt om de danske Øer. 

Den vaskede Luft bringer endnu Kulde 
med sig fra Søen. 
Ude fra Sundet hører jeg Damperne tude og kalde 
paa Bugserhjælp hvor de ligger og stanger i Isen, 
Amerikabaadens afgrundsdybe Bas, 
med Ekko helt ovre fra Sverig, 
Hav og Himmel vibrerer som en Banjo, 
Milenes Røst, 
Afstandene, 
hvor Jorden er vaad! 
Hvor Rummet er aabent! 


Imorges formede Solsorten sit første Fløjt, 

en gammel tør Vinterskralde 

smeltet om i Musik. 

Den tidlige Vaarsol forgylder en Gavl, 

og Genkendelsen vælder op i Fuglen og bliver til Sang. 

Bogfinken vrinsker og gør en Glorie om sig med 
Vingerne i et.Træ. 

Man bringer mig Violer. 

Hvor de dog dufter! 

Nej, nu overfalder de mig! 

Det er Grønsværet og Mulden, 

og Regnen, 

Munden fuld af Regn, 

Tøbrudsageren, 

og Solen falden i en Oversvømmelse. 

Som Børn og unge Piger dufter de vaade Violer, 

hele Brystet spiler sig ud, 

det stormer altfor stærkt ind paa mit Hjerte. 

Paaskeliljer! 

Store, vaade, gule Paaskeliljer! 

De knirker som et sødt Snørliv, 

jeg tager hele Buketten i Favn, 

alle de grønne Stilke, 

og begraver mig i Duft. 

Der gemmer sig en Duft i de gule kølige Tragte, 
Solild og Hav hekset sammen, 

der staar hele Trompetstød af Duft ud af dem. 
Paaskesødme, 

liflig Erindring, 

Kulde og Sol hekset sammen. 


Der er en Kvinde i Violerne, 

og i Paaskeliljerne, 

og i Fuglefløjtet derude, 

og Vinden, 

Luften kommer ind ad det aabne Vindue som Viftet 
af en Kjole. 


Der gaar en Kvinde i Verden, 

med Regn i Haaret, 

og kølige Kinder, 

hun lugter af Høvlspaan. 

Der gaar et Fruentimmer oppe i Verdensrummet. 


Der opstaar Latter i mit Hjerte, 
Kilder af Sang, 

Kilder af Glæde. 

1. April 29. 


Fakkelsang 


Mel.: Den signede Dag med Fryd vi ser. 
(Syngesi Marschtempo) Øg 


Naturen ødsler med flygtig Haand. 
Alt Liv er et Nu, der farer. 

Et blivende Firmament er Aand, 
som arves af Jordens Skarer, 

Som hujende Blæst gaar Tidens Hest; 
men Tanke til Tanke varer. 


Paa rullende Jord din Fod blev sat, 
før Menneskedag var daget. 

Med Dyret du delte Dyrets Nat, 
af paniske Rædsler plaget, 

endnu uden Ild, en nøgen Vild, 
som jagede, som blev jaget. 


I sorteste Nat naar Ulve sang, 

paa Jorden bæved” hin Stakkel. 

En Hyldest til ham der første Gang 
mod Ufærd rysted sin Fakkel! 

I Mulm og i Vé at se, at se! 

At medbringe Dag — Mirakel! 


Mens Jernmænd splitted hinanden ad 
og jog med en Hjord af Trælle — 

en Hyldest til ham der sober sad 

ved Vokskertens Skin i sin Celle! 

En Kalveskinds Bog, en fredlyst Krog 
blev Aander og Aand et Helle. 


Ved Samlertanke, ved indre Syn 
Naturens Natur blev nemmet, 

med avet Ild og dresseret Lyn 

til Menneskemagt forfremmet. 
Den hornede Pan, den griske Ran, 
som Rumleren Thor, blev temmet! 


For lærd Mands Syssel, med Bog og Skrift, 


de Søgendes karske Stamme, 

for uforfærdet moralsk Bedrift, 

for Dunkelhed gjort til Skamme: 

en sømmelig Sang, med Ild paa Stang — 
vær hilset, du evige Flamme! 


1929 


Adam Oehlenschlåger 


1779—1929 


Vinden svøbte Sjællands Pile 
mange Somre, mangen Vaar, 
siden han blev stedt til Hvile 
paa en stille Kirkegaard. 
Kornblomst, nyfødt som tilforn, 
blaaner i det grønne Korn. 

Han hvis Fryd var Pinseløvet, 
længe var han Støv i Støvet. 


Som et Solsortkvad os kvæger 

i en Vaarkveld, lys og vaad, 
hviskes, Adam Oehlenschlåger, 
os dit Navn fra Karons Baad. 
Af et Hjertes Overflod 

megen Sødme efterlod 

han hvis Sjæl, af Liv bestormet, 
var af idel Tone formet. 


Naar med Jordlugt Vestenvinden 
strøg paa Valby Bakke ind 
tændte Roser den paa Kinden 

af en Dreng med Solbjerg-Sind. 
Søn af Sjællands grønne Ø, 

nær den salte Østersø, 
Hav og Luft i dine Aarer 
ytrer sig hver Gang det vaarer. 


Af de danske Øer glædet, 
Klodeskyers ferske Daab, 
Aarstidsluner, ofte vædet, 
altid svanger med et Haab: 
Helges Digter! Sjællands Kyst 
rørte Kræfter i dit Bryst, 
Svulmesind, i Drift begravet, 
som naar Maanen løfter Havet. 


Havmandshjerte! Gerne styret 
af et sødt Familjebaand 

blev han da som Skjald forhyret, 
Landets Harpe i hans Haand. 

I en rafaelisk Ro 

lyste han med Børn og Bo, 
Lænker som et Liv forsøder: 
Kunstner var han, ingen Øder. 


Ak, jo større Ro og Glæde, 
desto tungere Farvel. 

Timen kommer der vil stede, 
arme Skyldner, dig for Hel. 
Høsiens golde Byger drog 

over ham med Hagl som slog, 
ene hvor han sad i Sivet 

ved en Flod, som gik med Livet. 

Livet svigter, Livet saarer. 
Selv Aladdin gjordes stum. 
Venners Død, et Tog af Baarer 
streger under Livets Sum. 
Intet uden just din Død 

ende kan din Aandenød. 

Uden Kny han søgte Skjulet. 


Andre Slægter rider Hjulet. 


Ingen Vemod, ingen Klage! 
Kun i Frygten er man arm. 
Du, du lod en Klang tilbage, 
Kære, selv i Døden varm. 
Endnu nærer os dit Nu; 

Ingen higede som du. 

Du som med den sidste Varme 
trykte dig i Danmarks Arme. 


1929 


Peter Hansens Minde 


I vor Erindring tegnet staar 
vor døde Ven som set igaar. 


Han gav os med sin Pensel Fyn, 
et køligt, nordisk Sommersyn. 


Og lige trofast, sand og from 
han fatted Sydens Lys i Rom. 


Skønt fynsk i Maalet og af Stavn 
han fandt et Hjem i København. 


Et Folkefærd paa Vesterbro, 
Arbejdergader, blev han tro. 


For han var hjemme overalt, 
hvor Lyset paa en Skabning faldt. 


En øm og altid glædet Sjæl, 
som havde Lyset i sig selv. 


Skænk ham en Tanke, danske Mand: 


En Farve mer han gav sit Land. 
1930 

H. C. Andersen 


Det store Barn! Hans Æventyr 

gør Livet ungt i sorte Byer. 

Uskyldighedens søde Gave 

han rækker over Verdenshaveé. 
bd 


Der er et Alfeland, hvor Børn, 

i Selskab med en syet Bjørn 

og malet Hest, som staar paa Hjul, 
i Møbelvildnis leger Skjul. 


Her findes, vaklevorn og gammel, 
med Spor af Vold, en elsket Skammel, 
snart Skib, og snart firføddet Dyr, 
snart Motorcykle, kørt med Styr. 


Nu, endevendt, den er en Vugge, 
nu, ømt behandlet, selv en Dukke, 
nu kylet ad en Trappe ned — — 
hvad Skamlen udstaar Ingen ved! 


Af Klodser bygger man et Hus, 
som styrtes med Gevalt i Grus: 
De Stores flotte Voksenheder 
de Smaa i Tide forbereder! 

Man stiller op sit Militær, 

af støbte Folk paa Rad, en Hær, 
og mejer ned med en Kanon 
hu, hej, den ganske Bataljon! 


Hvad ej kan flaas med Haanden straks 
man finfordeler med en Saks. 

Jo, Barnet er i Svøb en Jahve, 

som ved sit Legetøj at ave. 


Med bygevarmt, lyksaligt Sind, 

snart bitter Graad, snart Smil paa Kind, 
man møder Modgang, falder, græder — 
og rejser sig til nye Glæder. 


Fra Gulvet set, hvor Barnet bor, 
hvor er de Stores Verden stor! 
Deroppe, hvorfra alle Goder 

og Godter kommer — der er Moder! 


Og Fader gaar paa Langebro 
og køber Barnet nye Sko. 

Og Kæmper, som den Lille ser, 
fra Himlen luder ned og ler. 


+ 
I denne Lilleverden han 
var hjemme over al Forstand. 


Han havde ogsaa let til Vandet — 
det oftest rørte Bryst i Landet! 

Den yppigste af alle Øer, 

det favre Fyn, hvor Lødekøer 
paa Blomsterbolstre hviles trygt, 
ved By af Honningkage bygt, 


Hvor Sproget er en skyldfri Sang, 
saa vennehuld som Dag er lang, 
og Lattermildhed aldrig svigter — 
her fødtes han, vor Børnedigter. 


Her staar endnu ved Gadekæret 
den hule Pil med Ris i Vejret, 
hvori en kæk Soldat steg ned 

og hented Gnisten, som vi ved. 


Den danske Stamme, hul og stynet, 
har mellem Stunder os forsynet 
med skjulte Kræfter fra sin Rod, 
som længe Undren efterlod. 


Legenden om den gode Ø, 

den har han sikret mod at dø: 
hin Barndoms-Ø vi fødtes paa. 
Som Ingen han forstod de Smaa. 


Selv var han barnløs, men hans Varme 
drog alle Smaabørn til hans Arme. 

Et Eden i en fredlyst Krog 

for altid lever i hans Bog. 

Ak, Ungdom, Barnets Verden, flyer, 
men bliver i hans Æventyr. 

Et Fingerkys til Pebersvenden, 

som var saa ene — Børnevennen! 


Konfirmationssang 


1930 
Synges som: Weyse: Nu vaagne alle Guds Fugle smaa …. 


Luk op, Alverden! En Skare staar 
paa Spring til den største Forandring. 
For sidste Gang Moder kæmmed vort Haar 
og sendte med Smil og med Sorg os 
afsted paa vor Vandring. 


Som Smaa vi leged” med Graveske 
og pudsede Næse paa Søster. 
Hvem ved hvad vi allesammen skal se! 
Det kalder fra Nord og fra Syd og fra 
Vester og Øster! 


Hør Damper tuder fra Øresund! 
Det blæser fra Lokomotivet! 
Paa Uret vi ser: Det er yderste Stund, 
om pakket vi faar, om vi naar 
Omnibilen til Livet! 


For mange Rejsen gaar ikke langt: 
bag Disken, til Filebænken! 
Dog de der begyndte bitterlig trangt 
fik oftere Samling og Tugt til at 
É afkaste Lænken. 


18 J. V. J.: Digte 


Og Søster du, som er bleven stor 
og regnes ret snart til de Smukke, 
du havner vel, haaber du, paa et Kontor. 
Men glem ikke Mors paradisiske 
Sang ved en Vugge! 


Saa flyv da mellem de Voksne ud! 
Hold til, unge Folk, hvor der knejses! 
Byt om med en, Overall Stivetøj s-Skrud 
og nærm dig med Nakken hvor tunge 
Ting løftes og rejses! 


Naar Følfod bræmmer hver Grøft med Guld, 

og Stæren har Glimmer paa Kjolen, 

med tvættede Øjne det nybagte Kuld 

og med indvendig Ild i en Paaskeblæst 
stormer mod Solen! 


1930 


Den gamle Rok 


Den gamle Kone, den gamle Rok, 
de havde, de to, i hinanden nok. 


Hun sad saa støt som en Tørveskrue 
og spandt, og spandt, i en Lergulvs Stue. 


Klædt i Hvergarn og køn, i sin Stol, 
med Rokkehjulet foran som en Sol. 


Og langsomt klipped, paa kalket Mur, 
med lang Perpendikkel, det gamle Ur. 


En gammel Tid, gaaet næsten i Staa, 
men højrøstet nok og grum til at slaa. 


Som Tidens Krebs klippede Klokken. 
Men uforstyrrelig snurrede Rokken. 


Ensom sad den Gamle og spandt, 
for hun var gammel, mens Tiden randt. 


Et stille Træk om den stumme Mund - 
hun loddede Livets Brønd til dens Bund. 


De trætte Øjne, for altid trætte — 
Hun gik med Ingen og Intet i Rette. 


Den gamle Kone var idel Hvile. 
Men Rokken, den skulde ile, ile. 


Hun spandt sin Traad, og hun spandt sine Tanker, 
en Sjæl, der kom i sig selv for Anker. 

Forlængst er hun død, den gamle Morlille. 
Og Rokken, den staar for altid stille. 


1929 


Fugl Føniks” Land 


En Vrinsken hører jeg i Gryet, 

og udenfor, hvor gyldne Fjer 
paa Himlen stryger, morgenskyet, 
en vinget Fabelhest jeg ser. . 


Ho! Er det dig min Lykkeganger 
og Ven fra Steppen, løbsk og ør! 
Forfører du en agtet Sanger 

til usandsynligt Ridt, som før? 


Til Himmels flyver du forvoven, 
med Luftkasteller i Forlening. 
Gaar ikke ogsaa du for Ploven 
og træller for en Fagforening? 


Paa Samfundsmark der bliver pløjet. 
Der hyppes paa Partiets Krikke. 

At derimod der bliver fløjet 

med Fabelhest, det huer ikke. 


Kritikens Rakkerøg man sadler. 

Og Lærdoms Stud for Læsset gaar. 
At nogen vandrer i en Vaar, 

i Poesiens Land, man dadler. 

Af Film og Jazz der er et Babel 

og Skraal om mer — men dybt forstemt. 
Den lyse, fuglefrie Fabel, 

de Gamles Munterhed, er glemt. 


Erhverv i Ære, Samfunds-Børste! 

I stiv Arm Verden hold, Hr. Lærer! 
Men tag det net, hvis med det første 
jeg fjerner mig til andre Sfærer. 


Thi mærk dig, sociale Pave, 
Indpisker du, som rider Naget: 

en velskabt Tanke, Glædens Gave, 
var altid hævet over Faget. 


Har ikke ogsaa jeg gjort Nytte 

og kulegravet mangen Mark? 

Hvem syntes glad? Hvem lod sig flytte? 
Man tog mod Gaven med et Spark. 


Naivt paa Byens Port du nagler 
Naturens Brev. Det golde Slæng 


i Munden paa hinanden kagler, 
det vante, hule Haandgemæng. 


Der sjokker de, med lange Hæle, 
forbitret i hinandens Spor! 

Først naar en Tanke de kan stjæle, 
til egen Pynt, den findes stor. 

Af Rendestenen stiger Rotten 

og skærper Tand, med skiden Mund, 
ej uden Aarsag, aldenstund 

man selv i sin Tid traadte paa den. 


Lad Natmand dog med Natmand rives! 
Butiken trives uden dig. 

Naar hele Maalet er at kives 

du uden Afsked gaar din Vej. 


Der er et Barn endnu i Verden, 

til Trods for Paupertetsgebærden, 
et lattermildt, uskyldigt Folk. 

Gør dig en Gang til Glædens Tolk! 


En Urfryd dølger sig i Kræet, 

en kvæget Tak for Dagens Farve. 
Du deler Vækstlighed med Træet, 
du deler den med Orm og Larve. 


Ja, endnu blomstrer Rosenhækken, 
mens Sneglen kryber ind og spytter. 
Og Aaret lønner endnu Gækken 
med Guld af tusind Mælkebøtter. 


Hvis De en Blænding ser i Skyen, 
med Lynnedslag ved højlys Dag, 
da er det mig der med Behag, 
og uden Gæld, forlader Byen. 

Den gale Mand! Hvorhen han red? 
Hvor blev han af, den gale Mand? 

Fra Skyen kom en Latter ned: 

Fugl Føniks? Land! Fugl Føniks? Land! 
1931 


Den jydske Blæst 


Hør Vinden sukke, hør Vinden tude, 

med Munden lagt til din Kammerdør. 

En gammel Ve gaar igen derude 

og kalder ensom og mørk, som før. 
Og du er hjemme, paa Jyllands Steppe, 
med Lavlands-Sige, af Vind bevæget, 
og fjernt en Mølle paa Himlen præget, 
og Suk i Siv og i Lyngens Tæppe. 


Den jydske Blæst, og de jydske Sletter, 

Mil lagt til Mile af aaben Muld … 

Her aander Odin i Uvejrsnætter, 

Kong Snjo med Kappen af Frostsne fuld. 
De lave Længer paa Udmark trykker, 
med Gluggen pint under Straatagsbrynet, 
som efter Spark af en Storm i Synet; 
og Haven hælder fra Vest paa Krykker. 


Her græsser Gæsling i Tøjr ved Dammen, 

en stækket Skabning fra Noæ Ark. 

Og Hest og Ko ses for Ploven sammen, 

dem Gud velsigne, paa Blysands Mark. 
Med Strenghed tygger et Halmstraa Faaret, 
og bliver klippet, som Armod klippes. 

Dog Haabet lever hvor Drømmen slippes; 
er Rugen kort man barberer Skaaret! 


Ej grov man Guld, men var glad for Mergel; 
og selv med Stude vandt Smaamand med. 
I Medgang havde man Held med Spergel; 
og gæv Kartoffel man nød med Fred. 
Sligt Folk i Dalen, de kan kun stige. 
Foragtet Lod, det var dem en Gave. 
Ukendt de muldner i glemte Grave; 
men de har tømret paa Danmarks Rige. 


Afkom af dem fløj som Frø med Blæsten 
til andre Strande, et rastløst Kuld, 
og fandt paa Nybyggergrund i Vesten, 
en anden Steppe, for Ploven Muld. 
Naar Vinden tuder i tunge Nætter 
og orgler ensom, Atlantens Røster, 
gaar sorte Tanker, som Intet trøster, 
Suk over Sø, imod Jyllands Sletter. 


Et Kor af Aander i Natten farer, 
den gamle Rejsende, Odins Jagt, 
en svunden Ungtids forsprængte Skarer 
Udvandrersjæle, med Blæst i Pagt. 
Genfærd af Kimbrer og af Haruder, 
og Gny af Jyder i Englandsfølge, 
det spøger af dem som Skum paa Bølge, 
som vilden Galt der i Mulmet tuder. 


Der dundrer Hav imod Jyllands Side, 

med Gnog i Grunden af grove Sten. 

Ind suser Stormen og gaar med stride 

og kolde Livtag til Marv og Ben. 
Som Hvalben stikker et Vrag i Sandet. 
Og bagom Klitten gaar Kvæget broget. 
Her bygger Bonden, af Gigten kroget, 
og skægget Fisker, som.bruger Vandet. 


Med Skjold paa Ryggen sig dukker Krattet, 
paa Knæ mod Vinden med vredne Trær. 
Fra Vesterhavet til Kattegattet 
løbsk Møllen gaar i det bryske Vejr. 
For Ploven nikker med svedte Flanker 
og Føllet hos sig den lodne Fole; 
og Bønderbørn en Mils Vej til Skole 
med Panden bøjet mod Vinden vanker. 


Kontrær Natur, hvor der støt forsages, 

hvor sen er Sejren og dyrekøbt, 

og ingen Vidner naar Livtag tages, 

af sligt det jydske Gemyt blev støbt. 
Men et Par selvhjulpne bare Hænder, 
det blotte Liv, paa beskedne Steder, 
har flere afsides, simple Glæder 
end fulde Huse og Medgang kender. 


"Taknemligheden er selv en Gave, 
uskyldig, skøn, som Blomst Ærenpris. 

Hvor Barnet planter sig selv en Have 
af Star i Sandet, er Paradis. 
Af store Synskredse Sindet drages 
og fylder sig, som naar Fugle letter. 
Og Mørket ruger enorme Nætter. 
Nyt springer Livet hver Gang det dages. 


De jydske Afstande! Jydske Tider! 
Et Suk af Slægter og svundne Aar 
i Blæsten over din Skorsten rider. 
Ja Vinden varer, hvorvel den gaar. 
Snart vil min Rude mod Natten falme. 
Og høres Vinden i Døren tude, 
da er det mig og mit Vejr derude, 
en Vandrers Suk, lagt til Nattens Salme. 


De Gamle saa du, med Nakken bøjet 
af Livets Byrde, mod Graven gaa. 
Naturen takket, Naturen føjet! 
Men uden Sorg blev de ikke graa. 
Et Prust jeg hører, som Aar der ømmer sig, 
af døde Aner paa Støttrup Hede, 
forsagte Bønder — de bliver nede! 
I Nat og Vind er det dem der rømmer sig. 


Og mere nær jeg min Fader kender, 

et Suk i Skægget, et sobert Kny. 

Han fandt med samt sine Muldvarp-Hænder 
og stille Tanke i Jorden Ly. 

Men hult i Natten, som svære Varsler, 
Ulvindetuden, Naturens Vaande, 

jeg hører spøge i Blæstens Aande 
Afgrundens Mæle, min Moders Barsler. 


Det mumler ensomt, med avet Stemme, 
af Mænd som kom i det Fjerne bort: 
Hvadenten udenlands eller hjemme 
du lægger Staven, er Livet kort. 

Og Vinden runder, med samt Begæret, 


den ganske Jord og de store Vandes 
safirblaa Baner, fra Kap til Andes, 
og tuder sig en Oktav i Vejret. 


Hør Genfærd rejser med mørke Sange 

forbi derude og sorgfuld Mund. 

I Kor de kvæder: Aa vi var mange 

som havde gerne paa Jord vor Stund. 
Hør Vinden tude, hør Vinden gale, 
den bærer Hilsen fra Verdenshave, 
og Jordens Farve, og Jordens Grave, 
og Lykkestunden i Jordens Dale … 


Lyt til den Rejsendes strenge Tale! 


1931 


Paaskebadet 


Ved Paasketid er Sjællands Ager tør. 


Det blæser koldt, til Marven, som fra Polen. 


En Vaarvind tuder mægtig i din Dør. 
Og ud sin Paafuglhale spreder Solen. 
De aabne Marker kalder dig som før. 
Led bliver dig din Stue, Sengen, Stolen. 
Nu finder Sted igen den ny Besjæling 
af Lyset og af Kulden i Formæling. 


Den unge danske Mand med samt hans Mø 
paa Cykle i en fremmed Egn sig dølger. 

De lever, dobbelt taget, paa en Ø. 

Med Vinden de en Rendebane følger, 

hvor Vinden river op en knaldblaa Sø, 

og gaar med Landet op og ned i Bølger. 
Og Dagens Maal er naaet, mens der hastes: 
hinandens Selskab, hvorsomhelst der rastes. 


En Ø, samt Fart, skal føre til en Strand, 
eksempelvis en Klint ved Kattegattet. 
Her staar de, ene to, ved Jordens Rand, 
hvor Stien munder ud af Fyrrekrattet, 
beskedne to foran det store Vand, 

jo mere ene to, jo mere skattet … 

Og uden lang Passiar de smider Hammen 
og stormer Haand i Haand i Bølgekammen. 


Der dypped du dig, nøgen som en Sæl, 

og trind som den, i Elementet, Søster, 
hvorfra du kom, du Tidevandets Sjæl, 

med Rytmen af et Hav bag dine Bryster, 
forsynlig skabt, fra Hoved og til Hæl, 

og rundeligt vatteret som en Trøster. 

Saa tæt som Vandet favner dig, du Ranke, 
saa tæt omslutter dig din Bejlers Tanke. 


En ung Gudinde gemmes i din Særk, 

men taaler Lyset, fejlfri, vel beskaaret, 
om Livet smækker, under Bæltet stærk, 
paa Marmorstøtter som et Tempel baaret, 
og med en Hoppes Hofter — Underværk, 
af Alnaturen til sit Mønster kaaret! 

I Roer Kvinden klassisk, skøn i Svøb — 
men se et splitternøgent Liv i Løb! 


En vældig Bølge bryder dem i Knæ. 
Den danske Sommer lovlig tidlig priset! 
I Is begraves de som af en Bræ, 

til sidste Nervefiber gennemiset. 

Op kommer de som druknet, finder Læ, 


alt Vejr berøvet, gennemrystet, riset. 
En Klud mod Vinden paa den kornblaa Krop! 
Og saa i Klitten skyndsomst en Galop! 

Da falder over Strand og Klint en Kveld. 
En svanger Skygge over Havet glider. 
Solskiven brat halveres af et Spjæld 

og ind i flakte Alpetinder rider. 

Ned krænger Skyen som et svovlhvidt Fjeld, 
og Millioner Hagl mod Jorden bider! 

Lys bryder atter gennem Bygens Gitter, 

og Himlen falder ned i iskold Flitter. 


Af Bygen sprang et vildt, forhekset Lyn, 


med Skrald i Himlens Loft som fra en Raaber. 


Saa sejrer Solen, et almægtigt Syn, 


og smelter nyfødt Lys i tusind Draaber. 


Regnbuen paa Retræten smykker Skyen. 
Da høres Lærken! Alnaturen haaber. 

En Dødens Kulde op fra Jorden damper. 
Og ildgrøn Søen i sin Tærskel stamper. 


I Marehalmen fandt de to et Hi. 

Her hytted de sig, i hinandens Arme. 

Er Verden vild og uden Varme i 

man finder hos hinanden Blodets Varme. 
Hen over Gryden Bygen peb forbi. 

Hult i sit Trug de hørte Havet larme. 

Et Hagl som smeltede kom dem i Munden. 
Da smagte Himlens Bæger de til Bunden. 


Der er en fjælet Verden ved en Strand, 
hvor Ensomhed og Elementer mødes, 


en Viden Ingen ved, det tabte Land, 
bevaret i en Duft, af det der fødes, 
den rige Duft af Lys og Luft og Vand, 
naar Havets Salte af en Sol forsødes. 
Et Urliv føles her, som du har glemt. 
Men dybt det er i dine Aarer gemt. 


Et Aar saavel derefter ligger blaa 

den samme Strand, i Sommersol, og spejler 
et Himmelhvælv med Klodeskyer paa, 

og i et Havblik, endevendt, en Sejler. 

Et enigt Par mod Søen ses at gaa: 

Fru Danmark gaar i Badet med sin Bejler. 
Sin Førstefødte dypper hun i Bølgen, 

og føjer til med Fryd: her ser den Følgen! 

19 J. V. J.: Digte 


Skolesang 


Som Lykke føles det at lære, 
naar Altet gribes i det Nære. 


Glad og ubevidst du kom i Verden ind, 
med Naturens egen Tone i dit Sind. 
Aldrig skinner Sol som Barnets Sol igen. 
Lys dit hele Liv du faar fra den! 


Vel endnu du mindes da med Barmen trang 
du i Skole dig begav for første Gang. 

Bag et Udhus du med Katten Afsked tog. 
Moder stod forstummet, da du drog. 


Randsel havde du paa Bag, med Bogen i 
Gaasedammens ferske Folk du gik forbi. 
Mundforraad til Rejsen bar du i din Bylt. 
Verden var med Solskin tyndt forgyldt. 


Lidet, spæde Vandringsmand, du da forstod 
at et Land for altid, altid du forlod: 
Barnesjælens Land, som Evigheden helt, 
Barnets Tid, af ingen Timer delt. 


Hjem du kom igen, men som en Alvorsmand, 
fængslet, indadvendt i Blikket, af Forstand. 


290 


Alfabetet har en Verdensorden skabt; 
Barnets lille Univers gik tabt. 


Dog en Rigdom i Erstatning snart du fik: 
Bogens Under, aabnet for et tørstigt Blik. 
Aldrig saa du siden uden henrykt Savn 
Smaabørn med en elsket Bog i Favn. 


Friskhed bringer Barnet, selv til Skolekaar. 
Jubel hører du i By — en Skolegaard! 

Bag Kasernemur et himmelsk Englekor? 
Børneskarer, helt af denne Jord! 


Du som lærer, søg Naturens eget Væld, 

bag om Bogstav, Skoletime og Tabel! 
Visdom nærer sig med Held af hvad man ved 
— stundom af en dyb Uvidenhed! 


Led os hjem igen hvorfra som Børn vi kom, 
til Naturens aabne, simple Helligdom. | 
Gaa hos Børn i Skole, bliv som Barnet klog, 
selv et farvet Blad i Jordens Bog! 


1931 


Steen Steensen Blicher 


Med Røg og Støv roterer Tidens Hjul. 

Et Sekel snart han laa i Gravens Skjul, 

den gamle Digterpræst og Jægersmand, 
som gik sin Livsgang paa det jydske Land. 
De stumme Heders Løndom gav han Mæle. 
For han var Sjæl, som faa, af jydske Sjæle. 


De dystre Sletter, under Himlens Hvælv, 
et Aasyn lig, fordybet i sig selv, 
Al-Evigheden, fængslet i en Stund — 


her gik han fordum, Blicher og hans Hund. 


Naar Solen bag en skaaren Synsrand daler 
hans Aand endnu i Aftenvinden taler. 


Paa Heden møder du hans Sind endnu; 
en svær, fordybet Higen sporer du, 

som fik du, dunkelt hobet op, en Marv 

af undergangne Slægters Ve i Arv. 
Forstummet lagde ned de Gamle Staven, 
men snapper efter Liv endnu fra Graven. 


Han samled i sig mange Slægters Sorg, 
og tog, som de, det korte Liv paa Borg. 
I Tjørnekrat og Nælder gik han træt, 


292 


mod Armods Kno han værged sig kun slet. 
Af Uro fik han nok, samt Stik i Hælen … 
Hav Tak for Vellyd, Form, og Flugt i Sjælen! 


Thi, omend hæs, han sang en ædel Sang, 

den lange Tone, Fundamentets Klang. 

Hos ham trak op til Slag det støre Ur, 

vel næppe hvert Aarhundred hørt: Natur. 
Mens nogle skrød om Genbyrds Liv i Norden, 


han grov en gammel Bonde ud af Jorden. 


Melodisk fødtes i hans Jægersind 

et Fløjtespil, i Flugt med vilden Vind. 

En ensom Node, Hjejlens 'Tundra-Røst, 

lod Jordens Aldre opstaa i hans Bryst. 

Og ingen Mand som han saa Himlen aaben, 
naar Lærken steg mod Vaar i Tøbrudsdaaben. 


Han tog mod Regn og Sol. Han gik paa Jord. 
For ham det var ej Mundsvejr: Fædres Spor. 
Han hæved Skatte i en Skammekrog. 

Han indskrev Jyders Art i Danmarks Bog. 
Med Jylland Form i Form, af Livet mærket, 
hans Tømmer Danmarks Odel har forstærket. 


1932 


Jylland 


Fra Blaavandshuk og til Skagens Fyr 

staar Blæsten paa, med Flaader af Skyer, 

og skriver Runer i Klittens Sand, 

som Bølgen sletter med vaad Forstand. 
Og ude rider, jordtungt i Travet, 
med Underdønning og dystert Havet. 


Histovre England — Flamborough Head! 
Det kendes Danske besynderligt ved. 
Hvad der er brækket af Klinten her 
passer i Bruddet, rundeligt, der. 


Med gammelt Skippermaal skræber Maagen: 


Kurs imod Vest, støt gennem Taagen! 


Med Ryggen stemmet mod Strøm og Slud 
strækker Moderlandet en Luffe ud 
og læer over et Hvalpe-Kuld, 
hele Østersøen af Øer fuld. 
Med Kuppelskove er Jylland teltet 
den Vej der vender solet mod Beltet. 


Men Landets Indre, uden et Smil, 
byder lidet mer end de luftige Mil, 


Heder og Kær og ansigtsløs Egn, 

stemplet med en Forvildelses Tegn. 
Med langsom Udve Aaløbet kryber. 
Et Havsagn i en Sig sig fordyber. 


Den jydske Steppe, udstrakt og stum, 
samlede i sig Aartusinders Sum, 
fra Rensdyret knirked paa Tundra-Grus, 
til Fyrretræsskov med sit tynde Sus, 
og til Egekrattet, der veg for Ager, 
gulvet med Sten, sandet og mager. 


Et Væsen klædt i Huder og Bast, 

Nybygger, bed i en Lysning sig fast. 

Et Hul i den Jord han krattede i, 

ind i en Brink, gav ham Vinterhi. 
Hjemløse blev, da han ryddede Skoven, 
de vilde Okser, Plads fik de for Ploven! 


Og saadan saa du, skægstubbet, styg, 

med Selestrop overkryds paa sin Ryg, 

hans Ætling, med det hornede Spand, 

pløje lange IIdorm af flintstenet Land, 
Redskabet Jern, og Studene tamme, 
men Manden i Sind og i Skind den samme. 


Det siges Jyden blev rig paa en Sten, 
skønt tung til Hoften og mer end sen. 
Sit første Forsæt, det blev han tro: 

af Vildnis at skabe Menneskebo. 

Strenge Vilkaar, og strenge Vaner, 


og en Jættes Hænder, fik han af Aner. 


Med Hovedklædet for tugtig Tand 
ham fulgte en Viv, ingen Liljevand, 
Søster til Koen, hun stod for hans Ild, 


og fik en Tylvt Børn, under Livsbyrden snild. 


I hvilken gold, gudforladt Zone 
saa man gævere Egetræs Kone? 


Ad Aaerne op, i en Egebuls Baad, 

Ungfolket kom. Et Spædbarns Graad 

hørtes i Vinden saa langt af Led, 

en Bøn om Liv paa et vildsomt Sted. 
Og ned ad Aaerne, Slægtled efter 
kom de, glubske, med Ulvekræfter. 


For de der søgte i Vildmarken ind, 

de kom med Sind. De efterlod Sind. 

Et Skibssyn, set i en stormreden Sky — 

saa søgte Afkommet Kysten paany ! 
Kræfter som hober sig op i Skjulet: 
Jyllands Puls: Rytmen: Pendulet! 


Du gamle Land, mellem Have strakt, 
blev tro din lange urolige Vagt. 
Mens Blæsten klemte, og Frosten bed, 
du lærte Slægterne Haardførhed, 
og førte Liv over Tidens Floder, 
Jylland, folkeslagfødende Moder! 


1933 

Englandssangen 


Med hvide Klinter rejser sig af Søen, 
selv som et vældigt Fartøj hele Øen, 
for fulde Sejl, mod Klodeskyers Barm, 
I Vesterhavets Arm: 

England! 


Din Stammes Aner, Folk med Salt i Brynet, 
i aaben, tjæret Baad, de har ved Synet 
følt Hjertet hoppe, glubsk, i haaret Bryst: 
en attraaværdig Kyst! 

England! 


Du møder Øjne der, af fjerne Ætter, 
hvis Fædre fordum saa de danske Sletter, 
den lysblaa Iris, Fjernhed i et Blik — 
en Styresmands Bestik: 

England! 


Et Husbond-Folk, til disse Kyster knyttet, 
har plantet Mærket vidt, en Verden skøttet. 
Et Skippermaal, i Angelsaksers Mund, 
gik over Jordens Rund: 

England! 


Mens Hestfolk spændte sammen Vestens Lande, 
gik Briten Havets Vej til fjerne Strande. 

Et Drømmerige rejste man i Rom; 

men Britens Rige kom. 


England! Fritz Syberg 


Den danske Skæbne blev: at blive hjemme. Hvor klar er Aftnen. Nytændt staar en Stjerne. 


En større Tegning fik i England Fremme. Forklaret Rummet hvælves som en Hjerne, 
Men endnu bunder fælles Arv og Kaar i samme Ring det Nære og det Fjerne. 
i samme gamle Gaard. i 
England! De lyse Nætters lykkelige Tjæld, 
vor Sommerstund, den lakker nu paa Hæld. 


Og krænger Skuden nu og hælder Mærket, Snart luder Aaret mod en tidlig Kveld. 
og graver Muldvarp under Udenværket, 


læg dig paa Sinde, danske Mand, et Raad, 


Men Julisolen luer, Tropegrader … 
Vi er i samme Baad! 


Vandvognen væder Sten i Storbygader. 


England! Al Danmark søger Kysterne og bader. 


Den hvide Mand — hans Grav er ikke gravet. De midjesmækre, søde danske Møer, 
End glaner Englands Klinter ud mod Havet, af Solen brunet som paa Sydhavsøer, 


et Skippersyn, det Fjerne i et Blik: i begraver sig i transparente Søer. 
Den hvide Mands Bestik: 
England! Fra Stranden høres Børn, i Kor med Maager. 
1. December 1931. i Det solskinsstukne Hav konkyljekoger. 
Og du? Dit Malerøje skærpet vaager. 


Med Visdom, velerhvervet, ved at graane, 
bevæget ser du Hav og Himmel blaane, 
i Syd Fantomet af en Sommermaane. 


Og Vinden ser du over Kornet ile, 
en løs Gesel, som galen efter Mile, 
forstaaet vel af somme, selv i Hvile. 


En Følsom, der betragter, traadt til Side, 
deltagende, og ser Parforcen ride, 
som den hvis sikre Andel blev: at vide. 


Forfald og Død som Slanger altid gabte 
om Manden, som mod Krybet altid tabte. 
Men uforgiftet staar hvad Manden skabte. 


Hvad du har vidst om Danmark, Søn af Fyn, 
forbliver, som et vederkvæget Syn, 
brændt ind i Nuet af en Seers Bryn. 


Dig huer Lys og Luft, Aarstiders Vejr, 
og nogle Pile, hensat ved et Kær, 
fornødenheds-befriet al din Færd. 


Et Ave, hvor du gaar, Naturen nær! 

Længsel efter Bjørnson 


Bort han gik, den store Haaber, 
med den aabne Færd. 

Uret, Vold til Himlen raaber; 
han er ikke nær. 

Tiden sortner som et FADEL 
Livets varme Ven 

mindes mange nu med Længsel: 
Var han her igen! 


mindes mange nu med Længsel: 
Var han, var han her igen! 


Frygten, Hadets Torn i Kødet … 
Løgnen gjort til Norm … 
Aldrig, aldrig! Han forbød det, 
med sin store Form. 

Tugt og Mandevid foragtet … 
Frihed under Hæl … 
Ingensinde! Han har sagt det, 
med sin rige Sjæl. 


Ingensinde! Han har sagt det, 
sagt det, med sin rige Sjæl. 


Solesmil paa Vaarbrudsbølge, 
Børn og Kid paa Jord: 
Sommer gik i Bjørnsons Følge, 
Ungdom i hans Spor! 

Livet svøbt i Uskylds Kaabe, 
skærmet i hans Favn! — 

Arme Slægt, forsøg at haabe 
Haabet i hans Navn! 


Arme Slægt, forsøg at haabe, 
haabe Haabet, i hans Navn! 


Paa Hundredeaarsdagen for Bjørnsons Fødsel, 
8. December 1932. 


Zoologisk Have 


Elefant. 
Saa tit du ser en Elefant 
du tænker: Kan det være sandt! 


Naturens bedste Æventyr! 
Med Haand i Næsen! Fabeldyr! 


Tag, Rokketaarn, imod en Hvede! 
Vi staar og elsker dig, hernede! 


Tapir. 
En paradisisk, strøgen Form, 
for alle Pattedyr en Norm! 


Flodhest. 
Forbavset ser man i dens Flab: 
Staar man foran et Pengeskab? 


Rhinoceros. 
Med Stenskreds Magt og Hønens Vid 
du stormer Himlen med dit Spid! 


Giraffen. 
At dine Øjne hviler paa 


det største Under Jorden saa! 

Zebra. 
Lynstraalens Tegn du fik paa Boven 
og Tordenkilens Kild i Hoven! 


Vildhest. 
En Tegning af din raske Krop 
min Tanke sætter i Galop! 


Dromedar. 
Kamelen tvende Pukler har. 
Med een maa nøjes Dromedar. 


Gnuen. 
At sprede med sit Aasyn Gru, 
skønt forsvarsløs, formaar en Gnu. 


Parkkvæget. 
Den hvide Parktyr og hans Ko — 


hvor saa man mere fromme to? 


Den amerikanske Bison. 
Dens Plads paa Jorden vil staa tom. 
Een Bøffel gik, en anden kom. 


Renen. 
Med Renen Samojed og Lap, 
som Istidsmanden, løb om Kap. 


Elgen. 
Et Klip jeg hørte: Elgens Klove, 


ved Maaneskin i svenske Skove. 

20 


J.V. J.: Digte 


Der gik en Aand i Sump og Rør. 
Hvor, Jæger, hørte du det før? 


Løven. 
Din Frihed lod du dig berøve. 
Du fik til Uven Kvæget, Løve! 


Tigeren. 
Om Kvinden skal du minde, Tiger — 
hvis man tør tro hvad Ofret siger. 


Leopard. 
Desværre kun at Rov og Mord 
i sjælfuld Skabning ofte bor. 


Jaguar. 
Dig nægter vi med Føje Fred: 
Flodsvinet har du gjort Fortræd! 


Puma. 
Kondor og Klapperslange, Puma, 
saa dine Øjne, Montezuma! 


Isbjørn. 
Som alle vil din Mad du bide. 
Et Fingerkys til dig, du Hvide! 


Malajisk Bjørn. 
Hjulbenet er han, lodne Kræ. 


Und ham hans Honning, i hans Træ! 

Vaskebjørn. 
Naturen gav dig gode Gaver: 
Din Pels forsyner os med Kraver. 


Hyænen. 
Med Ryggen krum af skidne Glæder 
du ler i Mørket, Knokkelæder! 


Schakal. 
Et tvivlsomt Rygte; til Moralen 
bidrog et Minimum Schakalen. 


Bæver. 
Som Tømrer røber han Forstand, 
med Høvl i Mund, den vaade Mand. 


Haren. 
Som Skive Gnaveren jeg lover. 
Til Angreb gik den aldrig over. 


Kænguru. 
Sit Afkom bærer den i Pungen. 
Dens hele Kapital er Ungen. 


Sælen. 
Du gav dit Navn til Sjælland, Sæl. 
En Hyldest til din vaade Sjæl! 


Kappebavianen. 
Den raa, defekte Unatur … 
et Held at Bæstet er i Bur! 

Gibbonabe. 
Har du i Tropen Huloch hørt, 
dig Livets Morgen har berørt. 


Lemuren. 
Betragt den, og faa Gaasehud: 
Just saadan ser en Mare ud. 


Chimpansen. 
En Drøm man giver sig i Vold 
saa tit man ser den lodne Trold. 


Slutning. 
Med alle Dyr du er i Slægt. 
Tag Dyret i din Varetægt! 


Din lille Dreng, før han kan stave, 
tag ham i Zoologisk Have. 


Thi Dyrets Verden, Vel og Ve, 
det er den bedste AB C. 


1934 


Ægypterens Glæde 


Naar en Luftning i Gryet 

gaar hen over Nildalen 

og det er som om en Aand 

løber hen over Rørene i Sumpen, 
naar det hvisker, hvisker 

dybest i Papyrustykningen, 

da er det en Hemmelighed, 

som Ingen kender, 

uden du og jeg, 

uden du og jeg. 


Ene var vi der, 

du og jeg, 

os ene to, 

vor Seng Sivbaaden, 
under os Krokodillen, 
Dødskrybet, 

over vort Hoved Himlen! 


Solhøgen saa os, 

den velsignede, 

Re, 

og rystede sine Vinger 
over os i Solopgangen, 

som om Hjertet lo 
i Livgiverens Bryst, 
over hvor godt 

vi to var gemt! 


Altid, altid siden 

ytrer den en Lykkelatter 
i Morgengryet 

over Menneskeboliger 

i gudbenaadede 
Ægypten. 


1934 


Mod Lovløshed, mod Tyranni 
luk Haanden i, 
luk Haanden i! 


1934 


De Danske taalte ikke Tvang 


De Danske taalte ikke Tvang. — 

De Danske taalte ikke Tvang. Vor Sorg er bleven nu til Sang. 
Skønt lunede som Dag er lang, Hvem saa et Løvspring som i Aar? 
med Smilet væbnet, gav de Agt — Vort Haab, som Bøgen, lysklædt staar 
mod Ufrivillighed, mod Magt i Danmarks Gaard, 
de stod paa Vagt, å i Danmarks Gaard. 

de stod paa Vagt. 8. Maj 1945 
Et Egensind de fiki Arv, 
af nordiskfødte Slægters Marv. 
Saa langt som Nordsøbølgen gaar 
var Sindet smeltet som en Vaar, 
men Halsen haard, 

men Halsen haard. 


Kom Cromwell, der stod op mod Vold 
og gjorde Folkets Fjende kold, 
kom Jefferson ihu, der skrev 
hvad der den hele Verden blev 
et Frihedsbrev, 
et Frihedsbrev. 


Sent kommer Danskeren i Kog. 
Dog prøv og varm ham med et Aag! 
Den Mand du stammer fra var fri. 

Husdyret 


Hvor Bonden fordum rydded Bo 
ham fulgte i et Tøjr hans Ko. 
Naar den mod Fluer Halen svang 
hans Næringsvej var vel i Gang. 


Og ringere var ej hans Kaar 
han ejed jo et Kobbel Faar, 
dertil en Ged, som Føden fandt 
beskeden ved en Grøftekant. 


Udsigt han havde, lang og trang, 
til at besidde Øg engang. 
Imidlertid med Studefjed, 


og Taalmod, vandt han ogsaa med. 


Af Vildnis skabte han en Mark, 
som Næring gav til Noæ Ark, 

af haaret og af fjedret Kræ, 

der under Tag med ham fandt Læ. 


Et Grynt fra Soen i dens Sti 

for Vintersul gav Garanti. 

Og Gaasen som ved Sigen gik. 

Af den man Fugt paa Tungen fik. 

En Kat af Musene tog Told. 

Og Bindehunden greb med Vold, 

i Lænken strakt, med blottet Tand, 
den sagesløse Vandrer an. 


For Aandens Krav, Respekt og Tvivl, 
paa Hylden havde man en Bivl. 

Og bladed, i en fredet Krog, 

med Fynd i Holmblads Salmebog. 


Kort sagt: en Kvinde ved en Rok, 
en sund, fornuftig Børneflok, 

en Mødding, kronet af en Kok, 

i Piben Ild — var Bonden nok. 


+ 


Men slog sig nu forfangen hans Ko, 
da var det ude med Bondens Ro. 


Naar Koen i Baasen har lagt sig ned, 
og har hede Horn, saa ved man Besked. 


Naar hverken den tager Salt eller Brød 
af Konens Haand, da er Koen i Nød. 


Saa staar der da en ludende lang 
kabudsklædt Mand i Dyrlægens Gang. 


Det trækker op i Bolsmandens Kværk 
som til Slag i et rustent Bornholmerværk. 

Kommer ikke Hjælp er Koen fortabt. 
Paa Hedevejene køres der skrapt. 


Fortvivlet Konen i Nødset staar 
ved Koens Hoved. Hvad Dyrlægen spaar? 


Han lægger sit Øre til Dyrets Flanke 
og lytter længe. Hvad er hans Tanke? 


Ad Slutningers Vej gør han op sin Sum, 
hvad Liv'et siger; Koen er stum. 


Den syge Ko, har du hørt den drage 
Pusten besværet, uden en Klage? 


Saa du dens Blik, i en Lygtes Skær? 
En Nat i Natten dølger sig der. 


En dunkel Gaade, dugget af Ve: 
Hvad skal med mig arme Høved ske? 


Det rører sig fattigt under dens Stjern. 
Menneske, staar du Kvæget saa fjern? 


Det samme Liv trænger paa i Marven, 
gaa foran eller gaa bagved Harven. 


Koen blev reddet. Var det vel sært, 
naar man har været henne og lært? 
kal 

Husdyrets Saga, Husdyrets Kald, 
fra Vildskoven til Bondens Stald! 


Hvem gik i Skole mest hos hinanden. 
"Tæmmet blev begge, Tyren og Manden. 


Ez 


Det skulde staa i Danmarks Skjold: 
Koen, givet Kvinden i Vold. 


1934 


Ludvig Holstein 


Mod Syd fjerner Decembersolen sig støt. 
De frosne Søer spejler et sildigt Gry- 

Og rimet, stivnet rækker Skoven 

mod Maanens Genfærd de nøgne Grene. 


De svundne Sommerstunder i Mindet nu 
tilbage synker, som andre Somre før. 
En Afskedstagen — alt for ofte 
Løvspringet saa du med Løvfald veksle. 


Men Summen af dine Somre, Aarenes Fragt 
fordyber, Digter, dit Sind, besjæler din Sjæl, 
et Fond af vel erindret Glæde. 
Gives der endelig anden Ejendom? 


Du Nordalbingier, Skud af Holtseters Æt, 
en Ø førte du med dig, hvorhen du gik. 

I Omrids ikke ulig Sjælland, 

men ledende Tanken hen paa Kythera. 


I den inderste By, i Fiolstrædes dybeste Gaard, 
fjæler du dig, en Vindeltrappe til Vejrs. 
Her paa en Sal, hvor Gulvet hælder, 
forskanser du dig bag et Læ af Bøger. 

Gaden, en fjern Horisont af Bilers Horn, 
forbliver fjern, passerer, som hist i Rom 

den vilde Larm fra Hippodromen. 

Hvad javede man, hvad javer man efter? 


Fra Dybet af den gamle Fiolstræde Gaard 
rækker et Træ sig mod Tredjesalen. Det gror. 
De aabne Knopper aander Balsam 
ind ad din Rude, hver Gang det vaarer. 


Paa Vinduesbrættet sætter en Mejse sig, 
flygtigt Besøg, af en lille fjedret Alf. 

Og aftensolbelyst en Solsort 

kvæder fra Genbogaardens Skorsten. 


Af Haver skjuler de gamle Gaarde en Rest, 
Her ruger hemmeligt — hvor? — et Skovduepar, 
Skovensomheden mellem Mure, 
læsket af lange rolige Pavser. 


En Hyldest naar, Bukoliker, dig i dit Træ. 

Og Sjællands Blomster hober sig paa dit Bord. 
Men du, med dine sytti Somre, 
sindsrolig ved hvad Livet har rakt dig. 


1934 


Det lille Folk 


Til Skole vandrer i Rahbeks Allé 
en morgenduelig, vakker Armé. 


De smaa Føl, tilbørlig teæmmet, 
gaaet i Selen, vasket og kemmet. 


Med Sælskinds Tornyster paa Nakken de hopper. 


Jo her rykker frem Kundskabens Tropper. 


Et Slag skal staa, til Fremtidens Held, 
om hvem der klarer sig bedst i Tabel. 


Somme, overrumplet af Stunden, 
haster, fik næppe tygget af Munden. 


Andre bevæger sig mere i Mag, 
efter Mønster af Valdemar Atterdag. 


De Mindste synes generet af Lænken, 
men konvoieres af Moder til Bænken. 


Og alle vandrer med Roser paa Kind, 
og et Babel af Stemmer, ad Porten ind. 

Smaapiger kommer, karske og lyse, 
fuldt udrustet, med Taske og Kyse. 


Som Vintergækker i Huden saa skære, 
pippende op med et Kvidder som Stære. 


Et Sjippetov fører de med sig om Midjen. 
For der skal sjippes og svajes som Vidjen. 


En Tegning med Kridt foran Skolens Port, 
eet Minuts Hinkeleg faar man da gjort. 


For det er jo Foraar, forhaabningsfuldt Tegn: 
Regn i Morges, med Udsigt til Regn! 


Dog se, Solen, den narrer April, 
bryder et Hul i Skyen med Smil! 


Og Straalerne føles et Nu som et Kærtegn, 
Ild under Øjet, Foraarets Jærtegn. 


Saa lyder en Klokke, bister i Klangen. 
I Klassen løfter sig Morgensangen. 


Klare Diskanter, hævet i Kor, 
et Raab fra den unge, nybaarne Jord. 


En lun Byge Fortovet væder. 
Inde bag Mure Børnene kvæder. 


Brødefri Sjæles Uskyld og Haab, 
mens ude Naturen annammer sin Daab. 


I Frikvarteret lyder et Vraal 
fra Skolegaarden, over alt Maal. 


Fem Hundrede Børn sluppet ud i det Fri, 
med indespærrede Livsaander i. 


Det kendes paa Skraalet, Regnen og Duften 
at der er Paaske og Vaar i Luften. 

Det var min Glæde i Rahbeks Allé 
det lille Folk fra min Rude at se. 


Mig stod Skolen og Gnyet jo nær, 
mit eget Kid lærte Bogstaver der. 


Maa altid her flokkes en Vaar, 
nye Kuld hvert kommende Aar! 


1935 


21 J.V. J.: Digte 


Jorden og Lyset 


Har du forestillet dig Jorden, 
Tellus mater, 

en Morgenstund, naar Gryet 
som en guldhaaret Gudinde 
stiger af Østen? 

Har du gjort dig klar 

hvordan Kloden 

krænger over i Lyset 

med sin, Evropaside, 

mens Kina og Kalifornien 
sænker sig i.Skyggen, 

den halve Verden der vaagner, 
og den anden halve der gaar i Seng? 


Har du fattet 

hvordan det fritsvævende 
enorme Legeme 

runder sig om sig selv 

i Verdensrummet, 

klar og blaa, 

klædt i Oceaner, 

og mangefarvet 

af fem Verdensdele, 

aaret af Floder 

gennem Urskove, 
og med et Isblink, 


som af død Mands Øjenstene, 


ved begge Poler? 


"Er Jordens Aldre 
gaaet op for dig? 


Gør du dig en Forestilling om 
hvor gammelt Livet er paa Jorden? 


Har du oversat Fossilets 
Cifferskrift til Liv 

og følt en Luftning 

fra de lunkne Have 
hvor Trilobiten levede? 


Har du lyttet dig 
til et Livstegn 
af Flyveøglen, 


naar den kæntrede over 


paa Skindvingen 


i Skumringen, 

som et Aandesyn 
mod Aftenrøden, 

i Jordens Ungdom? 


En Brønd af bundløse 
Aarmillioner 

og Skabningers Forvandling 
at skue ned i 

er Jordens Aldre. 

En almægtig Række 

af haandgribelige Mirakler 
er Verden, 

en Fontæne af Glæde, 
Ophav til din Tanke. 


Det mærkeligste Under 
hænger over dit Hoved, 
et Ildsted i Himlen: 
Solen. 


Saadan forholder det sig: 
Solen skinner, 
og du ser det, 


med mindre du er en Muldvarp. 


Den højeste Gave, 
det er at se. 

Det eneste der varer, 
det er at vide. 


Stjerneskuddet, 

en Ildskrift paa Himlen, 
undertegner din Kontrakt 
med Tilværelsen: 
Jernmalmen i Jorden 

og Meteoret 

ude fra Universet 

er af samme Oprindelse. 
Der findes mange Former, 
men kun af én Verden. 

Virkelig er Jorden 

under dine Fødder 

og over din Isse, 

til at fatte med Hænderne. 


Det haabede du i din Barndom, 
at du skulde se Bodensøen, 

og Gibraltar, 

og Kap det gode Haab, 

om du var heldig, 

og Pingvinerne 

ved Sydpolen, 

og Paradisfuglen 

paa Ny Guinea. 


Faldt det i din Lod 
at se Flyvefisken 

i det solede Hav 
under Monsunen? 


Saa du Sydkorset, 

som en Brosche 

af Brillanter 

hinsides Tærsklen 

for den hvide Mands Verden? 


Saa du Magellan-Skyerne 
sønden for Syd. 

Skær af andre Universer 
uden for Universet? 

Saa du the sack of coal, 
Kulsækken, 

det stjerneløse, 

sorte Hul 

over Stillehavet, 

en Brønd ud af Verden 

og ud i Intetheden? 

Hu! 

Hellere hygge sig 

hjemme under Syvstjernen! 


Vel oplyst 

er Verden. 

Kilder af Lys 
vælder fra Kloderne. 


Staa ud paa Gaden, 
hav Himlen over dig, 
da er du i Midten 

af Rummet og Tiden. 


Din Puls banker 

med alle Skabninger, 
som har et Hjerte. 

Du er bleven til 

som en Part af Jorden, 
en minimal Procent 

af Jordens Jernindhold 
indgaar i dine Celler. 


Dit Blod er salt 
som det store eller stille Ocean. 


Den ferske Regn — 
har du smagt den, 
da har du smagt Himlen. 


Der gaar en Flyver deroppe, 
som en Rok i Himlen. 


Hvad var det for et Bilmærke 
dér kørte? 


Og se, Mand, se, 


der kommer en Kvinde! 


1935 


Lillebeltsbroen 


Jeg fører Folk fra Bred til Bred. 

Far, Landsmand, over mig med Fred! 
Her skiller ingen Strømme nu, 

gaa trøstig over, Vandrer du! 

Som Myren Mennesket vil vandre. 
Jeg nærmer Sjæle til hverandre. 


Hør Toget, Drøn af Staal mod Staal, 
med Hyl det haster mod sit Maal. 

Ja det skal Verdens Ende naa. 

Men jeg skal stande, jeg skal staa, 
mens Tog gaar over mig med Dunder 
og Skib passerer nedenunder. 


Hvor Færgen svang for Strømmens Magt 
en Landevej af Jern er lagt. 


Kom Bil, som Skyttel i min Væv! 
Cyklist, henover Dybet svæv! 

Et Fugleperspektiv af Kyster 

dig, Vandrer, fra mit Spænd forlyster. 


Med Pillen ned paa Beltets Bund 
jeg skyder Ryg og staar en Stund; 


det første Tusind Aar og mer, 

vel nittet, jeg imødeser. 

De lange Tog, som Tiden, farer. 
Men jeg har plantet mig, jeg varer. 


Dig hilser Danmark, Fredens Værk, 
Trafikens Kæmpe, from og stærk! 
Maa lyse Bøge, Himlen blaa 

som Varsel for dit Formaal staa! 

At Fredens Aand sig ej fornægter 
fortæl med Fynd til sene Slægter! 

Louis Levy 


En svunden Sommer, hyllet i Afskedsdragt, 

den skønne, flygtige Tid endnu saa nær, 
Oktobers blussende Forbløden, 
smykker din Dag med sit sene Solskin. 


For tre Snese Aar takker Nornerne du, 
tilendebragt i en venlig Østersøby, 
et skyet Land med Aarstidsluner, 
dog Vægelsindet altid det samme. 


Her trives i vaade og milde Brisers Luft 
ved Alfarvej det lifligste Blomsterflor. 
Og Poesiens blaa Blomster 
finder du simpelthen i Kornet. 


Paa Landevejene vanker der Bønderbørn 
paa Vej til Skole, ærbart, det lille Folk, 
mens over Marken Sommerlærken 


syngende søger et Hul i Bygen. 


Blomster og Børn fattedes ikke dig. 

Selv var du en Vækst, Urtegaardsmand, 
Beskuer, Lytter i Naturen, 
set i Selskab med Børn og Blomster. 

Og i dit Spor blev der af Børnerim 


et selvvokset Flor, grønt som en Grøftekant. 


Her gemte du bag Bagatellen 
megen lattermild, prøvet Visdom. 


Dig rakte, Ven, Flora sin Blomsterkurv, 
Tidsler iblandt, en uundgaaelig Urt. 

Nu vinker dig med modne Frugter 

i spraglet Løvdragt en mild Autumnus. 

Kirsten Find 
Død 12. Maj 1936. 


Majløvet ud sin Fane slog. 
Men du, dit sidste Suk du drog. 


Den lyse Bøg med Sorg vi ser: 
Du ser den aldrig, aldrig mer. 


Vaar holder Indtog uden dig. 
Du gik din egen dunkle Vej. 


Forgæves vil vi hende søge 
imellem brudesvøbte Bøge. 


Selv havde hun en Gang sin Maj, 
brunøjet, pigelig og svaj. 


En yndig, vækstlig Sjæl, et Træ, 
som løvet bredte ud sit Læ. 


Af hende blev der Børn, en Flok, 
til selv hun brydsomt gik ved Stok. 


Hun havde mange Veer kendt. 
Nu er de endt. Nu er de endt. 

Og Lykken stod ved hendes Stol 
bestandig, Barnesmilets Sol. 


Hvem saa et Pigesind saa blidt, 
saa ufortrødent, lydefrit? 


Hun tog mod Liv, og Liv hun gav. 


Læg Bøgeløv paa hendes Grav! 


Frederik Poulsen 


Som en lang Dag 

er Livet. 

Efter den 

kommer der en Aften. 
Du kan ikke baade 
bruge dine Dage 

og haabe paa 

at beholde dem. 


Hellere være 
en Hund paa Jorden 


end den Ypperste 

i Underverdenen — 
saadan higede 

endnu i Hades 

den frygtelige Achilles 
efter Kødeligheden. 


Den Rasende 
havde jo Ret. 
Antiken, Grækerne 
greb Sandheden: 
Af alle Tilværelser 
hvorom der tales 

ejer du ingen 
uden din egen. 


Det vil du sande: 

der gives under Solen 

to Slags Mennesker, 

de taknemlige 

som nærer sig af Nuet, 
og de utaknemlige, 

der lever i Ønsket 

om andre Opholdssteder. 


Der er et Par Stykker 
som tør sige det, 

og som aabent vrager 
Oxford-Vejen, 

nogle faa die-hards, 
til dem hører han 
Pennens Førstemand, 
Frederik Poulsen. 


Ham skænkede Livet 

af fulde Skaaler. 

Viden og Skønhed, 

det var hans Skatte. 

Derfor dryppede der Glæde 
af hans Gerning, 

som Odins Ring 

ynglede Rigdom. 

En Tak 

til den Taknemlige! 
Han saa Verden. 
Han virkede. 

Et langt Liv 

til Lykkens Yndling! 
Arbejderen, 

Ære til ham! 


1936 


Himmerlands Tyr 


Himmerlands Tyr, 
Trivselstegnet, 

med den som Vartegn 
vandrede vaadestedte 
jydske Oldbønder 

ud fra deres Odel. 
Roms Ulvinde 

udrev Tyrens Indvolde. 


Oversvømmelser, 
Indbrud af Havet, 
haarde Hungeraar, 

i Himmerland, 

satte Bønderne 

ind paa at søge Syden. 
Kendt blev Karlene 
som de vilde Kimbrer. 


Overbefolkning, 

Uaar og Årmod, 

dertil en Skæbne, 
skubbede bag Skaren. 
Til Toget troppede sig 
sultende Thyboer. 

Undervejs optoges 
husvilde Amrumfolk. 


Udvandringen øgedes. 
Agende i Husvogne 
søgte de sønderpaa 
mod Solens Lande, 
Kvinder og Børn, 

Ko og Kalv, 

raske ridende Mænd 
om dem i Rundkreds. 


Græsgange gjaldt det. 
Groft tog de selv, 

paa Vejen mod Syden, 
med Sværdet som Segl, 
hvad de manglede, 

paa anden Mands Mark. 
Ingen god Omtale 

avles af Selvtægt. 


Til Rom rakte 
Kimbrernes Ry, 

endnu inden 

de øjnede Alperne. 
Med Grund gruede, 
som for Græshopper, 
togasvøbte Tykkemænd 
i Tiberstaden. 


Hørt havde man om hine 
hylende Kimbrer 

at de skred paa Skjolde, 
skraalende som Drenge, 
ned ad bratte Bræer 

i Brennerpasset 

og landede med Jubel 


i Laurbærlunde. 


Kendt er det at Konsulen 
Gnæus Papirius Carbo 
lærte ved Noreia 

at ryste for røde 
ubændige Bønder. 

De blev hans Bane. 

Skam og Skade fik 


Marcus Aurelius Scaurus! 


Meget formindskedes 

Gnæus Mallius Maximus. 
Det samme er at sige 

om Quintus Cervilius Cæpio. 
Slagen laa Romerhæren 

paa rygende Val i Arausio. 
Nu truede Himmerlands Tyr 
Tiberstaden. 


Men den Mand Marius 
(mindes skal han) 
rejste Romeraanden, 
den rivende Ulvinde. 

Han knuste Teutoner. 
Han knuste Kimbrer 
paa raudiske Marker, 
den Mand Marius. 


Det vides om vælske 
Vingaardsmænd 

at de gjorde siden, 

hvor Slaget havde staaet, 
Brug af Barbarernes 
Ben til Gærdestaver. 
Saaledes sandedes 
Drømmen om Syden! 


Det timedes Tyren 

at se Tiberstaden — 
som Sejrstrofæ 

op ad sacra via, 

hilst med Hujen 

af Romerhoben! 
Irgrøn fra Capitolium 


grinede Ulvinden. 


Hoftebrede Piger, 
Himmerlands Haab, 
solgtes siden 

paa Roms Slavetorv. 
Fodret med Byg 

blev blonde Bønderkarle 
og tækkedes Togaklædte 
som Gladiatorer. 

Ak Overflod! 
Endnu erindres den: 
Jyllands Sønner, 
som sank sønderpaa, 
kampglade Kimbrer. 
Navnet kalder, 
svulmer i Sjælen, 


som svunden Ungdom. 


VC FÅ 


Sommersolhvervssang 


Midsommerteltet, de lyse Nætter, 
staar tjældet over de danske Sletter. 
Som Søer, rørt af en Brise, Kornet 
nær Kysten staar under Maanehornet. 
Og Baal som tændes paa Næs og Bavn 
et Budskab bringer fra Stavn til Stavn. 


Sent høres Fugle, som ej vil sove. 

Det kalder, drager fra dunkle Skove. 

Den hvide Nat, hvor der vaagent drømmes, 
bedaarer mange; mod Skoven strømmes. 
Og Ungersvenden forsmaar sin Seng, 

før Sol staar op over dugvaad Eng. 


Skærsommer breder sin Blomsterhynde, 
med alle Urter og Aarets Ynde. 

Og glædedrukkent der fejres Sommer, 

i Skoven Jubel og Dunk af Trommer. 
Og naar Raketter og Blus er brændt, 

og Asken kold, da er Solen vendt. 


At Sommer kommer, og Sommer lakker, 
saa tit vi oplever det vi takker. 
For Aarets Genkomst, for Aarets Vaner, 

og Soles Vandring paa Stjernebaner, 
for Himmellegemers faste Gang, 
en Glædesild og en Solhvervssang! 


Lad det fordybe din Andagt, Broder: 

dit Timeglas er i Takt med Kloder. 

Dit Sommerblus, som kun stakket blænder, 
er Ild af Altets, der aldrig ender. 

Se Skov og Eng staar igen i Flor: 

Velsign din Sol og velsign din Jord! 


1936 


Bryllupssang 


I Skoven gik en Mand alene 
og søgte, uden Hus og Ild. 
Da stod en Pige tyst bag Grene; 
thi ogsaa hun var faret vild. 
Der mødtes de fra hver sin Kant. 
Paa Læben sad der dem en Smerte. 
Da fødte deres Hjerte: 
At de hinanden fandt! 


Vildfarne to, da var de hjemme! 
De gav hinanden deres Tro: 
Og aldrig stod det til at glemme 
at de var ene, og blev to. 
Hvor altid nyt det gamle Fund! 
En lang Forundring over hende, 
den tillidsfulde Kvinde, 
der gav dig Haand og Mund! 


Et Helle i Naturen gives, 

med Livets Ophav selv i Pagt. 

Selv vidløst Kreatur der rives 

en Vaabenhvil er underlagt. 

Hvad Ulven med sin Tand kan naa, 
det Ulven som en Dæmon følger; 

Ulvinden føder, dølger 
og elsker sine Smaa. 


Paa aaben Ager findes fjælet 
et ubeskyttet Fuglebo. 
Her reder, med en Sang formælet, 
til Barsel fjederklædte to. 
En himmelbaaren Lærkelyd 
besynger, lyse Sommerdage, 

en Rede og en Mage. 

Har Jorden større Fryd? 


Imod sin Genpart stunder Kønnet, 
Urvækst, forvaret i en Norm. 
Du i det andet Køn forskønnet 
ser hvad du savner i din Form. 
Liv som i Kimet blev fordelt, 
fjernt fra hinanden, uden Mening, 
gaar op i en Forening: 
Halvt bliver atter helt. 


Et Tog af Skygger, døde Slægter, 
i Mindets Haller tavse staar. 
Kom dem i Hu; sig ej fornægter 


hvad Roden og hvad Stammen spaar. 


Til Andagt maner Ættens Træ. 

Paa Frugtbarhed skal Træet prøves. 
Det grønner sig, det løves 
til nye Slægters Læ. 


1936 


Barnets Verden 


Kommer du i Hu da paa din Moders Arm 
højt du red, beskyttet, over Verdens Harm, 
eller naar du Tilflugt tog til Moders Knæ, 
sikker som paa Grenen af et Træ? 


Og erindrer du det første spæde Kny 

af din Førstefødte, Livets Bøn paa ny? 
Ramt du blev for altid i dit Væsens Rod, 
rørt ved Hjertet af en Barnefod. 


Fra din tabte Barndom, til du selv fik Børn, 
revet Skind du fik, sad fast i mangen Tjørn. 
Rykket nær fornam du Ensomhedens Sus — 
da lød Barnelatter i dit Hus. 


Solskin paa Altanen, Kvidder af en Spurv, 


og et nyfødt Liv som slumrer i sin Kurv, 
fredlyst her, hvordan sig siden Verden teer — 
nærer, Menneske, du Ønsker fler? 


Livet varter op med Rædsler og med Skarn. 
Udaadsmanden selv dog smelter for sit Barn. 
Ve dig, arme Sjæl i Skyggen, ønsk dig død, 
hvis dit Barn forgæves bad om Brød. 

Hvor en Moder tager Barnet til sit Bryst, 
der er, atter funden, Paradisets Kyst. 

Vid det, du som søger hvad du ikke ved: 
Mennesket fra Barnet stammer ned! 


Falmet Verden staar for den der selv er graa. 
Livets Lykkegave arves af de Smaa. 

Børn der gransker dig med Barnets vise Blik — 
hvilken anden Visdom holder Stik? 


Rov og Vold omkring dig — tag dit Barn i Favn! 
Alle Godheds Kilder, væld, i Barnets Navn! 
Barnets Verden, hvad Naturen sigted paa, 
Skyldfrihed og Glæde, vil den naa. 


1937 


Raadhusklokkerne 


Timeslag: 

Alting forgaar. 
Alting forgaar. 
Elsker du mig? 
Jeg elsker dig. 


Vægtersang: Kl. 12. 

Alt hvad der fødes forgaar. 
Dog Slægten bestaar. 
"Tidens Dæmoner, de farer. 
Men Kærlighed varer. 


Kl. 12. Nytaarsnat: 

Aaret til Ende er bragt. 

Tag Tiden i Agt. 

Trøstig ved Aarsskiftet atter 
om Skaftet du fatter. 


1935 


Pigen og Blæsten 


I Kamret brændte Lys som Guld. 
Der sad en Pige tankefuld, 

som Lyset tyst, i Ensomhed, 

og tog sit Haar for Natten ned. 


Og udenfor den vilde Vind 

sin Aande holdt, som saa han ind: 
Flet ind en Tanke i dit Haar 

for mig der gennem Natten gaar! 


1937. 


Flyveren 


Spøger der i Himlens Zone Kilometre over Byen 
en metallisk klangfuld Tone som en Luri 
Kuppelskyen, 
fjern og næppe til at høre, 
som en Ringen for dit Øre, 
skønner du, at over Skyens Alp en Ruteflyver 
klyver. 


Som en Energi i Staalet, flygtig som en Vandrestjerne, 
synger den sig frem mod Maalet og fortoner i det 
Fjerne, 
svindende i andre Sfærer 
som en Tordenkraft der bærer 
og i Højden over Hav og vilde Bjerges Kløfter 
løfter. 


Hør Propel og Motor kime, susende Cylinder-Kverne, 
højspændt, Time efter Time! Hvilket Sublimat af 
Hjerne! 
Elementerne af Aanden 
overvundet, samt af Haanden, 
Mandevid, som over Grænser, alle Jordens Riger, 
higer. 


Dædalus og Vølund rømte, da dem Jorden blev et 
Fængsel. 
Det var hvad de Gamle drømte: Giv mig Vinger! 
Ørnelængsel! 
Ikke Vinger dog; Motoren 
gjorde Hoppet over Jorden. 
Vil du Kløften, Flyver, Skellet mellem Verdensdele 
hele? 


Vid i Fanget som Kondoren Planet Luftens Bro 
betræder. 
Under det i Dybet Jorden, Kyster, Floder, Bjerge, 
Stæder! 
Drønende et Døgn det baner 
Vej sig over Oceaner. 
Indlandsisen! Sydhavsøer! Gennem Sjælen Syner 
lyner. 


Over Matterhorn at ride! Ætnas Krater set fraoven! 
Nilen, Cheops? Pyramide! Ceylon; Java! Tropeskoven 
Nordpaa, stigende mod Polen, 
Ishavskyster, Midnatssolen! 
Dine Bræer og af Istid brudte Urfjeldsborge, 
Norge! 


Saa du svævende fra Planet ovenfra Manhattans Babel, 
rygende mod Oceanet? Tro mig, Fabel over Fabel! 
Hængebroer, Dokker, Skibe, 
ud mod Øst Atlantens Stribe. 


Sæbeboble! Og i Toppen, over Flyvestolen, 
Solen! 
Flyverdøden — slukt i Knaldet, slettet som et Møl i 
Flammen! 
Foretrækker du Forfaldet, Alderdommens Knikken 
sammen? 
Nogle gaar paa Luft af Glæde. 
Andre slæber Sorgens Slæde. 


Giv mig raskt i Flugten, mens jeg stormer imod Lyset, 


Gyset! 


Fremskridt koster. Højt i Ære Luftens Ofre, 
Flyvermodet! 
Sejren over Luftens Sfære skyldes deres Ild i Blodet. 
I Propellens Tegn, som synger, 
Verden atter sig forynger. 
De der lever, de skal dobbelt fager Jordens Farve 
arve. 
1938 


Jernskibe, Skinner, Lokomotiv. 
Damphamren æltede Akse og Anker. — 
Da gjorde Smeden sig dystre Tanker. 


Smeden Jerntidens Vælde, hans Hænders Værk 
if i andres Vold, blev ham for stærk. 
I Landsbygaden du hører et Gny ,. Over ham luded Maskinens Kolos: 
af Hammerslag i det aarle Gry. Riget til den? Trældom til os? 
Der aver Smeden med kullet Stjern Herresæder for dem i Toppen, 
og fnysende Næsebor Jern med Jern. til Smeden bare et Skødskind paa Kroppen? 
Og Blæsebælgen sukker og tuder. y 
Og Ild fra Essé og Ambolt spruder. i Da smedede Smeden sit fineste Værk: 
at mange sammen, Forbund, gør stærk. 
Til Smedjen søgte det hele Sogn ( I Brynet stak ham, som fordum, en Bi, 
med søndret Redskab og smadret Vogn. saa Blodet randt, men Smeden hang i. 
Hos Smeden fik du skærpet din Plov Og da de var svejset, som en Mand, alle, 
og forfrisket din Hest med nyskoet Hov. i Smedenes Ring, lod han Hamren falde. 
Og vilde til Bunds du i Hemmeligheden 


om skjulte Ting, du forhørte Smeden. i Nu staar han rolig ved Bor og Fil 

og nitter Skibe og samler Bil. 
Fra Stenaldertid stod Smeden i Pagt Naar Flyver brummer i Himlens Blaa, 
med Aander og Ild, Elementernes Magt. Montørens Gerning han lider paa. 
Med Flint slaaet sammen i Tordendunst ; For Flugt paa Kloden takker vi Smeden. 
han øvede uefterlignelig Kunst, 1 Slaa et Slag, I Smede, for FREDEN! 
hinsides Magten, saavel som Listen: 1938 


Han havde Hamren! Han havde Gnisten! 


Saa flyttede Smeden i Storbyen ind 
med samt sin Hammer og Tang og sit Sind. 
Af Essen sprang et umaadeligt Liv: 

Hørvise 


Saa saar vi atter, som det sig bør, 
ved Pinsetider vor gode Hør. 
For længe var du i fremmede Lande. 
Velkommen, Urt, til de danske Strande! 


I vore Søers og Vandes Blaa 

et Mindets Skær af din Farve laa. 
Indfind dig snarest, som altid fager, 
spred Blomstersøer paa Danmarks Ager! 


Et Lovord, Urt, ved din Atterkomst! 
Slaa Rod i Riget, du Haabets Blomst! 
Tag mod vort Vejrlig, mod Sol og Væde, 
og bliv os længe til Gavn og Glæde! 


Skønt pigesart og kærmindeblaa, 
et Tømmer gemmer du i dit Straa. 

Naar Ave og Tugt om din Stængel griber 
du røber Styrke i hver en Fiber. 


Et blidt og et modstandskraftigt Siv — 
dig, Urt, dig vælger jeg mig til Viv, 
hvis dine Hensigter er som mine: 
Kom til min Hytte, sødeste Line! 

1940 

354 


Den danske Gaard 


I Stjernenatten mod nordre Pol | 
der sidder en Frue paa Højsædestol, | 
Slægternes Moder, kronet af Aar, | 
med Nordlys over sit graanede Haar, 
mærket af Skæbner, mærket af Tider; 

og under hende Aarhundreder skrider. | 


Som Aarstiders Rytme, Aarstiders Takt, | 
som Maanen der løfter med Tidevandsmagt, | | 
som Bølgen, naar Dybet rører sig stygt, 

og Havblik, med Himlens Billeder smykt, 
som Sol og Byger, som Tøbrudsfloder | 


er dit Hjerte, Danmark vor Moder. 


Stum og grebet ved Hjertet, med Ve 
hun følger hvad der skal Slægterne ske. 
De bryske Drenge, som hun gav Liv, 
de stod tidligt op, med Kølle og Kniv. 
Døtrene, store, skære og milde — | 
hvad ventede dem, i Verden den vilde? 


Saa kom hendes Kuld, med lidt Tvedragt, til Ro. | 
Daner vil Dannished, Daner vil bo. | 


Danmark dreves i tusinde Aar 

som een stor, selvstyret Gaard. 

Og endnu vidner de Gamles Grave 
om Slægters Følge i Danmarks Have. 


Fri var Danernes gamle Gaard. 

Men hvem, naar Verden hælder, bestaar? 
Marken, Danmark, Ætternes Grund? 
Sproget vi tog af vor Moders Mund? 

Fra Valen i Syd hører du Vraalet, 
Armeer mod Armeer, Staalet mod Staalet. 


Det græder i Danmarks lyse Nat. 

Danmark vor Moder sidder forladt. 

Sent i Kulden sprang Løvet ud — 

for hvem, min Gud, skal-nu Bøgen staa Brud? 
Men hun, vor Moder, hæver sin Pande: 

Agt mine Børn! Skaan mine Strande! 


Gæstfri var altid de Danskes Gaard. 

Sid Værten nær; kvæst ikke hans Laar! 
Fribaaren Stamme, af nordisk Sjæl, 
tager Tugt med det Gode, ej under Hæl. 
Og krænger Verden, gaar under Solen — 
Hil dig, vor Moder, paa Højsædestolen. 


5. Juni 1940. 


Vintersolhverv 1940 


Nu hælder Aaret. Dagen hælder, 
i Taager hyllet, lysforladt. 
Knapt dæmrer Dagen, før det kvelder, 
den gamle sorte stumme Nat: 
Et dobbelt Mørke sniger ind: 
mørkt udenfor, mørkt i dit Sind. 


Det svundne Aar — ja det er gaaet, 

med samt sin Angst og Aandenød. 

Naar Ragnarok er overstaaet 

en Fremtid bærer i sit Skød. 
Fortræd, Bekyring tog sin Told. 
Dog Livet har vi i Behold. 


Vor Tanke gaar til dem der bløder, 

hvor Jættestridens Møllesten 

med Vælde maler og forøder, 

mens Nornen spinder ondt sin Ten: 
de unge Liv, som aldrig mer, 
før de fik levet, Livet ser. 


De arme ramte Mødres Klage, 
den trøstesløse, lange Ve: 
Giv mig min døde Dreng tilbage! 

Hun skal ham aldrig mere se. 
Sit korte Liv han fik paa Borg. 
Et Suk til dem der er i Sorg. 


Hvad venter os, nu Solen vender, 
trods Harm, som paa vor Fatning sled? 
En Vaar paany, ihvad der hænder, 
et Haab i dybest Dunkelhed. 
Kom Lys, med Dagen atter lang, 
og Blomster, Bier, Fuglesang! 


Med Aarets Rytme i dit Hjerte 
forny dig i Naturens Aand. 
Tænd trøstig da din Julekerte 
og fat dit Barn ved buttet Haand. 
Et Barneblik som Stjerner spaar 
at Skyldfrihed og Lys bestaar. 


Lad flyve Smaalighedens Avne! 
Lad skrukke Hadets hæse Ravn! 


Nu vender Sol! Hvad kan du savne, 
med Barnet sluttet i din Favn? 
En Genius i Gryet staar, 


med stumme Træk —: det nye Aar. 


Møllen 


Spindende som Nornens Ten 

gaar den gamle Møllesten, 

maler Vinter, maler Vaar — 
Møllen gaar, Møllen gaar. 


Som et Timeglas af Jern 

rinder Tiden i sin Kvern, 

Aar og Aar og Åar og Åar — 
Møllen gaar, Møllen gaar. 


Møllen gaar paa samme Sted, 

rundt og rundt, men vinder med, 

stol paa det, den Maalet naar — 
Møllen gaar, Møllen gaar. 


Møllen maler, stundom Guld, 

stundom Skade, Skæppen fuld. 

Hvirvelvind: der gik dit Haar — 
Møllen gaar, Møllen gaar. 


Mellem Møllestene, Mand, 
males du — der gik en Tand! 
Kvernen som en Klokke slaar — 
Møllen gaar, Møllen gaar. 
1941 

Hør Ekko i Skovens Sale! 
Du ser dig bjergtagen om 
lød mellem Stammer en Tale, 
en Stemme, kaldte den: Kom/ 
Det blonde Træ 
Om Løvets Kaabe mon gemmer 
Der grønnes et Træ i Skoven en kløftet Forgrening hist, 
et smækkert, yndigt Træ, eller de rundeste Lemmer — 
svøbt i Solskin foroven, ved du det, Vandrer, forvist? 
og for alle Vinde i Læ. 


For sikkert Ingen skal sige Å 


Træet staar tyst og alene | om Træet, nys sprunget ud, 
og aander i Lys og Vaar, eller en udsprungen Pige 
det hælder med sine Grene spreder i Skoven sit Skrud. 
som et gyldent Hovedhaar. 

En Fugl der sang paa Kviste 
Hvem ved om i Løvets Vrimmel om Foraarets Hemmelighed 
to Øjne, ægte og blaa, røbed mig alt hvad den vidste. 
eller en vidaaben Himmel Og nu jeg ved hvad jeg ved. 
du dér med Undren saa? 1941 
Ved du naar Brombærranken 
holder dig fasti din Flugt — 
det er jo Brombærtanken 
at byde dig blidt af sin Frugt! 


Og kommer der dig i Lunden, 
ind i det tætteste Gem, 

et lifligt Blad imod Munden — 
blev du da kysset af hvem? 

Den store Maler 


En Luftaand over Danmarks Ager gaar, 
med Sol og Vind og Vejrlig i sit Haar. 

Han spreder Farve paa de danske Øer 

og ødsler Blaat paa Hav og Sund og Søer. 
Han maler Landet grønt, og Gry paa Gavle, 
med alle Spektrets Tinter paa sin Tavle. 


Et nordisk Lys, Palettens Farver smaa, 
med Velsmag stemt til Himlens svale Blaa, 
Motivet nært: et Pløjeland med Hegn 
forfrisket af Aprillys efter Regn, 

en Fjord, en Kyst, tegltakte lave Byer, 

og Luften høj, et Ocean af Skyer. 


Luftbilleder befrugter Tanken her. 

Som Ymers Hjerne er det danske Vejr. 

Fra Heden, over Kær, og Strand og Klit, 
gaar imod Hav og Brænding Blikket vidt. 
Mildt Maaneskær forbinder sig med Taage, 
og som et Perlemor deri en Maage. 


Aarstiders Luner som en Tryllevaand 
er Penslen i den store Malers Haand. 

Snart smykker han en Grøft med Følfods Guld, 


snart gør han Rugen grøn og grødefuld. 
Snart hvidter han med Snefog som et Lagen 
det ganske Land fra Gedser og til Skagen. 


Men skønnest pynter han ved Pinsetid, 
naar Solesmil fra Syd gør Dagen blid, 
da klæder han med Silke Bøgen grøn 
og lader blomstre bygevaad en Røn, 
og kvæger Øjet over danske Sletter 
med Mosebryg og Em og lyse Nætter. 


En Maler skabte dette lave Land, 

der som et-Lærred flyder paa et Vand. 
Gaa hen og følg ham, vask dit Syn i Regn, 
forlov dig med en fjælet, vakker Egn. 

Vel frister Æblet hist i andres Have. 

Dog her hvor du er fra, her skal du grave. 


1941 


April 


Med Lænker laaste Isens haarde 
og strenge Barre for vor Kyst. 


Sent Vintrens Jætte drog af Gaarde. 


Nu huser Haabet i vort Bryst. 

Med Muffer paa den valne Pil 
men med et Smil 

fra Gærdet hilser dig, April! 


Hvor Sneen laa den nøgne Ager, 
i Lyset blottet, syner gold. 
Muldvarpeskud i Solen bager. 


Højt hvælver Himlen sig, men kold. 


Spedalsk en Sne-Rest som et Skaar 
i Skyggen spaar: 
min Tid er omme, jeg forgaar. 


Skønjomfru Vintergæk i Særken 
tør møde, trods den bitre Vind. 
Højt over Sletten hænger Lærken, 
som vil den lukt i Solen ind. 
Dens Trille er at lyde paa, 

og Vaar-Ve faa, 
som Kildespring i Himlens Blaa. 

I Paaskeøsten Skoven gyser. 

Dog se, de nøgne Bøges Bark 

som Krysopras i Solen lyser. — 

Korthalset Bellis i en Mark! 

En ragget Plag, paa Siden strakt, 
af Solen bagt, 

i Vænget føler Vaarens Magt. 


Nu slippes Børn i ulden Trøje 

og Vanter paa i Luften ud. 

Se Himlen i et Barneøje! 

Narcissus-hvid den skære Hud! 

Hvor underfuldt naar Barnekaar, 
og nytændt Vaar, 

forenet mod en Fremtid gaar! 


Nedbør og Byger, Graad og Latter, 
og Lykkestraal —: April og Børn! 
Vor Sønnesøn som tappert fatter 
i Favn en elsket Teddy-Bjørn! 
Og Søster som med stille Færd 

en Klud har kær 
og prøver paa sig om den klær! 


I Mørketid blev mangen bøjet, 
med haarde Knuder i sin Hu. 
Dog Aaret har som før sig føjet. 
Du fryser ikke mere nu. 


Betænk din Lod, Naturens Gang. 


Forsøg en Sang, 
nu Sol paany gør Dagen lang! 


1941 


Fugletrækket 


Hør hvor Tudsen yppigt stønner i et blændet 
Foraarsvand, 

som Amfibiet der fordum paa en Dyndø gik i Land 

og med Fiskefod betraadte i en Bregneéskov vor Klode, 

af det Vaade vederkvæget og af Sol forrykt tilmode. 


Saa du kileformet udstrakt, tonende i Himlens Blaa 
med en Lyd som fjerne Harper, over Søndenhimlen gaa, 
luftigt tegnet som et Plovjern oppe under 
Skyens Baner, 
roende med strakte Halse, vendt mod Norden, 
en Tylvt Traner? 


Over Tag og Taarne flygtigt i den mørkelagte By 

naar dit Øre i en Regndis kvalt et natligt Fuglekny, 

Røster fra et Folk paa Rejse, som blev du af Aander 
vækket, 

kendte Stemmer: Viben, Rylen, Spoven — Fugletrækket! 


Vildgæs som med Strubetoner sfærisk over Himlen gik, 
stundesløst, en Graad i Skyen — ved du skønnere Musik? 
Det har ramt dem, Stæren, Storken, Nattergalen, 
søndernede, 
som en Ve i Fuglesjælen: der maa rejses, bygges Rede! 

Derfor lyder som Trompetstød Vaarforkynder 
Finkens Gal: 
Her vil grønnes, her vil løves, springes ud i Bøgens Sal. 
Det vil komme, varme Nætter, Stæren der fra 
Kassen flyver, 
Lærken som paa Himmelstigen over Kløvermarken 
klyver. 


Dog den Fugl vi fremfor alle venter med en lønlig Ve, 
skal vi den i dette Foraar, skal vi den ad Aare se? 

Savnet gælder dig, Fugl Føniks! Vil du lutret og fornyet 
af dit Bad i Verdensbranden svinge dig igen mod Gryet? 


1941 


24 J.V. J.: Digte 


Den danske Sommer 


I Kamret blæste ind et Brev 

med Budskab til mig hvor jeg laa, 
et Vildvinblad, som Høsten skrev 
med Blod og Guld sin Rune paa. 


Derude gik den vilde Vind 

i Solens høstligt sene Skær, 

min Fylgje, Genfærd af mit Sind, 
naar jeg har givet op mit Vejr. 


Forgyld mit Nu endnu en Gang, 


du Blus i Himlen, Verdens Lys, 
og giv mig at jeg gaar med Sang 
paa Læben til det sidste Gys. 


For mig stod Glædens Blomst i Flor 
den lange lyse Sommerstund 

jeg gæstede den grønne Jord. 

Nu venter mig en Vinterblund. 


Dit Sovehjerte, Moder, fik 

din Dreng i Arv. Dybt sover du. 
Snart er saa langt mit Øjeblik 
som dit forlængst udrundne Nu. 

Du bar mig, Moder, tit i Seng 
paa Armen som til Karons Baad. 
Og før han sov din trætte Dreng 
fik sig en lille Lykkegraad. 


Ja selv om Taaren smagte salt 
man strakte sig i Mørket from, 
til Mødighed paa Øjet faldt 


og Søvnen som en Balsam kom. 


Halvfjerde Snese eller saa 

af Aar er alt hvad Nornen gav. 
Hvor kort, at se tilbage paa, 

din Gang fra Vuggen til din Grav! 


Det Brev den vilde Vind har sendt, 
jeg ved det, har mig Stævne sat. 
Den lange Levedag er endt. 

Og lo og græd man lidt — Godnat! 


Men Sol og Maane vil bestaa. 
Og Jorderig, selv om du dør, 
med Hav og Kontinenter paa 
vil vende sig i Lys som før. 


Ja støt vil Sjælland rede Blomstersengen 


hvert Aar i Maj og lifligt løve Bøgen, 
mens Frøen gurgler sjælefro i Engen 
og i den lyse Nat du hører Gøgen. 

Hvor findes under Sommermaanens Horn 
et Land saa vidt og aabent, klædt med Korn: 
Den grønne Juni, fattet ind i Rammen 

af Hav og Himmelblaaet blandet sammen! 


I Slægt med Himlens Blaa jeg fandt et Sind, 
et Spejl af Aabenhedens rene Ro; 

her saa jeg i en simpel Ægthed ind, 

paa dette, Dagen, grunded jeg min Tro. 


En Sum af Somre, med en Ringen i 

af Lærkesang mod Kuppelskyens Tinde, 

og Visestumpen af en nidkær Bi, 

fra Blomst til Blomst, forklares i dit Minde. 


Det skønne Æbletræ, nys sprunget ud, 
som hvidt og rødt og duftigt soler sig 
og aander Svalhed som en Pigehud, 
Vaar-Under du! Men Bien, det var mig! 


Fra Himmelstigen plumper Lærken ned 
i lige Linje rettet imod Reden, 

et Skjulested hvorom kun Himlen ved, 
forsænket sindrigt i en Seng af Hveden. 


En Iling løber over Hvedens Sø, 

en Dønning, som et Smilehul i Kinden. 
Hvem bragte ud af Ligevægt en Mø 

som stod i helligt Havblik? Jeg var Vinden! 

Tilgiv, Demeter, at din lyse Fletning, 

din Kernefuldhed, modne Pragt som Ager, 
og Frodighed i Hvile, foraarsager 

at jeg for stedse stormer i din Retning! 


Saa vejes Æbletræet ned af Frugt, 
Foraarets Brudefærd som krones smukt. 
Alverden udenfor sin Verden søger; 
velsignet den der bærer og forøger! 


Har du, Pomona, ødslet dine Gaver, 

og Løvet daler tyst i dine Haver, 
berører Frostens Hæl hvad Aaret skabte, 
da tegner sig i Mindets Bog det Tabte. 


Nu falmer Skov, med Natterim i Haaret. 
Hvor indadvendt og grebet grubler Aaret: 
vor Sommerfryd, fordybet af en Ve, 

naar Marken hvidner med den første Sne. 


Mod Jorden hælder i en Regnslud Ranken, 
sit skære Blad- og Blomsterskrud berøvet. 
Med dobbelt Ømhed lever det i Tanken, 


som samme Nu, da den var svaj og løvet. 


Vort grønne Øland, Østersøens Smykke — 
et Suk, et Kys til dine Sommerstrande! 

En Krans af Hvedeaks omkring din Pande, 
Demeter, Danmark, Ophav til vor Lykke! 


1941 

Den lykkelige Ø 


Hvad er dig Verdens Sus og Brus, 
naar du har Smaabørn i dit Hus, 
en fredet Ø, midt i en By, 

hvor du og dine finder Ly?. 


I Gryet hører du en Spurv, 

og Kny som fra en spæd Skalmeje 
fra en der ligger i sin Kurv 

og er vort allerbedste Eje. 


Rask vokser, trives Mandefrøet, 
i Selskab med en Plydses Bjørn. 
Ja, Legetøj paa Gulvet strøet 
forkynder: her huserer Børn. 


Haand holdes over ham af Søster, 
som, skønt endnu hun bliver baaret, 
den lille Bjergbestiger trøster, 

naar han er faldet og er saaret. 


Naar ikke Møbler han bestiger 

han er en Bil, med alt lagt agter; 

snart skummel Indianerkriger; 

snart Skamlen han som Skib befragter. 

I samme Skammel, alvorsfuldt 

og sindrigt endevendt som Vugge, 
til Hvile bringer Søster huldt 

i Klude svøbt en elsket Dukke. 


Hvert Køn har tidligt sine Glæder: 
Mens Hamren ligger ham i Haand, 
befatter Søster sig med Baand 


og hvisker med sig selv om Klæder. 


Oh ja, vi ved hvad Vej det bærer. 


Det kommer rask, og rask det gaar. 


Vi finder dem, de tabte Aar, 
igen i Barnets Lykkesfærer. 


En Lyd af spæde Barnefjed 
paa Gulvet spøger i dit Minde. 
Erindrer du vor Ø, Veninde, 
og Lykken paa et fredet Sted? 


1942 


Hadet og Haabet 


Saa gik det haarde, bitre Aar, 

med Angster og med Ulivssaar, 

en Mark hvor Støv mod Himlen steg, 
og Faldne, mejet ned som Neg, 

et Slægtleds Ungdom, laa paa Skaar. 
Jo, Hadet høster som det saar! 


Just Solhvervsdag der stod en Blomst, 
et Pant paa Lysets Atterkomst, 

en Tusindfryd, i Regn og Slud, 

som Solens Øje sprunget ud, 
kortstilket, paa en sydlig Skrænt. 

Saa er da atter Aaret vendt! 


Naturen haaber. Haabet gror 


som Soltegn af den sorte Jord. 

Selv Regnen føles som en Daab. 
Trods Mørketid forsøg et Haab! 
Lavt hænger Himlen, graa som Bly, 
men gemmer i sin Grav et Gry. 


Mens Aaret skrider frem et Fjed, 
hvad haaber vi, hvad vil vi? Fred! 


Har Ild og Blod og Ragnarok — 

har Hadet ikke høstet nok? 

Kom i vor Vintersjæl en Vaar! 

Kom Tusindfryd! Kom Fredens Aar! 


1944 


Sidste Sang 


Hvor Bøgen luder, lys og sval, 
der sang i Maj en Nattergal. 
Den lokked i den lyse Kveld 
og kaldte med sit Tonevæld: 
Du hvem mit Hjerte stunder til, 
svar mig i Skoven hvis du vil. 
Du vil? 
Du vil? 
du hvem mit Hjerte stunder til. 


Og Ekko i den stille Dal, 
hvor Natten lyste, øm og sval, 
gav Svar paa Nattergalens Røst 
som fra et fjælet Fuglebryst. 
Vil du min Enesang forstaa? 
Min Tone, vil du den forsmaa: 
Du maa! 
Du maa! 
Du vil min Enesang forstaa! 


Alt hvad der svandt, i Mindets Skær 
er for bestandig lige nær. 

Hvad der erindrer sig bestaar. 

Kun hvad der er forglemt forgaar. 

Min skiønne unge Liv, forbliv! 
Forbliv, min skiønne unge Liv! 
Forbliv! 
Forbliv! 
Min skiønne unge Liv, forbliv! 

